ישיבת מליאה, כנסת 24, פרוטוקול מספר 144, 2022-06-20 00:00

מיקי לוי: היום כ"א בסיוון התשפ"ב, 20 ביוני 2022.

מיקי לוי: אני מתכבד לפתוח את מליאת הכנסת.

מיקי לוי: הודעה למזכיר הכנסת, בבקשה.

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת – הצעות חוק לדיון מוקדם – החל מהצעת חוק פ/3973/24 וכלה בהצעת חוק פ/4036/24:

דן מרזוק: הצעת חוק השכירות והשאילה (תיקון – הארכת הסכמי חכירה לדורות), התשפ"ב–2022, מאת חברי הכנסת לימור מגן תלם, יבגני סובה, יוליה מלינובסקי, אלכס קושניר, יוסף שיין ואלינה ברדץ' יאלוב; הצעת חוק מאבק בנטילת דמי חסות (אכיפה וענישה) (תיקוני חקיקה והוראת שעה), התשפ"ב–2022, מאת חבר הכנסת אופיר סופר; הצעת חוק ליישוב תחת איום מיידי (הוראת שעה), התשפ"ב–2022, מאת חבר הכנסת אלי כהן; הצעת חוק האקלים, התשפ"ב–2022, מאת חבר הכנסת יוראי להב הרצנו; הצעת חוק כביש אגרה (כביש ארצי לישראל) (תיקון – פטור מאגרה בשל האטה ממהירות הנסיעה המותרת), התשפ"ב–2022, מאת חברי הכנסת אחמד טיבי ואוסאמה סעדי; הצעת חוק איסור הפליה בדיור, התשפ"ב–2022, מאת חברת הכנסת אבתיסאם מראענה; הצעת חוק הגנת הצרכן (תיקון – ביטול אפשרות להארכה אוטומטית של עסקה לתקופה קצובה), התשפ"ב–2022, מאת חברי הכנסת לימור מגן תלם, יבגני סובה ויוליה מלינובסקי; הצעת חוק ביטוח בריאות ממלכתי (תיקון – מחלה נדירה), התשפ"ב–2022, מאת חברת הכנסת עידית סילמן; הצעת חוק שכר מינימום (תיקון – העלאת שכר המינימום), התשפ"ב–2022, מאת חבר הכנסת עלי סלאלחה; הצעת חוק לקידום דיור בר השגה, התשפ"ב–2022, מאת חברת הכנסת אבתיסאם מראענה; הצעת חוק הגנת הצרכן (תיקון – פיצויים בלא הוכחת נזק בשל חריגה מזמני המתנה במתן שירות טלפוני חינם), התשפ"ב–2022, מאת חברי הכנסת לימור מגן תלם, יבגני סובה, יוליה מלינובסקי ואלכס קושניר; הצעת חוק הביטוח הלאומי (תיקון – קביעת אחוזי נכות ללקויי שמיעה – דו-צידי וחד-צידי), התשפ"ב–2022, מאת חברת הכנסת מירב בן ארי; הצעת חוק התכנון והבנייה (תיקון – זימון נציג הגופים הציבוריים שעניינם בשמירת איכות הסביבה לדיוני הוועדה המקומית), התשפ"ב–2022, מאת חברי הכנסת עופר כסיף, עאידה תומא סלימאן ואוסאמה סעדי; הצעת חוק-יסוד: הזכות לדיור, מאת חברת הכנסת אבתיסאם מראענה; הצעת חוק התכנון והבנייה (תיקון – בדיקות נוכחות מזהמים בקרקע, באוויר ובמקורות מים), התשפ"ב–2022, מאת חברי הכנסת עופר כסיף, אחמד טיבי, סמי אבו שחאדה,

דן מרזוק: עאידה תומא סלימאן ואוסאמה סעדי; הצעת חוק התאמת טפסים ממשלתיים (פרטי הורים), התשפ"ב–2022, מאת חבר הכנסת אבי מעוז; הצעת חוק לתיקון פקודת בתי הסוהר (שלילת זכאות למימון שירותי בריאות משפרי איכות חיים לאסיר ביטחוני), התשפ"ב–2022, מאת חברת הכנסת עידית סילמן; הצעת חוק הכרה באחים שכולים ובזכויותיהם, התשפ"ב–2022, מאת חברת הכנסת מירב בן ארי; הצעת חוק הביטוח הלאומי (תיקון – עבודה בחינוך וסיוע להוראה או בטיפול בילדים כעבודה מועדפת), התשפ"ב–2022, מאת חברת הכנסת אמילי חיה מואטי; הצעת חוק הסדרים במשק המדינה (תיקוני חקיקה להשגת יעדי התקציב) (תיקון – שינוי הגדרת מצללה), התשפ"ב–2022, מאת חבר הכנסת דוד אמסלם; הצעת חוק הבחירות לכנסת (תיקון – אחוז החסימה), התשפ"ב–2022, מאת חבר הכנסת מוסי רז; הצעת חוק זכויות החולה (תיקון – הכנסת מזון למוסדות רפואיים בחג הפסח), התשפ"ב–2022, מאת חבר הכנסת אבי מעוז; הצעת חוק התמודדות עם תופעת נטילת דמי חסות, התשפ"ב–2022, מאת חברי הכנסת יוסף שיין, יבגני סובה, יוליה מלינובסקי, אלכס קושניר, לימור מגן תלם ואלינה ברדץ' יאלוב; הצעת חוק להכרה, הנצחה, מחקר ותיעוד של פרשת ילדי תימן, המזרח והבלקן, התשפ"ב–2022, מאת חברת הכנסת נעמה לזימי; הצעת חוק טיפול בחולי נפש (תיקון – תנאי אשפוז הולמים), התשפ"ב–2022, מאת חברת הכנסת עידית סילמן; הצעת חוק איסוף ופינוי פסולת למחזור (תיקון – מחזור במוסדות חינוך), התשפ"ב–2022, מאת חברי הכנסת עופר כסיף, עאידה תומא סלימאן ואוסאמה סעדי; הצעת חוק הבחירות לכנסת (תיקון – הצבת קלפיות בבתי אבות ובמוסדות לאנשים המוגבלים בניידות), התשפ"ב–2022, מאת חברי הכנסת אלכס קושניר, יבגני סובה, יוליה מלינובסקי, לימור מגן תלם ואלינה ברדץ' יאלוב; הצעת חוק-יסוד: הממשלה (תיקון – הגבלת מועמד שהורשע בשוחד, מרמה והפרת אמונים מהרכבת הממשלה), מאת חברת הכנסת אמילי חיה מואטי; הצעת חוק הפסיכולוגים (תיקון – פסיכולוג שהורשע בעבירת מין), התשפ"ב–2022, מאת חברי הכנסת מיכל רוזין, אימאן ח'טיב יאסין, מירב בן ארי, עאידה תומא סלימאן, אמילי חיה מואטי, נירה שפק,

דן מרזוק: קרן ברק ומוסי רז; הצעת חוק המרכז להנצחת מורשתו של הנשיא יצחק נבון, התשפ"ב–2022, מאת חברי הכנסת מירב בן ארי, עידית סילמן, גילה גמליאל, יולי יואל אדלשטיין, משה טור פז, אבי דיכטר, מכלוף מיקי זוהר, איתן גינזבורג, שירלי פינטו קדוש, רות וסרמן לנדה, ניר ברקת, זאב בנימין בגין, אמיר אוחנה, יוראי להב הרצנו, סימון דוידסון, ולדימיר בליאק, רון כץ, טטיאנה מזרסקי, יסמין פרידמן, ענבר בזק, צחי הנגבי, מיכל וולדיגר, מיכל שיר סגמן, נירה שפק, אמילי חיה מואטי, רם בן ברק, יבגני סובה ויוסף שיין; הצעת חוק הגנת הצרכן (תיקון – איסור התניית תשלום בכרטיס אשראי בסכום רכישה מזערי), התשפ"ב–2022, מאת חברי הכנסת לימור מגן תלם, יבגני סובה ויוליה מלינובסקי; הצעת חוק זכויות החולה (תיקון – טיפול בזמן סביר), התשפ"ב–2022, מאת חברת הכנסת אמילי חיה מואטי; הצעת חוק לקידום שירותי הרפואה בעיר אילת (תיקוני חקיקה), התשפ"ב–2022, מאת חברת הכנסת עידית סילמן; הצעת חוק חופשה שנתית (תיקון – ימי חופשה להורים שילדם נפטר), התשפ"ב–2022, מאת חברי הכנסת אוסאמה סעדי ואחמד טיבי; הצעת חוק שקיפות בהצהרת הון ובהצהרת מקורבים לנבחרי ציבור בכירים, התשפ"ב–2022, מאת חברי הכנסת אמילי חיה מואטי ומשה טור פז; הצעת חוק הכשרות המשפטית והאפוטרופסות (תיקון – שלילת אפוטרופסות מהורה שהורשע ברצח או בניסיון לרצח), התשפ"ב–2022, מאת חברי הכנסת אמילי חיה מואטי, אבתיסאם מראענה, נעמה לזימי, מוסי רז, מכלוף מיקי זוהר, יוסף טייב, שלמה קרעי ואופיר סופר; הצעת חוק הנגשת מוצרי מחזור בגופים ציבוריים, התשפ"ב–2022, מאת חברות הכנסת נעמה לזימי, עאידה תומא סלימאן, מיכל רוזין וגבי לסקי; הצעת חוק הביטוח הלאומי (תיקון – תשלום בעד תקופה שקדמה להגשת התביעה), התשפ"ב–2022, מאת חברת הכנסת אמילי חיה מואטי; הצעת חוק הפסיכולוגים (תיקון – פסיכותרפיה), התשפ"ב–2022, מאת חברי הכנסת לימור מגן תלם, יבגני סובה, יוליה מלינובסקי, אלכס קושניר, יוסף שיין ואלינה ברדץ' יאלוב; הצעת חוק הקצאת דירות לדיור בר השגה ולדיור ציבורי, התשפ"ב–2022, מאת חברי הכנסת נעמה לזימי,

דן מרזוק: גלעד קריב, רם שפע, אמילי חיה מואטי ואבתיסאם מראענה; הצעת חוק תאגידי מים וביוב (תיקון – הפעלת שירותי מים וביוב על ידי רשות מקומית), התשפ"ב–2022, מאת חברת הכנסת מיכל שיר סגמן; הצעת חוק זכויות ושירותים לילדים ולבני נוער עם קשיים נפשיים, התשפ"ב–2022, מאת חברת הכנסת עידית סילמן; הצעת חוק הבטחת הכנסה (תיקון – גמלה לזכאי שהגיע לגיל פרישה ובבעלותו רכב), התשפ"ב–2022, מאת חברי הכנסת אלינה ברדץ' יאלוב, יבגני סובה, יוליה מלינובסקי, אלכס קושניר, יוסף שיין ולימור מגן תלם; הצעת חוק מאבק בארגוני פשיעה (תיקון – הרחבת הנסיבה המחמירה לזיקה לארגון פשיעה), התשפ"ב–2022, מאת חבר הכנסת יואב גלנט; הצעת חוק שוויון זכויות לאנשים עם מוגבלות (תיקון – נגישות להורה ולתלמיד במוסד חינוך), התשפ"ב–2022, מאת חברת הכנסת אמילי חיה מואטי; הצעת חוק למניעת השתלטות תושבי הרשות הפלסטינית על שטחי c, התשפ"ב–2022, מאת חברי הכנסת ניר ברקת, מכלוף מיקי זוהר, אופיר סופר, קטי קטרין שטרית, מיכאל מלכיאלי, אבי דיכטר, אוריאל בוסו, בצלאל סמוטריץ', יצחק פינדרוס, יעקב מרגי, ינון אזולאי, אבי מעוז, יוסף טייב, פטין מולא, מאי גולן, חיים ביטון, יריב לוין, איתמר בן גביר, אורלי לוי אבקסיס, שלמה קרעי, דוד ביטן, ישראל כץ, יובל שטייניץ, גילה גמליאל, דסטה גדי יברקן, אופיר כץ, חוה אתי עטייה, יואב קיש, עידית סילמן, אופיר אקוניס, שמחה רוטמן, אורית מלכה סטרוק ועמיחי שיקלי; הצעת חוק הרשויות המקומיות (אכיפה סביבתית – סמכויות פקחים) (תיקון – סמכויות רשות מקומית החברה באיגוד ערים), התשפ"ב–2022, מאת חברי הכנסת עופר כסיף, עאידה תומא סלימאן ואוסאמה סעדי; הצעת חוק ביטוח בריאות ממלכתי (תיקון – החזר הוצאות עבור נסיעה באמבולנס לאזרחים ותיקים שמקבלים גמלה לפי חוק הבטחת הכנסה), התשפ"ב–2022, מאת חברי הכנסת אלינה ברדץ' יאלוב, יבגני סובה, יוליה מלינובסקי, אלכס קושניר, יוסף שיין ולימור מגן תלם; הצעת חוק למניעת אלימות במשפחה (תיקון – הגדרת אלימות במשפחה), התשפ"ב–2022, מאת חברי הכנסת גלעד קריב ונעמה לזימי; הצעת חוק חג הפסח בבסיסי צה"ל,

דן מרזוק: התשפ"ב–2022, מאת חבר הכנסת אבי מעוז; הצעת חוק הגנה על הציבור (מזון) (תיקון – שאריות חומרי הדברה במזון), התשפ"ב–2022, מאת חברת הכנסת נעמה לזימי; הצעת חוק האזרחות והכניסה לישראל (הוראת שעה) (תיקון – ביטול החוק), התשפ"ב–2022, מאת חברי הכנסת אחמד טיבי, אוסאמה סעדי, איימן עודה, סמי אבו שחאדה, עאידה תומא סלימאן ועופר כסיף; הצעת חוק לתיקון פקודת המועצות המקומיות (בחירות לוועד מקומי במועצה אזורית), התשפ"ב–2022, מאת חברת הכנסת שרן מרים השכל; הצעת חוק לתיקון פקודת התעבורה (הקמת מאגר מידע לריכוז דוחות חניה), התשפ"ב–2022, מאת חברי הכנסת מוסי רז ונעמה לזימי; הצעת חוק עסקאות גופים ציבוריים (תיקון – אכיפת דיווח פערי שכר שנתי בהתייחסות לפי מין), התשפ"ב–2022, מאת חברי הכנסת ענבר בזק, סימון דוידסון, ולדימיר בליאק, נירה שפק, מירב בן ארי, רם בן ברק, טטיאנה מזרסקי, יסמין פרידמן, משה טור פז, מיכל שיר סגמן, נעמה לזימי, אימאן ח'טיב יאסין, עלי סלאלחה, אמילי חיה מואטי, גבי לסקי, מיכל רוזין, עאידה תומא סלימאן, מוסי רז, עופר כסיף, מאיר פרוש, קטי קטרין שטרית, מכלוף מיקי זוהר, אורי מקלב, לימור מגן תלם ומיכאל מרדכי ביטון; הצעת חוק הספורט (תיקון – צירוף נציג אוהדים להנהלת קבוצת כדורגל), התשפ"ב–2022, מאת חברי הכנסת סימון דוידסון, נעמה לזימי, יריב לוין וגבי לסקי; הצעת חוק הגנת הצרכן (תיקון – שובר זיכוי לנוסע ליעד באזהרת מסע חמורה), התשפ"ב–2022, מאת חברי הכנסת יבגני סובה, יוליה מלינובסקי, אלכס קושניר, יוסף שיין, לימור מגן תלם ואלינה ברדץ' יאלוב; הצעת חוק הבחירות לכנסת (תיקון – אחוז החסימה), התשפ"ב–2022, מאת חברי הכנסת משה גפני, אורי מקלב, יעקב אשר ויצחק פינדרוס; הצעת חוק חסינות חברי הכנסת, זכויותיהם וחובותיהם (תיקון – פעילות ועדת האתיקה בהרכב חסר), התשפ"ב–2022, מאת חברי הכנסת גלעד קריב, ענבר בזק, משה טור פז, רם שפע, גבי לסקי, איתן גינזבורג וזאב בנימין בגין; הצעת חוק משפחות חיילים שנספו במערכה (תגמולים ושיקום) (תיקון – הטבות לאח הנספה),

דן מרזוק: התשפ"ב–2022, מאת חברת הכנסת מיכל שיר סגמן; הצעת חוק הביטוח הלאומי (תיקון – תנאי זכאות לגמלה לשמירת הריון), התשפ"ב–2022, מאת חברות הכנסת גבי לסקי ואבתיסאם מראענה; הצעת חוק משפחות חיילים שנספו במערכה (תגמולים ושיקום) (תיקון – תוספת לשכול מבוגר), התשפ"ב–2022, מאת חברת הכנסת מיכל שיר סגמן; הצעת חוק עובדים זרים (תיקון – אי-תחולת הסדר פנסיוני על עובד זר המועסק אצל יחיד בענף הסיעוד), התשפ"ב–2022, מאת חברי הכנסת קטי קטרין שטרית, חוה אתי עטייה ואיתמר בן גביר; הצעת חוק להארכת תוקפן של תקנות שעת חירום (יהודה והשומרון – שיפוט בעבירות ועזרה משפטית), התשפ"ב–2022, מאת חבר הכנסת צבי האוזר.

דן מרזוק: לקריאה הראשונה, מטעם הממשלה: הצעת חוק להסדר ההימורים בספורט (תיקון מס' 15), התשפ"ב–2022; והצעת חוק החברות (תיקון מס' 36) (ממשל תאגידי בחברות ציבוריות שאין בהן בעל שליטה), התשפ"ב–2022.

דן מרזוק: תודה.

מיקי לוי: תודה רבה למזכיר הכנסת.

בממשלה בשל: << נושא >> 1.

בממשלה בשל: ממשלה שמחלישה חלשים ומעלה מחירים; << נושא >>

מיקי לוי: ניגשים לנושא הבא.

מיקי לוי: הצעת אי-אמון מטעם סיעת הליכוד בהנהגת בנימין נתניהו לראשות הממשלה בנושא: ממשלה שמחלישה חלשים ומעלה מחירים, של סיעת הליכוד.

מיקי לוי: מנמק חבר הכנסת דוד אמסלם.

מיקי לוי: בבקשה.

דוד אמסלם: אדוני היושב-ראש, חברי הכנסת, אדוני השר, לפני שאני אגע בנושא הצעת האי-אמון, אני רוצה להתייחס למספר נקודות.

דוד אמסלם: היום שמענו – קפצה לי ידיעה שלפיד אומר לגבי אורבך: הצעות עברייניות.

דוד אמסלם: האמת היא, אדוני השר, רק עבריין מבין בהצעות עברייניות.

דוד אמסלם: אני רוצה רק לספר לו, להזכיר לו וגם להזכיר לך, שהממשלה שלנו נפלה בליל החניונים.

דוד אמסלם: מי הפיל אותה?

דוד אמסלם: בוא נעשה כזה אינוונטר קצר, לכל הצדיקים בשמאל שדואגים להצעות העברייניות.

דוד אמסלם: אתם זוכרים את רם שפע?

דוד אמסלם: קיבל מקום במפלגת העבודה.

דוד אמסלם: אתם זוכרים את אסף זמיר?

דוד אמסלם: היום הוא קונסול בניו יורק.

דוד אמסלם: סתם ככה, בא, אתם יודעים, במקרה.

דוד אמסלם: זרקנו הגרלות, יצא אסף זמיר קונסול בניו יורק.

דוד אמסלם: אתם זוכרים את מיכל שיר שרצה עם העקבים, כמעט שברה אותם פה בכניסה?

דוד אמסלם: היא היום קרטון ביש עתיד.

דוד אמסלם: אתם זוכרים את שרן השכל?

דוד אמסלם: נעלמה פתאום, לא באה להצביע.

דוד אמסלם: פתאום נעלמה.

דוד אמסלם: אבל לא שמענו אף עיתונאי שאומר: רבותיי, בוא נפעיל את יאח"ה.

דוד אמסלם: פה אנשים מקבלים שוחד, עוברים על החוק.

דוד אמסלם: שום דבר לא שמענו, כלום.

דוד אמסלם: רק היום אנחנו שומעים את לפיד מבין בענייני עבריינות.

דוד אמסלם: אני לא רוצה לספר לו שצריך לבדוק איך סגלוביץ' הגיע לרשימה שלו.

דוד אמסלם: אני סבור, דרך אגב, שסגלוביץ' התחיל עם תיק 1000 בלי שום אישור אז, אסף חומרים על נתניהו.

דוד אמסלם: אחרת למה שיגיע לרשימה?

דוד אמסלם: אני לא מדבר על פרשת הרפז שהוא עצמו שיבש הליכי חקירה.

דוד אמסלם: אז אתה מספר לנו, מר לפיד, מי בעצם העבריין פה?

דוד אמסלם: אדוני השר, אני רוצה לעבור אליכם.

דוד אמסלם: היום נפגשתי עם שני חבר'ה מבאר שבע.

דוד אמסלם: סיפרו לי על קרן מעגלים.

דוד אמסלם: לא ידעתי מה זה.

דוד אמסלם: מסתבר שהמדינה הקימה ביחד עם משרד העבודה והרווחה וההסתדרות והאוצר, לא אלאה אותך, קרן שבעצם נותנת לאנשים אופציה לעשות קורסים, בעיקר בעבודות בשחיקה, וזה נתן להם אופק.

דוד אמסלם: הוא אומר לי: אני עובד באיזשהו מפעל רציני בבאר שבע, עשיתי על חשבון המדינה גם רישיון לאוטובוס, כי המדינה מעודדת את זה.

דוד אמסלם: כמובן שמר ליברמן הוריד את זה.

דוד אמסלם: כואבת לו הבטן.

דוד אמסלם: מתפוצץ.

דוד אמסלם: למה?

דוד אמסלם: הוא צריך כסף לחתולים, למנסור עבאס יש לו, אבל אנשים שעובדים ובעצם רוצים קצת אוויר.

דוד אמסלם: אנחנו לא ברוסיה הסובייטית שאם התחלת כפקיד יערות אתה יוצא לפנסיה שמה.

דוד אמסלם: אנחנו רוצים לתת לאנשים האלה אופק, לשנות קצת.

דוד אמסלם: אולי בגיל 50 נמאס להם לעבוד 30 שנה במפעל.

דוד אמסלם: רוצים קצת אוויר.

דוד אמסלם: אבל לליברמן מתפוצצת הבטן.

דוד אמסלם: מה פתאום?

דוד אמסלם: כל עוד הם לא ערבים – מדובר רק ביהודים – מה פתאום?

דוד אמסלם: ועכשיו, אדוני היושב-ראש, אני רוצה להתייחס לעוד מספר נקודות.

דוד אמסלם: שמענו את לפיד בריאיון שמדבר על הוצאת הגז.

דוד אמסלם: הרי אתם התנגדתם להוצאת הגז.

דוד אמסלם: היום אתם מפרסמים שאתם רוצים לשווק את הגז לאירופה דרך מצרים.

דוד אמסלם: גיליתם עכשיו את אמריקה, את האור הגנוז.

דוד אמסלם: והלכנו לאיזו הקלטה שלפיד אומר, והוא אומר ככה – שהוא מתנגד לזה.

דוד אמסלם: למה?

דוד אמסלם: זה בכלל, הוצאת גז, כשאתה מוכר משאבי טבע, זה מנוון את החברה, משום שאתה מקבל דברים ללא עבודה.

דוד אמסלם: האמת היא שבזה אני מסכים איתו, הוא בן אדם מנוון בגלל שהוא מעולם לא עבד.

דוד אמסלם: לכן באמת הוא מנוון.

דוד אמסלם: כל השרירים שלו מנוונים.

דוד אמסלם: הוא באמת התנוון.

דוד אמסלם: הוא הגיע לפה סתם.

דוד אמסלם: לא עבד מעולם בחייו, כמעט יום אחד.

דוד אמסלם: אבל הוא אומר "מהפכת הצבעונים".

דוד אמסלם: אני רק רוצה לספר לו שזה בלי הקשר, מהפכת הצבעונים זה בעצם ההפכה שהייתה בקיריגיזסטן, באחת מהרפובליקות מה שנקרא הסובייטיות לשעבר.

דוד אמסלם: מה הקשר בין זה – לפעמים הוא משתמש, אדוני היושב-ראש, באיזה מילים כאילו ממציא לנו איזו חוכמה, כאילו הוא איזה אינטלקטואל גדול.

דוד אמסלם: אין קשר בין זה לבין הסיפור של הגז.

דוד אמסלם: מה הקשר בין מהפכת הצבעונים לבין הנושא של הגז?

דוד אמסלם: אני שמעתי את מר גנץ, שבעצם הוא רוצה למנות עכשיו, לעשות סבב ולהחליט מיהו הרמטכ"ל.

דוד אמסלם: לא משנה שבמדינת ישראל נהוג לבחור את הרמטכ"ל שלושה חודשים לפני הסוף.

דוד אמסלם: הרי ברור לחלוטין שמהרגע שיש לנו מועמד שהוא הרמטכ"ל, הרמטכ"ל הנמצא הוא כבר ברווז צולע.

דוד אמסלם: אבל גנץ רוצה לבחור שישה חודשים לפני.

דוד אמסלם: הרי אתם נמצאים על כרעי תרנגולת, אתם יודעים שאתם הולכים הביתה, וזה המחטפים של השמאל.

דוד אמסלם: תמיד אם אתם יכולים לעשות עוד משהו רע על הדרך, ככה, דרך אגב, למה שלא יקדים את זה בשנה?

דוד אמסלם: אולי נקדים את זה בשנתיים, מה דעתך, אדוני היושב-ראש?

דוד אמסלם: אולי נבחר רמטכ"ל ומייד אחרי חודשיים נבחר את הרמטכ"ל הבא?

דוד אמסלם: למה, אנחנו עדיין בתפקיד, יכולים לבחור עוד רמטכ"ל, למה לא? כנ"ל מפכ"ל.

דוד אמסלם: זו החוצפה שלכם.

דוד אמסלם: לא אכפת לכם לפגוע בצה"ל באצטלה של יציבות.

דוד אמסלם: דרך אגב, מי שבוחר את הרמטכ"ל זו הממשלה בהמלצת שר הביטחון.

דוד אמסלם: ואם יש זמן, דרך אגב, למה להקדים?

דוד אמסלם: כל דבר בעיתו.

דוד אמסלם: אם נהוג שלושה חודשים לפני הסוף, למה לפגוע ברמטכ"ל הנוכחי?

דוד אמסלם: ולכן, אדוני מר גנץ, לא הכול פוליטיקה.

דוד אמסלם: אני רוצה לספר לך, אדוני היושב-ראש, עוד סיפור.

דוד אמסלם: מבקר הליכוד פנה אליי אתמול, דיברתי איתו.

דוד אמסלם: הוא מתנדב במשטרת ישראל, משתלב בתנועה, בסיור.

דוד אמסלם: התקשרו אליו, אמרו לו: תקשיב, אתה לא יכול להיות מתנדב, למה אתה איש ליכוד.

דוד אמסלם: אתה בניגוד עניינים.

דוד אמסלם: שאלתי את עצמי: חבר'ה, מילואים מותר לו לעשות?

דוד אמסלם: מס הכנסה מותר לו לשלם?

דוד אמסלם: לא הבנתי.

דוד אמסלם: אנחנו אנשי ליכוד, מה, אנחנו מהחיזבאללה?

דוד אמסלם: אסור לנו להתנדב במשטרת ישראל?

דוד אמסלם: דרך אגב, בחינם.

דוד אמסלם: לכן אני פונה למפכ"ל ואני אומר לו: מפכ"לנו היקר, אנחנו עדיין חלק מאזרחי מדינת ישראל הלגיטימיים, ואם אנחנו רוצים להתנדב – לא משנה, במשטרת ישראל או במשמר האזרחי או ביד שרה – זה מה שאנחנו עושים.

דוד אמסלם: אנחנו לא מודרים משם.

דוד אמסלם: זו מדינה גם שלנו, זו משטרה גם שלנו.

דוד אמסלם: ולבסוף אני רוצה לגעת בנקודה של יוקר המחיה.

דוד אמסלם: אדוני השר, אני רוצה לספר לך ששבוע שעבר הייתי בעמותה שנקראת רפואה ושמחה.

דוד אמסלם: הלכתי לעשות שם סיור.

דוד אמסלם: באמת התפעמתי מאוד, אנשים שמתנדבים ועוסקים בכל הנושא של המצוקה של חולים, מזון, תרופות.

דוד אמסלם: דרך אגב, מביאים תרופות מחוץ לארץ, מסיעים חולי דיאליזה – באמת, כל חולה במדינת ישראל, ללא הבדל גזע, דת ומין.

דוד אמסלם: לא משנה להם ערבי, יהודי, נוצרי, צ'רקסי.

דוד אמסלם: עושים ימי כיף גם למשפחות ולילדים.

דוד אמסלם: דרך אגב, אני רוצה לומר לך, אדוני השר, רובם שם חרדים.

דוד אמסלם: ואני רוצה לספר לך עוד דבר: כולם מגיעים ליד שרה בסוף.

דוד אמסלם: כולם.

דוד אמסלם: בסוף לא משנה, עד 120, אחד צריך קביים, אחד צריך עגלה, אחד צריך עמוד של אינפוזיה.

דוד אמסלם: דרך אגב, רובם חרדים.

דוד אמסלם: אני רוצה לספר לך שעמותות החסד כולן במדינת ישראל – רובן ככולן, אבל רובן – לא כולן, אבל רובן חרדים.

דוד אמסלם: הם לא מתגייסים לשנתיים – מתגייסים ל-40 שנה, בגלל שהם רואים את זה כצו.

דוד אמסלם: חסד זה משהו יהודי דתי עמוק.

דוד אמסלם: כשאני הייתי בהדסה, נכנסה אליי גברת בת 80 עם סנדוויץ'.

דוד אמסלם: כל מפעלי החסד – דרך אגב, כל החילונים הולכים אליהם.

דוד אמסלם: כולם נזקקים להם.

דוד אמסלם: לרב פירר כולם הולכים, לא רק חרדים, לא רק יהודים.

דוד אמסלם: איחוד הצלה, דרך אגב, מצילים את כולם.

דוד אמסלם: כמעט כל עמותות החסד במדינת ישראל, האנשים שם, החרדים, מתנדבים עשרות בשנים.

דוד אמסלם: לא מתגייסים לשנה.

דוד אמסלם: אבל הם מבחינת

דוד אמסלם: כם אנשים מוקצים מחמת מיאוס.

דוד אמסלם: אלה האנשים שאתם פוגעים בהם.

דוד אמסלם: אלה האנשים שאתם פוגעים בילדים שלהם.

דוד אמסלם: אותם הפכתם בעצם כמעט לאנשים לא יהודים.

דוד אמסלם: איפה שאתם יכולים לפגוע בהם – אתם רומסים אותם, מעליבים אותם, רומסים את כבודם.

דוד אמסלם: ומזה אתם מתפרנסים.

דוד אמסלם: דרך אגב, אתה שר כאן היום רק בגלל שהבוס שלך משתמש במוטיבים אנטישמיים מול אותם אנשים, אותם יהודים.

דוד אמסלם: אני רוצה רק לספר למר ליברמן – איך הוא אומר?

דוד אמסלם: אני לא קוסם, יש קוסם אחר.

דוד אמסלם: האמת היא שאתה לא קוסם; אתה גם לא שר אוצר, לדעתי, שמבין במשהו באוצר; אתה סוג של דיקטטור, שמנהל את המדינה לפי ראות עיניך, איך שאתה רוצה.

דוד אמסלם: אתה חושב שאנחנו נמצאים עדיין ברפובליקה הסובייטית, ואתה מתנהל לפי החלטות שאתה מחליט – בא לך עכשיו לצלוב את החרדים, לצלוב את מי שאתה לא רוצה – ככה זה עובד.

דוד אמסלם: אין סיבה, אין טעם, אין היגיון, אין קריטריונים, אין כלום.

דוד אמסלם: רצית לתת לערבים 52 מיליארד שקל בגלל שהיום החלטת ללקק להם ואתה זקוק להם בגלל שאחרת לא תהיה שר אוצר?

דוד אמסלם: נותנים.

דוד אמסלם: אתה מוצא כבר את הכסף.

מיקי לוי: משפט לסיכום, בבקשה.

דוד אמסלם: העלית את המחירים.

דוד אמסלם: דרך אגב, איך אתה מתפלא שיש לנו אינפלציה כזאת, יוקר מחיה עצום?

דוד אמסלם: אני לא מאשים בכל דבר את הממשלה, אבל אתה התחלת בזה: אתה העלית את החד-פעמי, אתה העלית את השתייה, נתת את הכיוון הכללי לכולם.

דוד אמסלם: אז אם אתה מעלה, המדינה מעלה, למה שאסם לא תעלה את המוצרים בכמה אחוזים, ויספרו לך שזה בגלל ההובלה, שזה בגלל מה שנקרא חומרי הגלם בעולם?

דוד אמסלם: אתה התחלת עם הכול, בגלל שאתה לא מבין דבר וחצי דבר בכלכלה.

דוד אמסלם: אז לכן, אדוני היושב-ראש, אני חושב שהממשלה צריכה לעוף מחיינו, וכמה שיותר טוב הרי זה משובח.

דוד אמסלם: תודה.

מיקי לוי: תודה רבה.

מיקי לוי: הדובר הבא, חבר הכנסת אשר, בבקשה.

יבגני סובה: אל תדאג, אני לא מדליק.

יבגני סובה: אני אחכה עד הרגע האחרון, ואז אני אשים לך שעון.

יבגני סובה: וגם אז אתה יודע שזה לא סופי, שתקבל עוד כמה שניות ממני, נכון?

אני רק מרוויח כשאתה נמצא - - -

יבגני סובה: עשר דקות, אדוני, לרשותך, בבקשה.

אדוני היושב-ראש, חבריי חברי הכנסת, אדוני השר, ידידי חמד עמאר, יש מושג שנקרא מבחן המציאות.

במבחן המציאות, אדוני השר, הממשלה הזאת כשלה כישלון חרוץ בהרבה נושאים, ובראשם הניהול הכלכלי.

כלכלת ישראל בשנים האחרונות הייתה יציבה: לא היו העלאות מחירים דרמטיות, לא העלו פה מיסים הרבה שנים, מחירי הדיור נבלמו ואף ירדו.

הנתונים הכלכליים היו טובים.

והכי חשוב, רק לפני שנה האזרחים שילמו הרבה פחות בסופרמרקטים, הרבה פחות בתחנות הדלק, בצריכת החשמל, במוצרי יסוד בסיסיים, וגולת הכותרת – הרבה הרבה פחות במחירי הדירות, שהרקיעו לאחרונה שחקים, ואלפי זוגות צעירים לא מצליחים להגיע לקורת גג.

ובמקביל אותם זוגות צעירים שבינתיים שוכרים דירות קורסים כלכלית ומוציאים את שארית כספם על העלייה החדה במחירי השכירות שמאמירים.

וכששואלים את שר האוצר, הוא אומר: אין עליות מחירים.

מחירי הדירות השכורות לא עולים.

אצלו הכול גן עדן.

אצל ליברמן הכול טוב, לא הוא ולא סביבתו הקרובה מרגישים את מה שרוב תושבי המדינה מרגישים.

הם לא חשים את המצוקות, הם לא מתמודדים עם יוקר המחיה; הם חיים בדירות ובווילות גדולות, אצלם הכול גן עדן, אדוני היושב-ראש – אפשר לעשות קצת שקט שם - - -

יבגני סובה: כשעליזה מבקשת משהו מחבר הכנסת אמסלם אי-אפשר לעשות שקט.

ותכף יעלה כאן, אדוני היושב-ראש - - -

יבגני סובה: הבקשה לא באה ממני.

יבגני סובה: שמת לב?

יבגני סובה: זה בא מכבוד הרב אשר, נכון?

נכון.

יבגני סובה: בבקשה.

תכף יעלה כאן מעל הדוכן השר חמד עמאר, שר במשרד האוצר.

חבר שלי, אבל, אתה יודע, אני כבר יודע מראש מה אתה הולך להגיד: אתה תחזור על המנטרה "12 שנים איפה הייתם?

" תגיד שמונה פעמים: ביבי, ביבי, ביבי וביבי, ושהעברתם תקציב, ועוד כל מיני סיסמאות נבובות כאלה.

אבל מה לעשות, יש מבחן תוצאה, ובמבחן התוצאה, אדוני השר במשרד האוצר, נכשלתם: לאזרחים היום קשה יותר מפעם, האינפלציה דוהרת הרבה יותר מפעם, יוקר המחיה גואה הרבה יותר מפעם.

בסיסמאות אתם חזקים, במציאות אתם כישלון.

אדוני השר, אתם שמחים ומבשרים לנו על גידול משמעותי בהכנסות המדינה.

אתה יודע מאיפה מגיע חלק גדול מהכסף?

מספסור הקרקעות של המדינה עצמה ומהניצול של המדינה עצמה את העלייה הדרמטית של מחירי הקרקע.

אתם גורמים לעליית המחירים, ואתם גובים על זה מס.

ועל חשבון מי זה?

על חשבון הזוגות הצעירים.

ובמקום שתפנו את הכסף הזה, הכסף הגדול הזה, להורדה ולבלימה של מחירי הדיור, של הורדה ובלימה של מחירי הדלק, שגם בהם אתם מספסרים ומרוויחים את המס בעקבות עליית המחירים בעולם, את הכסף הזה אתם משקיעים במה?

בקואליציה שלכם.

לא במיליארד אחד או שניים – בעשרות מיליארדים, כדי לקנות שקט פוליטי ולהיאחז בכיסאותיכם, במקום להחזיר את הכסף הזה, אדוני היושב-ראש, לציבור.

עד כמה אתם אטומים תעיד רפורמת התחבורה המטורללת והאכזרית שעשיתם.

איזו מדינה עושה רפורמה שהתוצאה שלה היא שהציבור הכי חלש ושהכי תלוי בתחבורה הציבורית, אותם אנשים שאין להם לא מכונית אחת, ודאי לא שתיים, הם אלה שיצטרכו בעקבות הרפורמה המטורללת הזאת להוסיף כסף על נסיעה באוטובוס או ברכבת?

איזה רשע ואיזה פשע זה.

ובמי אתם משתלחים?

בחבר הכנסת מיכאל ביטון, שמנסה לעצור אתכם, וצועק ומתריע.

והוא כאדם חברתי מהמעלה הראשונה, ראש העיר של עיירת פיתוח שעשה מהפכה בעירו – אותו לא רק שאתם לא סופרים, אותו אתם משמיצים.

תכף תבקשו ללכת ליאח"ה גם לבדוק מה המניעים שלו.

איזו אטימות לב יש לכם.

אז זה, אדוני היושב-ראש, מזכיר לי סיפור ירושלמי עתיק, שהמגיד הירושלמי הידוע ר' שלום שבדרון היה מספר, על אדם אחד שקראו לו – תקשיב, חמד, זה סיפור טוב – על אדם בירושלים שקראו לו טומל.

הוא היה מתלבש כמו שוטר כל בוקר, דודי, היה מרגיש על הכתפיים שלו שהוא צריך לנווט את התחבורה שעולה לירושלים.

הוא היה מתייצב בכניסה לירושלים, לוקח משרוקית ושרביט, וכשראה שהרמזור אדום הוא היה מתייצב דום, מגביה את היד, אומר לכולם: תעמדו.

וכשהתחלף לירוק הוא סימן לכולם לנסוע.

ככה עברו שנים, גשם, קיץ, שלג, עמד על משמרתו מבוקר עד ערב.

יום אחד שאלה אותו אשתו: טומל, מה, עד מתי אתה תעמוד שם?

הרי יש רמזור.

הרמזור מראה ומדריך את הנהגים.

הוא אומר לה: מי ישמור על הנהגים?

מי ינווט?

אני פה אחראי.

יום אחד טומל לא הרגיש טוב.

אשפזו אותו בבית חולים.

כולו היה בחרדה מה יקרה בכניסה לירושלים, בתנועה, איך זה יתנהל בלעדיו.

הרופאים ניסו להרגיע אותו, אך לשווא, הוא לא נרגע.

בעיניו הוא חזה את המהומות שקורות כרגע בצומת.

אחד החולים ניסה להסביר לו: טומל, הרמזור הוא זה שמנווט, לא אתה.

ואז אשתו של טומל לא יכלה להתאפק והגיבה לדבריו: הרמזור הוא מנווט?

אם הרמזור מנווט, למה בעלי בזבז את כל חייו על עמידה בצומת?

ענה לה אותו חולה: כי טומל מדומיין.

אדוני ראש הממשלה, אתה מדומיין.

אתה חושב שאתה מנווט; כל אחד מבאי הבית הזה יודע שכל שר בממשלה שלך נוסע איך שבא לו, לאיזה כיוון שבא לו ולאן שהוא רוצה, ואפילו לעשות עם היד לא נותנים לך ככה לסמן איזה סימון.

הכול חולף דרכך.

אתה רק יכול להביא המלצות.

תנוח דעתך, אדוני ראש הממשלה, אתה יכול לעזוב, אף אחד לא ירגיש; לא יקרה פה כלום.

אפילו פוטין וזלנסקי ימשיכו לריב הלאה, למרות שעמדת בצומת בשבת קודש, חיללת שבת כדי לנפנף עם הידיים שאתה עושה משהו.

אתה לא עושה כלום.

אבל בינתיים השרים בממשלה שלך עושים דברים רעים; עושים דברים רעים לציבור החלש, עושים דברים רעים לפריפריה, עושים רפורמה בתחבורה שהורגת את הפריפריה ואת האנשים תלויי התחבורה הציבורית.

ואתה מעלה מיסים, מצרכים רפואיים של השמנות וכאלה, שפתאום התחלת לדאוג שלא ישתו שתייה מתוקה.

אתה דואג לכסף, רק לכסף, ואצלך הכול גן עדן.

אבל אני רוצה לומר לך שאצל רוב התושבים בארץ החיים פה הם גיהינום.

יבגני סובה: תודה רבה לחבר הכנסת אשר.

יבגני סובה: אני בדרך כלל לא נוהג להגיד גם בתור יו"ר, אבל אני חייב להגיד לך משפט, חבר הכנסת אשר.

אתה לא חייב, אבל אתה יכול.

יבגני סובה: כשפנית אליי ואמרת: אתם גרים בווילות – אתה שומע, חבר הכנסת אשר?

לא לך.

יבגני סובה: לא, לא.

אתה לא מקורב שלו.

יבגני סובה: רגע, רק שנייה.

דיברתי על החברים שלו.

יבגני סובה: רק שנייה, תן להגיד משהו.

לא, לא אתה, אתה טועה.

יבגני סובה: אוקיי.

אתה טועה.

יבגני סובה: אז אם לא דיברת עליי אני לא אגיד.

עליך לא דיברתי.

יבגני סובה: לא רציתי להגיד שבאולם - - -

אם אני אדבר עליך הנאום שלי יהיה אחר לגמרי, אבל אני מפחד לשרוף אותך.

יבגני סובה: באולם הזה כבר סיפרתי – וסיפרתי גם על ציונה שמכינה לנו קפה בפרסה, בהקשר של קשי היום, וגם אנשים שמבינים מה זה מצוקה – אני סיפרתי שלפני 25 שנה עליתי ארצה עם 140 דולר בכיס, 40 דולר גנבו לי, 100 דולר שלחתי בחזרה לאחותי שהייתה צריכה לקנות שמלה לבית ספר למוזיקה.

יבגני סובה: תאמין לי, גם היום אני גר בשכירות, ועד היום אני הולך לסופר, ואני יודע בדיוק כל מה שקורה.

יבגני סובה: ובגלל שאני כרגע בכיסא של היושב-ראש אני לא יכול להגיב לך בשם הממשלה, אבל תאמין לי שהרבה דברים גם נעשו בשנה הזאת שלא נעשו שנים רבות.

מילה אחת.

תן לי מילה.

יבגני סובה: אז זה ויכוח שנמשיך לנהל אותו בפרסה ליד ציונה כשהיא תכין לנו קפה.

מילה אחת.

אבל אם אתה היית שר האוצר הייתי יותר רגוע.

יבגני סובה: בוא נשאיר את זה, אדוני.

אתה יודע מה, גם אם חמד היה שר האוצר, ולא שר במשרד האוצר.

יבגני סובה: אדוני השר במשרד האוצר, בבקשה, חמד עמאר.

יבגני סובה: תאמין לי, הרבה דברים טובים נעשו בשנה הזאת.

יבגני סובה: בבקשה, אדוני השר.

הרבה יותר דברים רעים.

יבגני סובה: תכף הוא יגיד לך.

יבגני סובה: בבקשה.

חמד עמאר: אדוני היושב-ראש - -

רק אל תגיד: 12 שנה.

חמד עמאר: - - חברי חבר הכנסת יעקב אשר, חבר הכנסת אמסלם לא נוכח כאן, אבל אני רוצה לשאול אותך כמו שהייתי שואל את אמסלם – לפני שנה מדינת ישראל הייתה יקרה ויוקר המחיה היה גבוה יחסית לעולם – אני שואל אותך.

חמד עמאר: מדינת ישראל הייתה יקרה, והיה יוקר מחיה - -

כמו היום?

חמד עמאר: - - ואנחנו קיבלנו את מדינת ישראל עם יוקר מחיה.

כמו היום?

חמד עמאר: ואני אומר לך - -

כמו היום?

חמד עמאר: - - קיבלנו את זה ביוקר מחיה.

כמו היום?

חמד עמאר: והשאלה, מה עשיתם?

חמד עמאר: לא עשיתם כלום עם זה.

- - -

חמד עמאר: לא עשיתם כלום עם זה.

חמד עמאר: לא עשיתם כלום עם זה.

פשוט איומה.

תשווה - - - העולם להיום.

חמד עמאר: אני רוצה לשאול אותך, בשנה האחרונה כמה עולה הנפט בעולם?

חמד עמאר: בכמה עלה הנפט בעולם?

- - - בעולם.

חמד עמאר: אתה חלק מהעולם, יש דברים שאין לי.

חמד עמאר: אין לי נפט.

גלית דיסטל אטבריאן: אבל היו משברים אחרים.

- - -

חמד עמאר: בכמה עלה הנפט בעולם?

חמד עמאר: אני שואל אותך.

גלית דיסטל אטבריאן: אבל היו משברים אחרים.

הקורונה - - -

חמד עמאר: ב-62% עלה הנפט בעולם.

גלית דיסטל אטבריאן: אבל היו משברים וצלחנו אותם.

חמד עמאר: כמה עולה הברזל?

חמד עמאר: ואין לי ברזל.

חמד עמאר: בכמה עלה הברזל בעולם?

גלית דיסטל אטבריאן: בלי סוף היו משברים.

גלית דיסטל אטבריאן: השר, היו משברים ב-2003.

חמד עמאר: כמה עולה חיטה בעולם?

גלית דיסטל אטבריאן: השר, היו משברים ב-2009.

גלית דיסטל אטבריאן: מה היה ב-2009?

חמד עמאר: ב-56% עלתה החיטה בעולם.

חמד עמאר: גלית, יהיה לך - - - את עולה לפה.

גלית דיסטל אטבריאן: היו משברים אחרי הקורונה - - -

חמד עמאר: הפחם לתעשייה, כמה עלה?

- - -

חמד עמאר: אני שואל אותך, ואתה יודע – ב-143% בשנה האחרונה.

גלית דיסטל אטבריאן: ב-2009 מה היה?

גלית דיסטל אטבריאן: מה היה ב-2009? - - -

חמד עמאר: השינוע, השינוע בעולם, בכמה עלה?

חמד עמאר: 400%.

חמד עמאר: אני רוצה להגיד לך, אם לא היינו לוקחים את ניהול הכלכלה במדינת ישראל, עליות המחירים במדינת ישראל היו פי שניים ופי שלושה.

שקר.

חמד עמאר: פי שניים ופי שלושה יחסית לעולם.

אוריאל בוסו: - - -

חמד עמאר: האינפלציה בישראל 4.1%.

קריאות: - - -

חמד עמאר: קשה לכם לשמוע את האמת.

גלית דיסטל אטבריאן: אבל הציבור לא מאמין לך.

גלית דיסטל אטבריאן: הציבור לא מאמין.

חמד עמאר: האינפלציה בישראל, כמה?

חמד עמאר: 4.1%.

חמד עמאר: כמה האינפלציה בארצות הברית?

חמד עמאר: מדינה מתקדמת.

היא הייתה - - -

חמד עמאר: כמה האינפלציה בארצות הברית?

- - -

חמד עמאר: לא, לא נכון.

חמד עמאר: לא נכון, לך תבדוק.

גלית דיסטל אטבריאן: אדוני לא יודע שב-2009 היה משבר?

גלית דיסטל אטבריאן: שב-2003 היה משבר?

חמד עמאר: כמה האינפלציה הייתה בארצות הברית עכשיו?

חמד עמאר: אנחנו ב-4.1%, בארצות הברית – 8.6%.

גלית דיסטל אטבריאן: תגיד לו שהיו כבר שלושה משברים, ואנחנו לא - - -

חמד עמאר: בגוש היורו, כמה האינפלציה?

ישראל הייתה הכי יציבה כלכלית.

חמד עמאר: בגוש היורו, אדוני היושב-ראש - - -

הכי יציבה כלכלית.

חמד עמאר: אדוני היושב-ראש, אני מוכן לשמוע שאלות, אבל שידברו ביניהם, לא.

קריאות: - - -

חמד עמאר: גוש היורו – 8.1%.

חמד עמאר: בריטניה, מדינה מתקדמת – אינפלציה 9% עכשיו.

חמד עמאר: יש נתונים.

חמד עמאר: יש נתונים שמדברים בעד עצמם.

כמה - - -

חמד עמאר: בעד עצמם.

חמד עמאר: לדבר, לצעוק, להפיץ - - -

אוריאל בוסו: - - -

חמד עמאר: הציבור יודע, אנחנו יודעים - -

גלית דיסטל אטבריאן: - - - לא ישכנע.

חמד עמאר: - - יש יוקר במדינת ישראל, היה יוקר במדינת ישראל.

חמד עמאר: אנחנו עושים דברים למען היוקר במדינת ישראל, אתם לא עשיתם כלום.

כלום.

חמד עמאר: כלום.

חמד עמאר: הקמתם ועדה - -

גלית דיסטל אטבריאן: נכון.

גלית דיסטל אטבריאן: בגלל זה - - -

חמד עמאר: - - שתילחם ביוקר המחיה – מסמסתם את הוועדה.

גלית דיסטל אטבריאן: - - - בבחירות, בגלל זה, כי לא עשינו כלום.

גלית דיסטל אטבריאן: נכון.

חמד עמאר: צמיחה במדינת ישראל – 8.1%; בגוש האירו – 5.3%.

חמד עמאר: זה מה שהיה במדינת ישראל יחסית לשאר העולם.

גלית דיסטל אטבריאן: - - -

חמד עמאר: הנושא של הדיור – הדיור היה זול במדינת ישראל?

חמד עמאר: מפלגות עלו לשלטון, מפלגות נכנסו לכנסת על זה שהם רוצים להוזיל את יוקר המחיה, על זה שהם רוצים להוזיל את מחיר הדיור – לא עשו כלום לזה.

חמד עמאר: כמה התחלות בנייה היו בשנת 2020?

חמד עמאר: כמה התחלות בנייה היו בשנת 2019?

חמד עמאר: בשנת 2020?

חמד עמאר: בשנת 2018?

חמד עמאר: בממוצע היו לנו 55,000 התחלות בנייה.

חמד עמאר: כמה התחלות בנייה בשנת 2022?

חמד עמאר: 69,000 התחלות בנייה במדינת ישראל.

איזה יופי - - -

חמד עמאר: 79,000 היתרים.

גלית דיסטל אטבריאן: שום דבר - - -

חמד עמאר: אנחנו נתחיל לראות את ההוזלה במחירים, כי אנחנו עשינו.

חמד עמאר: אתם לא עשיתם את זה.

כמה עלתה דירה לפני שלוש שנים - - -

חמד עמאר: אבל מה שאנחנו נעשה ועשינו, אנחנו נתחיל, הטיפול יתחיל.

כמה היא היום?

תענה לי.

חמד עמאר: אנחנו בלמנו את עליית המחירים בדיור - -

יבגני סובה: חבר הכנסת אשר – רק שנייה, אדוני השר – זה לא דיון שאלות.

יבגני סובה: תודה.

חמד עמאר: - - כי הגדלנו את ההיצע, מה שלא עשיתם שנים רבות.

חמד עמאר: אני לקחתי נתון - -

- - - איפה - - -

חמד עמאר: - - מ-2015.

איפה הוא?

חמד עמאר: כמה התחלות בנייה היו?

חמד עמאר: הממוצע היה 55,000 התחלות בנייה; אנחנו העלינו את זה ל-69,000 התחלות בנייה.

חמד עמאר: ומה שאנחנו עושים – מגדילים את ההכנסה הפנויה לציבור.

חמד עמאר: עשינו כמה מהלכים, וכל אחד בציבור מרגיש את זה.

חמד עמאר: לזוגות הצעירים שעובדים - - -

מה עם הכסף?

מה עם הכסף של הקרקעות?

חמד עמאר: - - נקודות זיכוי.

חמד עמאר: הוספנו נקודת זיכוי - -

איפה הכסף?

חמד עמאר: - - לילדים מגיל שש עד 12, וזה הוסיף ויכול להוסיף עד 14,000 שקל להכנסה הפנויה לאותו זוג צעיר שעובד.

איפה הכסף של הקרקעות?

חמד עמאר: הגדלנו את מענק העבודה לאותם אנשים שמשתכרים שכר נמוך, ב-40%.

אוריאל בוסו: ומי שלא עובד - - - כלום.

חמד עמאר: סבסדנו את הצהרונים לאשכול 4 ו-5, היה עד 1–3.

גלית דיסטל אטבריאן: אז למה הציבור - - -

חמד עמאר: זה חסך לכל משפחה 250 שקל - -

גלית דיסטל אטבריאן: אז למה הציבור לא מרוצה?

חמד עמאר: - - שיש להם.

חמד עמאר: זה מביא ל-600,000.

גלית דיסטל אטבריאן: אתם כאלה טובים, למה הציבור לא מרוצה?

חמד עמאר: הציבור - - -

גלית דיסטל אטבריאן: למה אתם לא רוצים שנצא לבחירות?

חמד עמאר: יש מהלכים.

חמד עמאר: אנחנו לא עשר שנים בשלטון.

גלית דיסטל אטבריאן: אה.

גלית דיסטל אטבריאן: אז הציבור מטומטם?

חמד עמאר: אנחנו קיבלנו מדינה שלא היה לה תקציב יותר משלוש שנים - -

גלית דיסטל אטבריאן: אז הציבור מטומטם?

חמד עמאר: - - שלא דנו, בכלל לא דנו על הנושא של התקציב, לא התקיים שום דיון בממשלה על התקציב.

גלית דיסטל אטבריאן: למה הציבור מחזיר - - -

חמד עמאר: שלוש שנים.

גלית דיסטל אטבריאן: כל הסקרים מראים.

חמד עמאר: אנחנו קיבלנו מדינה ללא תקציב.

חמד עמאר: הצלחנו להעביר תקציב למדינת ישראל, הצלחנו להעביר רפורמות מרחיקות לכת, שכבר ב-1 ביוני אנשים מתחילים להרגיש את זה.

חמד עמאר: אני רוצה להגיד לך, חברי חבר הכנסת אשר, אני שמעתי אותך, ושמעתי אותך בקשב רב.

חמד עמאר: ואני מרגיש כל אחד ואחד וכל משפחה ומשפחה – והיושב-ראש אמר לך, כשהסתכלת עליו ואמרת לו: גרים בווילה - - -

לא אמרתי - - -

חמד עמאר: לא, אני אומר לך, הסתכלת עליו - -

אל תשקר.

חמד עמאר: - - הסתכלת עליו ואמרת: גרים בווילות.

אל תשקר - - -

יבגני סובה: לא, אבל קבל תיקון.

יבגני סובה: קבל תיקון.

יבגני סובה: מה שהוא אמר הוא אמר, אז אני לא - - -

אמרתי: החבר'ה שלו - - -

חמד עמאר: אנחנו חיים עם הציבור - -

יבגני סובה: חבר הכנסת אשר, גם אני הבנתי שדיברת אליי, חשבתי שאתה מדבר אליי.

חמד עמאר: - - אנחנו גם הולכים לסופר, גם הולכים לקנות, גם עושים קניות, אנחנו יודעים בדיוק.

כשאני אדבר אליך אתה תדע.

חמד עמאר: אנחנו יודעים בדיוק מה קורה, ולכן אנחנו עושים את כל המהלכים שאנחנו עושים ואנחנו מובילים את כל המהלכים שאנחנו מובילים.

חמד עמאר: ובסופו של דבר, המאבק שלנו ביוקר המחיה זה על סדר-יומו של שר האוצר בכל שבוע.

חמד עמאר: בישיבה השבועית של ההנהלה זה הדבר הראשון שאנחנו דנים בו, והמהלכים שעשינו אותם בלמו את יוקר המחיה יחסית לשאר העולם, והסברתי לך.

חמד עמאר: תודה רבה.

יבגני סובה: תודה רבה לשר במשרד האוצר חמד עמאר.

יבגני סובה: אנחנו נעבור לדיון סיעתי.

יבגני סובה: הדוברת הבאה - - -

מחירי הדירות לא עלו - - -

יבגני סובה: הדוברת הבאה, מטעם סיעת הליכוד, חברת הכנסת גלית דיסטל אטבריאן, בבקשה.

גלית דיסטל אטבריאן: תודה רבה, אדוני היושב-ראש.

יבגני סובה: בבקשה.

יבגני סובה: שלוש דקות, גברתי.

גלית דיסטל אטבריאן: ממשלת גנבי הקרדיט שחיה בתוך מציאות מדומה רוצה שתאמינו שהשקט מעזה הוא בזכות נפתלי.

גלית דיסטל אטבריאן: בגלל הנאומים של המדריך מבני עקיבא, סנוואר כרגע מסתתר בבונקר ולא מפריח אף בלון, כי הוא מת מפחד מנפתלי.

גלית דיסטל אטבריאן: נפתלי שולח פצצה, הפצצה מתפוצצת על מגדל, מהמגדל צונח זלזל, ובגלל זה החמאס יותר לא יורה כלום, כי הוא פוחד.

גלית דיסטל אטבריאן: זה לא קשור בכלל לזה שנתניהו, שנייה לפני שהוא העביר לנפתלי את המושכות, חיסל את המנהרות ההתקפיות, חיסל את המנהרות ההגנתיות, השטיח עד עפר רבי-קומות, כולל של תקשורת של חמאס.

גלית דיסטל אטבריאן: לא קשור בכלל לנתניהו.

גלית דיסטל אטבריאן: ממשלת גנבי הקרדיט רוצה שתאמינו לה שהשקט מעזה זה נפתלי.

גלית דיסטל אטבריאן: ממשלת גנבי הקרדיט אשר חיה במציאות מדומה רוצה גם שתאמינו שהיא הוציאה את הגז מהאדמה.

גלית דיסטל אטבריאן: איזה יופי, פעמיים הם הצביעו נגד הוצאת הגז מהאדמה כשהם היו באופוזיציה; הם עשו לשטייניץ ולנתניהו את המוות, והם נאלצו להילחם כמו אריות כדי להצליח להוציא את הגז מהאדמה.

גלית דיסטל אטבריאן: הם יצאו להפגנות: שוד הגז, שוד הגז.

גלית דיסטל אטבריאן: יאיר לפיד, באיזו שיחה מאוד לא קוהרנטית, עם איזה טיעון עמוק מדי מכדי שהוא יתפוס אותו, ניסה להבהיר שהגז באדמה מפחיד אותו, כי משאבים כמו גז ונפט עלולים לייצר ניוון בציוויליזציות מתקדמות.

גלית דיסטל אטבריאן: הוא רק לא הבין מה הוא אומר.

גלית דיסטל אטבריאן: והיום הוא בא ואומר: אני הוצאתי את הגז מהאדמה.

גלית דיסטל אטבריאן: לא.

גלית דיסטל אטבריאן: השרה שלך היא זו שהצהירה שהיא מתכוונת להשהות את כל העניין של הגז לפחות לשנה.

גלית דיסטל אטבריאן: אבל ממשלת המציאות המדומה של גנבי הקרדיט לא באמת אוהבת לתת אותו.

גלית דיסטל אטבריאן: בואו נמשיך להסכמי אברהם.

גלית דיסטל אטבריאן: אנחנו רואים באמת שיירה של אנשים עם המון טקס בישבן, שרים וחברי כנסת, טסים לדובאי ולבחריין, לוחצים ידיים.

גלית דיסטל אטבריאן: הלו, איפה הייתם?

גלית דיסטל אטבריאן: איפה הייתם כשההסכמים האלה נחתמו?

גלית דיסטל אטבריאן: להזכיר לכם, קראתם לזה נורמליזציה: בכלל לא הייתה לנו מלחמה איתם, אף פעם לא היה לנו גבול איתם – ופתאום ממשלת גנבי הקרדיט נהנית ומתהדרת גם בדבר הזה.

גלית דיסטל אטבריאן: בואו נעבור לקורונה.

גלית דיסטל אטבריאן: ממשלת גנבי הקרדיט חיה במציאות מדומה שבה היא ניצחה את הקורונה.

גלית דיסטל אטבריאן: לא צריך הרבה זיכרון לטווח רחוק מאוד כדי להיזכר שנתניהו הביא לנפתלי את המדינה הכי מחוסנת בעולם, מחוסנת ראשונה בעולם, עם ארגזים של מיליוני חיסונים שמחכים לו מבעוד מועד, רק תחסן.

גלית דיסטל אטבריאן: נפתלי לא רק התמהמה, הוא גם יצר כאוס, ובתוך הכאוס הזה, שימו לב, הוא הצליח להגיע עם תרופות ועם חיסונים לשיא בתמותה עודפת.

גלית דיסטל אטבריאן: עם תרופות וחיסונים.

גלית דיסטל אטבריאן: אממה?

גלית דיסטל אטבריאן: טיפול בקורונה, גנבי הקרדיט, שלהם.

גלית דיסטל אטבריאן: אני רוצה לומר משהו בעיקר ליאיר לפיד, שבזמן האחרון חי במציאות אלטרנטיבית ומדומה - -

יבגני סובה: זה לסיום.

גלית דיסטל אטבריאן: - - ושלמילים שלו אין שום משמעות: למציאות יש משמעות, למילים יש משמעות, לאמת יש משמעות, ואזרחי ישראל מבינים את המשמעות היטב.

גלית דיסטל אטבריאן: זאת הסיבה שזמנך חלף.

גלית דיסטל אטבריאן: תודה.

יבגני סובה: תודה רבה לחברת הכנסת גלית דיסטל אטבריאן.

יבגני סובה: הדובר הבא – מטעם יש עתיד יש לנו דובר?

יבגני סובה: אין?

יבגני סובה: אף אחד לא מדבר מטעם יש עתיד?

ולדימיר בליאק: לא.

יבגני סובה: אוקיי.

יבגני סובה: אנחנו נעבור לדובר הבא, מטעם סיעת ש"ס, חבר הכנסת אוריאל בוסו, בבקשה.

קריאה: - - -

גלית דיסטל אטבריאן: תודה רבה.

יבגני סובה: שלוש דקות, אדוני, בבקשה.

אוריאל בוסו: אדוני היושב-ראש, חבריי חברי הכנסת, בפרשת השבוע, פרשת המרגלים, קראנו את המשפט שהמרגלים אמרו, "טובה הארץ מאד מאד".

אוריאל בוסו: אומרים חז"ל, אומרת הגמרא: כשאדם רוצה, איך אומרים, לטנף על משהו, להגיד משהו שלא טוב, הוא מתחיל במשהו טוב.

אוריאל בוסו: כשאתה אומר "טובה מאוד מאוד", אתה מבין שיש לך כאן כבר בעיה.

אוריאל בוסו: הממשלה הזאת, שיושבים בה אנשים מנותקים שחושבים שאין בעיה עם השכירות – יושב פה השר, ואתה חושב שאתה נמצא במקום אחר: זה לא קשור אלינו, זה גלובליזציה בעולם.

אוריאל בוסו: הממשלה טובה – אתה מבין שמכאן הכול לא טוב, מכאן הכול מידרדר.

אוריאל בוסו: ממשלה מנותקת שמבקשת לדבר רק – על מה?

אוריאל בוסו: איך אומרים?

אוריאל בוסו: השכירות, אין בעיה בשכירות, אתה שומע אנשים שאומרים.

אוריאל בוסו: תגידו, אנחנו חיים באותה מדינה?

אוריאל בוסו: מה קורה כאן?

אוריאל בוסו: הקבינט הכלכלי-חברתי – איפה השר חמד עמאר, שדיבר – מתי הקבינט הכלכלי-חברתי יתכנס?

אוריאל בוסו: אנחנו במלחמה.

אוריאל בוסו: כל יום ויום, אתה מתעורר בבוקר ומתייקר לך, עוד ועוד.

אוריאל בוסו: אין יום בלי גזרה, שקודמת לחברתה.

אוריאל בוסו: לא שמענו על כינוס הקבינט הכלכלי-חברתי.

אוריאל בוסו: ראינו את ההזדעקות של ראש הממשלה החליפי לרוץ ישר ולשבת עם איזו חברת כנסת סוררת בקואליציה: כמה את רוצה, 1.5 מיליארד?

אוריאל בוסו: אין בעיה, יש לך, קודם כול תבואו.

אוריאל בוסו: שרת הפנים אומרת, מה פתאום, 200 מיליון שקל לרשויות, יש בקרה.

אוריאל בוסו: אומר מנכ"ל משרד הפנים: אמרנו להם, אם לא תבזבזו את זה לפי הקריטריונים נקזז לכם; קודם כול, תיקחו צ'ק פתוח.

אוריאל בוסו: תסתכלו מה קורה ברחוב – אנשים, אין להם מה לאכול.

אוריאל בוסו: יש פה ראש ממשלה לשעבר שאמר, כשהוא היה יושב-ראש האופוזיציה: יש פה עם שהולך ונעלם.

אוריאל בוסו: תצא לרחובות.

אוריאל בוסו: אתה לא יכול לצאת לרחובות כי כולם כועסים עליך.

אוריאל בוסו: אבל יש פה עם שנמס ונגמר.

אוריאל בוסו: העם לא דומם, העם מדמם, וזה במשמרת שלכם.

אוריאל בוסו: יש עכשיו משפט חדש שאנחנו שומעים, גלית: יש לנו ממשלה מתפקדת וטובה, יש לנו רק בעיה בקואליציה.

אוריאל בוסו: זאת כנראה דמוקרטיה חדשה.

אוריאל בוסו: בהתחלה שמענו את זה מכל מיני חברי כנסת, אתמול ראש הממשלה אומר את זה.

אוריאל בוסו: אם יש לך ממשלה בלי קואליציה, אין לך ממשלה – זאת הדמוקרטיה.

אוריאל בוסו: תניחו את המפתחות ולכו הביתה.

אוריאל בוסו: תודה רבה.

יבגני סובה: תודה רבה לחבר הכנסת אוריאל בוסו.

יבגני סובה: מטעם כחול לבן אין דוברים, מטעם סיעת העבודה אין דוברים.

יבגני סובה: הדובר הבא, מטעם סיעת יהדות התורה, חבר הכנסת ישראל אייכלר, בבקשה.

יבגני סובה: הדובר הבא יוסי שיין.

יבגני סובה: אדוני, שלוש דקות, בבקשה.

ישראל אייכלר: תודה רבה.

ישראל אייכלר: כבוד היושב-ראש, חברי הכנסת, יש הרבה מדינות רעות בעולם, אבל לפעמים הרוע הוא אינטרס של השליט.

ישראל אייכלר: השליט הוא רע והאזרחים יכולים להיות טובים ומדוכאים.

ישראל אייכלר: יש מלחמות בעולם, יש מישהו שפולש למדינה אחרת, כמו שראינו עכשיו, ויש אנשים שנכבשים.

ישראל אייכלר: יש שליטים ויש נשלטים.

ישראל אייכלר: אבל מדינה, ממשלה ושלטון שכולם רוע, שאחד נגד השני זאב – לא רק השליט נגד הנשלטים אלא כל פקיד וכל שוטר רואים את האזרח כעוין, כאויב – זה דבר נורא ואיום, וזה מה שהולך ומתפשט במדינת ישראל.

ישראל אייכלר: אני כבן מיעוטים, חרדי, מרגיש את זה היטב בכל מקום ובכל אירוע שאנחנו נמצאים.

ישראל אייכלר: אפילו כשאתה קורא על החברה הערבית – תמיד קראו לה "המגזר הערבי" – פתאום הם הבינו ש"מגזר" זה לא יפה, אז "החברה הערבית".

ישראל אייכלר: ישראל מורכבת מחברות, וצריך לקרוא לה "החברה הערבית".

ישראל אייכלר: יפה, אני מקבל את זה.

ישראל אייכלר: אבל המגזר היחיד שנשאר "מגזר" הוא המגזר החרדי.

ישראל אייכלר: למה?

ישראל אייכלר: כי הוא גזרת גורל – אי-אפשר איתם ואי-אפשר בלעדיהם.

ישראל אייכלר: אז אי-אפשר לעשות הכללות, כמובן.

ישראל אייכלר: יש המון אזרחים טובים שאוהבים לעזור ובכל מקום שאתה מוצא אתה מוצא גם קדושה ואתה מוצא גם טהרה ואתה מוצא גם אנשים עוזרים ואנשי חסד, בכל מקום.

ישראל אייכלר: אבל כשהוא הופך לשליט, אותו אדם שיעזור לך בפנצ'ר בכביש והוא אדם אדיב מאוד – כשהוא עומד מעבר לדלפק הוא מתנכר אליך.

ישראל אייכלר: ולמה הוא עושה את זה?

ישראל אייכלר: כי הוא מדוכא.

ישראל אייכלר: הוא עצמו מדוכא.

ישראל אייכלר: כל ההיררכיה היא היררכיה דיכאונית, יכול להיות שזה בגלל שהחברה שנמצאת כל הזמן במלחמת קיום והישרדות.

ישראל אייכלר: אבל הרוע התפשט בצורה נוראה.

ישראל אייכלר: ואל תגידו לי שיש יוקר מחיה בכל העולם.

ישראל אייכלר: יש יוקר מחיה בכל העולם, אבל מה שקרה פה – ב-2008 ישראל לא נכנסה למשבר הסאב-פריים האמריקני והבנקאות הישראלית והמערכת הכלכלית עבדו יפה מאוד.

ישראל אייכלר: היוקר הישראלי זה אך ורק בגלל הגזרות של ליברמן, שייקר מוצרים מסוימים כדי לפגוע במגזר המסוים, החרדי, והוא הוציא את שד המחירים מן הבקבוק, וכל היבואנים והסוחרים העולמיים ידעו שפה אפשר לעשות ביזנס על חשבון העמלים, על חשבון האנשים העניים.

ישראל אייכלר: כשאדם משלם במכולת מעל ומעבר ליכולתו הוא הופך לאדם רע גם כשהוא הופך לפקיד.

ישראל אייכלר: ואני רוצה להגיד לך, אדוני היושב-ראש, קיבלתי עכשיו פנייה: משרד החוץ – כבר שנה שלמה העובדים בשגרירויות עושים עיצומים ושביתות.

ישראל אייכלר: אזרח ישראלי שבא לשגרירות באנגליה – סיפור עכשווי; אין לו דרכון זר, הוא ישראלי, הוא לא מקבל כי הדרכון פג תוקף – אנחנו בשביתה.

ישראל אייכלר: כולם בשביתה, גם בשדות התעופה ובכל מקום שמגיעים אליו – או שהם בשביתה או שהם דורשים.

ישראל אייכלר: לכולם רע.

ישראל אייכלר: למה?

ישראל אייכלר: כי כשההנהגה רעה הציבור רע.

ישראל אייכלר: כשההנהגה תהיה טובה, בעזרת השם, הציבור יהיה טוב ומיטיב לאחרים.

ישראל אייכלר: אנחנו יודעים שהעולם עומד על התורה, על העבודה ועל גמילות חסדים.

ישראל אייכלר: כתוב בפרשת השבוע שקראנו, ובזה אני מסיים: "היש בה עץ אם אין".

ישראל אייכלר: אומר רש"י: מה זה עץ?

ישראל אייכלר: צדיק שיגן על הדור.

ישראל אייכלר: מי זה הצדיק, אומר החת"ם סופר?

ישראל אייכלר: זה מי שעוסק בגמילות חסדים.

ישראל אייכלר: כי זה צריך לתת פירות.

ישראל אייכלר: זה שהוא צדיק בעצמו זה בסדר גמור, אבל אם הוא עוסק בגמילות חסדים, הוא מזכה את כל העם ואת כל האומה.

ישראל אייכלר: יהי רצון שנלמד את מידת גמילות החסדים, והטוב יגבר על הרע.

ישראל אייכלר: תודה רבה.

יבגני סובה: תודה רבה לחבר הכנסת ישראל אייכלר.

יבגני סובה: הדובר הבא, מטעם סיעת ישראל ביתנו, חבר הכנסת יוסי שיין, בבקשה.

יבגני סובה: היה לנו ויכוח אם מותר לנו לדבר במליאה בטלפון.

יבגני סובה: על פי התקנון אסור, אבל אנחנו משתדלים לאפשר לחברי הכנסת בכל זאת לדבר.

יבגני סובה: אני רק מיידע אותך, חברת הכנסת דיסטל אטבריאן, לגבי תקנון הכנסת.

יבגני סובה: במליאה לא נהוג לדבר בטלפון.

יבגני סובה: אם רוצים מדברים או ליד הקיר או מחוץ למליאה.

גלית דיסטל אטבריאן: אני מודה לך.

יבגני סובה: בבקשה, חבר הכנסת שיין, שלוש דקות.

ישראל אייכלר: - - - לבטל את - - - האנכרוניסטי.

יוסף טייב: אדוני היושב-ראש, חבריי חברי הכנסת, הסיפורים הם בלתי נגמרים.

יוסף טייב: מדי פעם יעלו לכאן חברי כנסת, כמו ששמענו עכשיו מחברת הכנסת דיסטל אטבריאן, והם מדברים על פייק ניוז.

גלית דיסטל אטבריאן: דיסטל, מה?

יוסף טייב: חברת הכנסת דיסטל אטבריאן.

גלית דיסטל אטבריאן: כן.

יוסף טייב: אטבריאן.

יוסף טייב: בבקשה, לקח לי עשר שניות מהזמן.

יוסף טייב: חברת הכנסת דיסטל אטבריאן סיפרה לנו סיפורי פייק ניוז.

יוסף טייב: היה נהדר.

יוסף טייב: רק לפני שנה, בשומר חומות, תנו לי רק להקריא לכם מה שהיה כאן, פשוט שתדעו: ב-2021 – 3,520 אירועים, שומר חומות.

יוסף טייב: ב-2019 – 1,291 תלולי-מסלול מעזה.

יוסף טייב: ב-2022 – שישה – השבוע קיבלנו את השביעי.

גלית דיסטל אטבריאן: למה - - -

יוסף טייב: אני לא הפרעתי לך.

יוסף טייב: את לא תפריעי לי - - -

גלית דיסטל אטבריאן: אבל ציינת את שמי.

יוסף טייב: את מפריעה.

גלית דיסטל אטבריאן: אבל ציינת את שמי.

יוסף טייב: 2.

יוסף טייב: נזקי שרפות - - -

גלית דיסטל אטבריאן: האשמת אותי בהאשמות שווא.

יוסף טייב: אני לא האשמתי אותך בכלום, את האשמת אותנו.

גלית דיסטל אטבריאן: אבל אתה אמרת שאני מפריחה פייק ניוז - - -

יוסף טייב: ב-2019 – 150 שרפות; 2020 – 652 שריפות; 2022 – ללא אירועים.

יוסף טייב: מה אני רוצה להגיד לכם?

יוסף טייב: יש כאן ממשלה שפשוט טמטמה אותם.

יוסף טייב: למה היא טמטמה אותם?

יוסף טייב: כי קרה פה משהו די מוזר: יש פה אי-אמון כי האופוזיציה מתקשה להאמין שזה מתפקד כל כך טוב.

יוסף טייב: יש משבר קואליציוני.

יוסף טייב: חוסר היכולת להאמין בתפקוד הטוב של הממשלה מביא אותם לכל מיני סיפורים.

יוסף טייב: אז עכשיו אני אספר לכם:

יוסף טייב: התפקוד בכלכלה כבר ברור לכם: מכל העולם – OECD, FITCH, מי שמדרג – אנחנו בין שלוש המדינות הטובות בעולם בתפקוד.

יוסף טייב: תזכרו מה היה פה לפני שנה ומשהו: 160 מיליארד גירעון – 10%.

יוסף טייב: אנחנו באפס גירעון, אפס אבטלה, 4.1% אינפלציה, לעומת כל המדינות – ארצות הברית 8.6%, בריטניה כמעט 9%.

יוסף טייב: אז בואו נשים את הדברים על דיוקם.

יוסף טייב: עכשיו, אני לא רוצה להתחיל לפרט את ההישגים הפנומנליים של הממשלה.

יוסף טייב: יש לה בעיה קואליציונית.

יוסף טייב: יש לנו פה הרי שאלה מהו החזון שלכם, שאתם מטילים אי-אמון.

יוסף טייב: הרי אחד הדברים שאנחנו רואים כאן בפרלמנט הזה, פעם אחר פעם – עומדים פה אותם אנשים שניסו לגייס את ערביי ישראל בקורונה, ונתניהו נסע וחשב שיהיו לו עוד שני מנדטים בקרב ערבים, וברגע שזה התחיל לעבוד עם מנסור עבאס, אז "מס עבאס", "תומך טרור" כל הזמן, ולא נותנים לנו שום חזון איך מדינת ישראל תעבוד.

יוסף טייב: שום חזון לא תשמעו, רק חזון עצמות יבשות בתוך המסגרת הזאת.

יוסף טייב: ולכן אני אומר לכם, חבריי, הגיע הזמן ליטול קורה מבין עיניכם.

יוסף טייב: אני מקווה שהמשבר הקואליציוני הזה יעבור.

יוסף טייב: אני חושב שהצעת האי-אמון הזאת כמובן תיפול, מקווה לייצב את הקואליציה.

יוסף טייב: כי עם ישראל לא זקוק למה שאת חשבת קודם שהיה כל כך טוב, עוד ארבע מערכות בחירות עם שיתוק ובלי תקציב.

יוסף טייב: לא זה החזון הישראלי, ולא החזון של מריבה אין-סופית, אלא חזון של לנסות לחבר חלקים וליצור פה את המאה הישראלית החדשה כפי שאנחנו רואים אותה, ולא איזה חזון עוועים, שתכף אנחנו נשמע עליו, להחזיר עטרה ליושנה או לקצץ את כל הכנפיים למדינה היהודית, כפי שאנחנו רואים.

יוסף טייב: תודה רבה.

יבגני סובה: תודה רבה לחבר הכנסת יוסי שיין.

יבגני סובה: הדובר הבא - - -

גלית דיסטל אטבריאן: אפשר - - -

יבגני סובה: אני מייד אגיב לך, אחרי שאני אכריז על הדובר הבא.

יבגני סובה: הדובר הבא, חבר הכנסת אבי מעוז, מטעם הציונות הדתית.

יבגני סובה: חברת הכנסת גלית דיסטל אטבריאן, על פי סעיף 34 רק אם מישהו מהדוכן משמיע האשמה קשה את רשאית לבקש הודעה אישית.

יוסף טייב: - - -

יבגני סובה: לא, אני מסביר כרגע לא לך.

יבגני סובה: לא הייתה פה האשמה אישית, לכן אני לא מאפשר כרגע הודעה אישית.

גלית דיסטל אטבריאן: גלית דיסטל אטבריאן הפיצה פייק ניוז, זה מה שהוא אמר, כולנו היינו פה.

יבגני סובה: אני לא מאפשר כרגע הודעה אישית על פי שנאמר פה, זה עדיין בגדר - - -

גלית דיסטל אטבריאן: אתה לא בסדר, אתה משתמש בכוח שלך - - -

יבגני סובה: אני לא בסדר, זאת זכותי.

יבגני סובה: אני כרגע לא מאשר.

יבגני סובה: תודה.

גלית דיסטל אטבריאן: ברור שזאת זכותך, אתה רק משתמש בה לרעה.

גלית דיסטל אטבריאן: זה מאוד מאכזב, מאוד מאכזב ולא בסדר.

יבגני סובה: אני לא משתמש בה לרעה.

יבגני סובה: יש דברים שמאפשרים - - -

גלית דיסטל אטבריאן: אל תתעמרו בנו, אל תתעמרו בנו.

יבגני סובה: את רוצה להתווכח איתי?

יבגני סובה: תמשיכי להתווכח.

יבגני סובה: זאת סמכות של יושב-ראש על פי - - -

גלית דיסטל אטבריאן: הכוח אצלך, אבל לא לנצח, תזכור את זה.

יבגני סובה: את מאיימת עליי?

יבגני סובה: לא הבנתי.

יבגני סובה: ביקשת - - -

גלית דיסטל אטבריאן: לא, אני אומרת - - -

יבגני סובה: חברת הכנסת דיסטל אטבריאן, ביקשת לפי - - -

גלית דיסטל אטבריאן: אני מבטיחה לך שכשאתה תהיה באופוזיציה ננהג בכם באופן זהה - - -

יבגני סובה: את רוצה לשמוע או שאת רוצה להשמיע?

יבגני סובה: אם את רוצה להשמיע, אני אשתוק.

יבגני סובה: בבקשה, חבר הכנסת מעוז.

גלית דיסטל אטבריאן: אתה סותם לי את הפה, אדוני.

גלית דיסטל אטבריאן: וכן, זאת זכותך - - -

יבגני סובה: את לא מכבדת את יושב-ראש הכנסת כרגע בפועל - - -

גלית דיסטל אטבריאן: לא, אני עונה לך.

גלית דיסטל אטבריאן: אני עונה לך, וזאת זכותי.

גלית דיסטל אטבריאן: או שגם אסור לי לענות?

יבגני סובה: תודה רבה.

יבגני סובה: תודה.

יבגני סובה: מותר לך לענות.

יבגני סובה: אני השמעתי לך כרגע שאני לא מאפשר לך הודעה אישית.

יבגני סובה: תודה רבה.

גלית דיסטל אטבריאן: אז אני אומרת שאתה - - -

יבגני סובה: גברתי, אני לא רוצה לקרוא אותך לסדר פעם ראשונה.

יבגני סובה: תודה.

יבגני סובה: שלוש דקות, אדוני, בבקשה.

גלית דיסטל אטבריאן: שימוש בכוח לרעה.

יבגני סובה: אני מציע לך לקרוא את תקנון הכנסת ואז להתווכח איתי.

יבגני סובה: תודה רבה.

גלית דיסטל אטבריאן: שימוש בכוח לרעה.

יבגני סובה: אני אומר לך, תקראי את תקנון הכנסת ואז נמשיך את הוויכוח הזה, תודה רבה.

יבגני סובה: שלוש דקות, בבקשה.

גלית דיסטל אטבריאן: דיקטטור - - -

יבגני סובה: תודה, תודה רבה.

יבגני סובה: לא הוצאתי אותך מהאולם, אבל פשוט צריך לכבד גם את מי שמנהל את הישיבה.

יבגני סובה: שלוש דקות, בבקשה.

אבי מעוז: אדוני היושב-ראש, כנסת נכבדה, ראש הממשלה בנט אמר אתמול בישיבת הממשלה – ואני מצטט: לא נשברים ולא מוותרים על אזרחי מדינת ישראל.

אבי מעוז: אדוני ראש הממשלה, אזרחי המדינה כבר מזמן ויתרו עליכם.

אבי מעוז: אין לכם אמון מאזרחי המדינה.

אבי מעוז: הממשלה שלכם היא ממשלה שמתעללת באזרחיה.

אבי מעוז: ממשלה שעוקרת את הזהות היהודית מן המדינה היא ממשלה שעוקרת את הלב מהמדינה.

אבי מעוז: הממשלה שלכם היא ממשלה שמתעללת במדינה.

אבי מעוז: מדינת ישראל נמצאת בעיצומו של גל שישי, עם יותר מ-10,000 מאומתים אתמול, וממשלת ישראל ממליצה – אתה שומע, אדוני היושב-ראש?

אבי מעוז: רק ממליצה על מסכות במקומות סגורים.

אבי מעוז: איפה אתם חיים?

אבי מעוז: נבחרתם לייעץ?

אבי מעוז: להמליץ?

אבי מעוז: או לנהל ולמשול?

אבי מעוז: הממשלה שלכם היא ממשלה שמתעללת באזרחיה.

אבי מעוז: שר האוצר מתעלל בשכבות החלשות ומעלה מיסים ומחירים ללא הרף: מחירי התחבורה הציבורית, דלק, חשמל, מים, חלב, לחם, שתייה ממותקת, חד-פעמי ועוד היד נטויה.

אבי מעוז: יוקר המחיה מאמיר ועולה.

אבי מעוז: שרת התחבורה מתעללת בתושבי הפריפריה ומקשה עליהם את השימוש בתחבורה הציבורית.

אבי מעוז: הממשלה שלכם היא ממשלה שמתעללת בפריפריה ובשכבות החלשות כדי לממן את המשך קיומה, גם אם רק לעוד מספר ימים.

אבי מעוז: ממשלה שבאמצעות שר הביטחון דוחה הריסת בתי מחבלים מתוך שיקולי שרידות כלפי רע"מ ומתוך רצון לפוטו-אופ עם הנשיא האמריקאי, פוגעת בביטחון אזרחי המדינה ומתעללת גם ברגשות המשפחות השכולות.

אבי מעוז: הממשלה שלכם היא ממשלה שמתעללת באזרחיה.

אבי מעוז: שר הבריאות הורוביץ, שבמקום לנהל את בריאות הציבור דואג רק לאוכלוסייה קטנה וספציפית, שוב מתעדף ניתוחי המרה.

אבי מעוז: כפי שפורסם בערוץ 14 אתמול, הניו יורק פוסט פרסם בסוף השבוע האחרון כתבת תחקיר על צעירים שהאווירה הפרו-להט"בית ברשתות גרמה להם לפנות אל אותם טיפולים וניתוחים אכזריים, והיום הם מבינים איזה נזק בלתי הפיך נגרם להם.

אבי מעוז: פשוט התעללות באותם צעירים.

אבי מעוז: שרת החינוך, שאמורה לדאוג לפתיחה חלקה של שנת הלימודים הבאה, עסוקה עם השרה לשוויון חברתי בניסוי מסוכן על ילדי הגנים.

אבי מעוז: פשוט התעללות בילדים הרכים.

אבי מעוז: הממשלה שלכם היא ממשלה שמתעללת בצעירים ובילדים הרכים.

אבי מעוז: ממשלת מיעוט, בלי מנדט, בלי לגיטימציה, בלי אמון.

אבי מעוז: ממשלה המתעללת באזרחיה.

אבי מעוז: די, לכו הביתה.

יבגני סובה: תודה רבה לחבר הכנסת אבי מעוז.

יבגני סובה: הדובר הבא, מסיעת הרשימה המשותפת, אוסאמה סעדי.

יבגני סובה: בבקשה, חבר הכנסת אוסאמה סעדי.

יבגני סובה: אדוני, שלוש דקות, בבקשה.

אוסאמה סעדי: כבוד היושב-ראש – נמצא שר כאן?

יבגני סובה: השרה קארין אלהרר יושבת כאן.

אוסאמה סעדי: שלום, גברתי השרה.

אוסאמה סעדי: חבריי חברי הכנסת, תראו, אנחנו מדברים על יוקר מחיה, ובאמת המצב הוא בלתי נתפס.

אוסאמה סעדי: אי-אפשר למשפחות מהשכבות החלשות, אפילו מהשכבות הבינוניות ומטה, להמשיך ולהחזיק מעמד.

אוסאמה סעדי: הממשלה הזאת גורמת למאות אלפי משפחות לחיות מתחת לקו העוני.

אוסאמה סעדי: הדלק ממריא, כמעט הגענו ל-8 שקל.

אוסאמה סעדי: (אומר דברים בשפה הערבית).

אוסאמה סעדי: עוד חצי שקל.

אוסאמה סעדי: אנחנו, אולי מכיוון שהדלק על חשבון המעביד – אבל אתה רואה כשאתה ממלא – היינו ממלאים מכל דלק מלא ב-300 שקל, 350 שקל.

אוסאמה סעדי: 400, יבגני, כבוד היושב-ראש, 450 שקל, 470 שקל, מכל דלק.

אוסאמה סעדי: תאר לעצמך שמישהו על חשבונו צריך למלא את זה.

אוסאמה סעדי: פירות, ירקות, שכירות.

אוסאמה סעדי: ראינו את המחאה של הצעירים שלא מצליחים לשלם דמי שכירות חודשיים.

אוסאמה סעדי: אוכל.

אוסאמה סעדי: אוכל.

אוסאמה סעדי: אתה יודע שיש עובדים בנציבות המדינה שנתנו להם 18 שקל לקנות אוכל במהלך היום.

אוסאמה סעדי: 18 שקל.

אוסאמה סעדי: פעם זה היה מספיק לסנדוויץ'.

אוסאמה סעדי: היום זה לא מספיק.

אוסאמה סעדי: היום צריך 40, 50 שקל רק לקנות משהו לאכול או ארוחה בצוהריים.

אוסאמה סעדי: אבל כמובן שאנחנו לא מצפים מהממשלה הזו – וגם אלה שהגישו אי-אמון, ראינו אותם כשהיו בממשלות הקודמות, ראינו גם מה הם עשו.

אוסאמה סעדי: הם העמיקו את העוני.

אוסאמה סעדי: אני מדבר על החברה הערבית, אדוני היושב-ראש, שהיא באמת במצב סוציו-אקונומי – כמעט כל ראשי המועצות, כמעט כל הרשויות הערביות מתחת – מצב סוציו-אקונומי 4, 3, 2, 1.

אוסאמה סעדי: אתמול הייתי ברהט.

אוסאמה סעדי: עיר בדרום, 80,000 תושבים, מצב סוציו-אקונומי 1.

אוסאמה סעדי: 50%, אדוני היושב-ראש, חיים מתחת לקו העוני, שני-שליש מהילדים מתחת לקו העוני, אבל זה לא רק עוני ויוקר מחיה.

אוסאמה סעדי: אנחנו, אדוני היושב-ראש, ואי-אפשר לסיים בלי זה - -

איתן גינזבורג: כן, נא לסיים.

אוסאמה סעדי: - - אנחנו חייבים תמיד לציין את העובדה הזאת שאנחנו נמצאים במלחמה, ונופלים אצלנו חללים כל יום.

אוסאמה סעדי: אנחנו סופרים מתחילת השנה – אני מדבר על המלחמה של ארגוני הפשיעה - -

איתן גינזבורג: תודה.

אוסאמה סעדי: - - והפשיעה והאלימות בחברה הערבית – 44 קורבנות מתחילת השנה, 12 מתחילת החודש.

אוסאמה סעדי: גם בחברה היהודית ראינו שבשבוע האחרון – בסוף השבוע שבעה, מתוכם ארבעה בחברה הערבית ושלושה בחברה היהודית.

אוסאמה סעדי: צריך לעצור את הדימום הזה.

איתן גינזבורג: תודה רבה לחבר הכנסת אוסאמה סעדי, ואנחנו מצטרפים אליך לדברים הללו.

איתן גינזבורג: האלימות חייבת להיפסק.

איתן גינזבורג: אני מזמין את חברת הכנסת גבי לסקי.

איתן גינזבורג: בבקשה, גברתי.

איתן גינזבורג: אחריה – חבר הכנסת מנסור עבאס, ואם הוא לא יהיה – חבר הכנסת עמיחי שיקלי.

איתן גינזבורג: בבקשה, גברתי, שלוש דקות לרשותך.

גבי לסקי: כבוד היושב-ראש, כנסת נכבדה, כבוד השרה, אני רוצה לדבר איתכם על מסאפר יטא, קבוצת כפרים שבה מתגוררים יותר מ-1,000 בני אדם פלסטינים, נשים, זקנים, ילדים, באזור דרום הר חברון.

גבי לסקי: הם נלחמים על זכותם להמשיך ולהתגורר בביתם גם בדלות.

גבי לסקי: בשנות השמונים והתשעים הוכרז המקום כשטח אש, שטח 918.

גבי לסקי: לאחרונה ניתן על ידי בית המשפט העליון פסק דין שיש לפנות את המשפחות, ואני מקווה שהן יגישו דיון נוסף, מאחר שאין מחלוקת שמתגוררים שם אנשים.

גבי לסקי: ביום חמישי הגיעה הודעה נוספת, בלתי נתפסת:

גבי לסקי: הצבא הכריז כי השבוע יתקיימו בשטח אימונים באש חיה, אחרי למעלה מ-22 שנה שבהן לא נערכו אימונים.

גבי לסקי: יתרה מכך, צה"ל לא נתן לתושבים עד היום – או בעצם, יש עדכון מהיום מבית המשפט העליון; מאחר שלא קיבלו פרטים, אז הם קיבלו את הפרטים יום לפני זה.

גבי לסקי: ככה: האימון יחל מחר ויתקיים בין השעות 12:00 עד 18:00.

גבי לסקי: האימון יתקיים כל שבוע בין שני לרביעי בחודש הקרוב.

גבי לסקי: באימון יתבצע ירי מנשק קל, מקלעים ופגזי טנקים.

גבי לסקי: אלא אם קיימת דרך אחרת, יוכלו לעבור בכפרים מאוכלסים ובשטחים החקלאים.

גבי לסקי: וטוענים כי מרקם החיים של האנשים החיים בשטח יכול להימשך.

גבי לסקי: ואני שואלת אתכם, במקום שמתגוררים שם אנשים, זה לא הגיוני שהצבא מקיים שם אימון בירי חי תוך סיכון האנשים, תוך סיכון הרכוש שלהם, ובמיוחד כאשר יש פתרונות בשטחי אש אחרים, ואני לא צריכה לתת רעיונות לצבא איפה לקיים את האימונים שלו.

גבי לסקי: לא יכול להיות, מבחינה מוסרית, שישנם אנשים שמתגוררים בשטח כבוש, כבוד היושב-ראש, והמדינה פועלת בניגוד למשפט הבין-לאומי, מכריזה על הבית שלהם כשטח אש ואחר כך גם מסכנים את החיים שלהם.

גבי לסקי: אני קוראת מכאן לשר הביטחון לעצור באופן מיידי את האימונים בשטח אש 918, בוודאי לא לסכן חיי אדם, ולאפשר קיום דיון נוסף כדי שאותם תושבים המתגוררים שם ימשיכו את החיים שלהם במקום שנולדו בו.

גבי לסקי: תודה רבה.

איתן גינזבורג: תודה רבה לחברת הכנסת לסקי.

איתן גינזבורג: חבר הכנסת מנסור עבאס – אינו נוכח; חבר הכנסת עמיחי שיקלי – אינו נוכח.

איתן גינזבורג: אם כך, תם הדיון.

איתן גינזבורג: כן, בסדר, תם הדיון של חברי הכנסת.

איתן גינזבורג: אני מזמין את השרה קארין אלהרר.

איתן גינזבורג: השרה אלהרר?

איתן גינזבורג: אין תשובת ממשלה?

איתן גינזבורג: אם לא, אז אנחנו נעבור להצבעה.

קריאות: - - -

איתן גינזבורג: בסדר, רבותיי.

איתן גינזבורג: אבל יכול להיות שאנחנו נצביע ולא יהיו דברים לזכרו.

איתן גינזבורג: השרה, האם את עולה או לא?

איתן גינזבורג: אם לא, אז אנחנו נעבור לנושא הבא.

קארין אלהרר: אדוני יושב-ראש הכנסת, כנסת נכבדה, תראו, שמעתי מתחילת הדיון את הדברים שנאמרו.

קארין אלהרר: ותשמעו, אני חייבת לומר, אדוני היו"ר, יש מסקנה אחת ברורה מכל האירוע הזה.

קארין אלהרר: לאמת אין שום משמעות יותר, פשוט אפס משמעות.

קארין אלהרר: באים לדוכן חברי כנסת מן האופוזיציה שעד לפני שנה השלטון היה בידיהם, חברי כנסת שחלקם היו שרים, סגני שרים, הם ניהלו את המשק הישראלי; עכשיו לעלות לדוכן ולספר שמחירי הדירות המאמירים הם תוצאה של קואליציה בת שנה, לספר שיוקר המחיה בישראל הוא תוצאה של קואליציה בת שנה – כשהם יודעים שיש משבר כלכלי עולמי, הם יודעים שיש משבר אנרגטי עולמי.

קארין אלהרר: אבל למה לתת לעובדות לבלבל מישהו?

קארין אלהרר: למה לא להסתכל על הטבלאות של האינפלציה בעולם?

קארין אלהרר: למה לא להסתכל על מחירי החשמל בעולם?

קארין אלהרר: למה לא להסתכל על מחירי הדלקים בעולם?

קארין אלהרר: למה לא לראות את המציאות נכוחה, ולהבין שכשאין תקציב שלוש שנים, יש לזה השלכות?

קארין אלהרר: ההשלכה הראשונה: כשלא מטפלים בבעיה היא מחמירה.

קארין אלהרר: היא לא מסתדרת.

קארין אלהרר: אבל יש איזה נטייה לטמון את הראש בחול.

קארין אלהרר: ראש האופוזיציה היום, שהיה ראש ממשלה הרבה יותר מדי זמן, טמן את הראש בחול למרות שהוא הבטיח, מערכת בחירות אחרי מערכת בחירות, שהוא יוריד את מחירי הדיור.

קארין אלהרר: איך הוא אמר, אני איכנס לזה באופן אישי.

קארין אלהרר: באופן אישי, הוא אמר.

קארין אלהרר: כמו שהוא אמר שהוא יטפל באופן אישי בנשים מוכות.

קארין אלהרר: הוא גם אמר שהוא יטפל באופן אישי – מה זה היה – בנישואי גאים וגאות.

קארין אלהרר: הוא יטפל באופן אישי.

קארין אלהרר: אממה?

קארין אלהרר: הוא לא טיפל.

קארין אלהרר: מי טיפל?

קארין אלהרר: הממשלה הזו, שעושה צעדים משמעותיים להורדת יוקר המחיה – אני רק אסיים, כי כבר התחלתי.

קארין אלהרר: הממשלה הזאת מטפלת בדברים שלא טיפלו בהם שנים.

קארין אלהרר: חברי שר הרווחה והביטחון החברתי מאיר כהן מטפל בימים אלה באחד הנושאים שהוזנחו שנים רבות – חוק שירותי רווחה לאנשים עם מוגבלויות.

קארין אלהרר: חברתי השרה לשוויון חברתי מירב כהן מטפלת במה שהוזנח שנים רבות – תחום הקשישים.

קארין אלהרר: שר החוץ חבר הכנסת יאיר לפיד עושה נפלאות במשרד החוץ וביחסים שלנו עם העולם.

קארין אלהרר: כן.

קארין אלהרר: נתניהו, הבאת את הסכמי אברהם, ואנחנו מודים לך על כך, אבל אנחנו מפתחים אותם.

קארין אלהרר: ואפשר להמשיך ולהמשיך.

קארין אלהרר: אבל באמת, מילה לאופוזיציה.

קארין אלהרר: זה בסדר לבקר, זה התפקיד שלכם והמקום שלכם.

קארין אלהרר: אבל לפעמים חיבור למציאות הוא אפילו מתבקש, ואפשר להיות טיפה טיפה פחות נרגנים, וטיפה הרבה יותר מפרגנים.

קארין אלהרר: תודה.

מיקי לוי: חברי הכנסת, אנחנו ניגשים לנושא הבא לפני ההצבעה: דברים לזכרו של חבר הכנסת לשעבר אילן גילאון.

מיקי לוי: חברי הכנסת, אני מבקש לכבד בקימה של דקה אחת את זכרו של חבר הכנסת גילאון.

מיקי לוי: תודה.

מיקי לוי: תודה.

מיקי לוי: בבקשה לשבת.

מיקי לוי: חבריי חברי הכנסת, כנסת נכבדה, בחודש מאי הלך לעולמו ידידי וחברם של רבים בבית הזה, חבר הכנסת לשעבר אילן גילאון, זכרו לברכה.

מיקי לוי: אילן היה לוחם חברתי בכל רמ"ח איבריו.

מיקי לוי: הוא ראה עצמו כמגינם של החלשים והשקופים בחברה הישראלית וניהל אין-ספור מאבקים בנושאי דיור, בעלי מוגבלויות, שכר מינימום, זכויות עובדים, חקלאות ומה לא – תמיד רואה את האדם בקצה, ואת המדינה כמי שצריכה להיות שם בשבילו.

מיקי לוי: אילן, שלקה בגיל שבעה חודשים בפוליו, שגרמה לו לנכות ברגליו, ראה את המוגבלות באופן שונה.

מיקי לוי: הוא אמר לא פעם: כולנו נשאי נכות.

מיקי לוי: אין דבר כזה מוגבלים ושאינם מוגבלים – אמירה שקיפלה בתוכה את הראייה הכל-כך שוויונית ואנושית שלו.

מיקי לוי: אילן החל את דרכו הפוליטית במפ"ם, שהייתה לו ביתו הפוליטי והאידיאולוגי, ובשנת 1986 היה ליו"ר צעירי מפ"ם.

מיקי לוי: לאחר הקמת מרצ בשנת 1993 נבחר למועצת העיר אשדוד מטעמה וכיהן כסגן ראש העיר.

מיקי לוי: הוא החזיק בתיק החינוך העירוני ופעל כל העת להגדלת התקציב ופיתוח פרויקטים חדשים.

מיקי לוי: בשנת 1999 נבחר לכנסת החמש-עשרה ברשימת מרצ וכיהן בה עד שנת 2003.

מיקי לוי: הוא העביר שורה של תיקוני חקיקה, ובראשם הרחבת חוק שוויון זכויות לאנשים עם מוגבלות.

מיקי לוי: בשנת 2009 חזר לכנסת ברשימת מרצ וכיהן בה עד שנת 2021.

מיקי לוי: לאורך כהונתו בכנסת אילן היה חבר בשורה של ועדות, אך יותר מכל תיזכר חברותו ופעילותו בוועדת העבודה, הרווחה והבריאות, שבה היה חבר פעיל ונמרץ במשך שנים רבות.

מיקי לוי: הרגע האנושי והמרגש ההוא במליאה, שבו פרץ בבכי כשבמפתיע הצליח להעביר בקריאה טרומית את החוק להעלאת קצבת הנכות, הוא ללא ספק אחד מרגעי השיא שלו בכנסת.

מיקי לוי: כולנו התרגשנו איתו.

מיקי לוי: ראינו פוליטיקאי שנלחם במשך שנים רבות ומעלה שוב ושוב הצעת חוק כל כך צודקת, וברגע אחד של חסד כל הסכרים של הציניות הפוליטית נפרצו על ידי דמעות האושר שלו.

מיקי לוי: ההצעה הזו חצבה את הדרך להעלאת קצבת הנכות באופן משמעותי.

מיקי לוי: לאורך השנים שימש אילן כיושב-ראש קבוצת הידידות הפרלמנטרית של הכנסת עם רומניה ועמד בראש כמה שדולות בכנסת, ובהן השדולה לשוויון בבריאות, השדולה למען אנשים עם מוגבלויות והשדולה למען הדיור החברתי.

מיקי לוי: אילן, שהיה נשוי באושר גדול ליהודית, נפטר בחודש מאי האחרון בגיל 65.

מיקי לוי: הכנסת והציבור הישראלי יזכרו אותו כלוחם חברתי עם לב ענק, שנאבק עבור האיש הקטן, עבור חברה שוויונית, עבור החופש ועבור השלום עד יומו האחרון.

מיקי לוי: יהי זכרו ברוך.

מיקי לוי: הדובר הבא, השר ניצן הורוביץ.

מיקי לוי: בבקשה.

ניצן הורוביץ: אדוני היושב-ראש, חברי הכנסת, קודם כול, אדוני היושב-ראש, גם בשם המשפחה, אני מעריך את העובדה שבאת להלוויה ואמרת עכשיו את הדברים החמים האלה.

ניצן הורוביץ: החיים הפוליטיים הם קשים ותובעניים, לחוצים ומתוחים, הם מבוססים על עימותים, ריבים ורבים בלי הפסקה.

ניצן הורוביץ: קשה לחיות כך, זה גם גובה מחיר, מחיר לא פשוט, כמו שכולנו יודעים.

ניצן הורוביץ: אבל אילן גילאון ידע איך להכניס בתוך המאמץ המפרך הזה הרבה אהבה וחום.

ניצן הורוביץ: ומעבר לכל האידיאולוגיה האנושית שלו, שלנו, אני חושב שזה מה שכל כך ייחד אותו בנוף הפוליטי והציבורי.

ניצן הורוביץ: הוא היה מקבל כל בן אדם בחיוך, בחיבוק, בנשיקה.

ניצן הורוביץ: כשהיית מתקרב אליו אפילו כבר כמה מטרים, ככה, מקצה המסדרון, כבר היה פותח את הזרועות ומזמין לחיבוק.

ניצן הורוביץ: וזה לא היה רק עניין פיזי – הוא היה תומך ומעודד, נותן ביטחון.

ניצן הורוביץ: ואני אומר את זה גם מהחוויה שלי האישית איתו.

ניצן הורוביץ: אף פעם לא הרגשת אצלו שזה על תנאי ולא הרגשת שזה מזויף, שזו הצגה של פוליטיקאים.

ניצן הורוביץ: הוא באמת כזה – היה כזה, קצת קשה לדבר עליו בלשון עבר, נפטר בגיל כל כך צעיר.

ניצן הורוביץ: אילן אהב אנשים, באמת אהב אנשים, והם החזירו לו אהבה גדולה.

ניצן הורוביץ: אילן הוא בן אדם אהוב, ואני חושב שכל הבית הזה גם הביע וגם מרגיש את זה כאן מסביב.

ניצן הורוביץ: כמה אנשים כאלה יש בציבוריות שלנו, שאהובים כל כך על כל כך הרבה אנשים?

ניצן הורוביץ: וזה לא קל להיות אהוב וגם לעמוד על דעותיך ועל אידיאולוגיה שמותקפת בצורה קשה כל כך המון שנים.

ניצן הורוביץ: זה קשה, אבל אילן הצליח.

ניצן הורוביץ: איש אוהב ואהוב, וגם אידיאולוג ופוליטיקאי נחוש.

ניצן הורוביץ: וחשוב להגיד, אילן לא היה נאיבי, ולא היה רק נחמד כזה; אילן ידע להיאבק, אילן ידע לעשות מלחמות, אילן ידע לעמוד על שלו ועל דעתו, וכן, גם להתעמת בצורה חריפה.

ניצן הורוביץ: הוא לא היה איש של פוצי-מוצי.

ניצן הורוביץ: וזאת הייתה השליחות הציבורית הגדולה שלו, והוא מילא אותה בהצטיינות מופלגת.

ניצן הורוביץ: אבל אצלו, וזו גדולתו בעיניי, היו גם המון רגש חיובי, המון חיוכים - -

מיקי לוי: קצת שקט במליאה, בבקשה.

מיקי לוי: חברי הכנסת, בקשה.

מיקי לוי: אני מתנצל.

מיקי לוי: נאמרים כאן דברים לזכר חבר כנסת שהלך לבית עולמו, אז קצת שקט, בבקשה.

מיקי לוי: תודה.

ניצן הורוביץ: - - חום ונתינה.

ניצן הורוביץ: אילן היה אידיאולוג גדול, שמאלני מאוד, ושאף אחד לא יטעה, כי אני רואה שלפעמים אומרים כל מיני דברים: אילן היה שמאלני בריבוע, מלא מלא, וגם האיש הכי פחות מריר שאני מכיר.

ניצן הורוביץ: אוהב לחיות, אוהב ליהנות.

ניצן הורוביץ: יש אנשים שלא אוהבים שטוב להם, אוהבים לזעוף – הוא היה צוחק על זה הרבה.

ניצן הורוביץ: אילן ידע לאהוב וגם ידע להראות את זה.

ניצן הורוביץ: פעם אחת הבאתי, היושב-ראש, להורים שלי ריבה שלו, ריבת ורדים, ואחר כך אמרתי לו שאבא שלי מאוד אהב את ריבת הוורדים.

ניצן הורוביץ: וזהו, זה ככה נתקע לו בראש, וכל פעם הוא היה נותן לי את הריבה הזאת המיוחדת, שאני אתן לאבא, והיה שואל: הוא אכל, הוא נהנה?

ניצן הורוביץ: נו, מה הוא אמר?

ניצן הורוביץ: ככה שנים.

ניצן הורוביץ: והמתיקות הזו בריבה זו המתיקות של האיש הזה.

ניצן הורוביץ: איש נדיב, לארג', נותן – אולי לפעמים יותר מדי.

ניצן הורוביץ: הכמות העצומה של פניות ציבור שהוא היה מטפל בהן, בכנסת ומחוץ לכנסת, מנסה לתקן לבד את כל העוולות, את כל האכזריות וההתעמרות והניצול – זה סוציאליזם אנושי, שבא לידי ביטוי קודם כול באופן ההתנהלות האישי ובהלימה מוחלטת – כך היה אצל אילן – לאידיאולוגיה ולפעולה הפוליטית.

ניצן הורוביץ: הוא קרא לעצמו "משרת ציבור".

ניצן הורוביץ: החיים שלו ביטאו את הרעיונות שלו.

ניצן הורוביץ: לא היה דיסוננס.

ניצן הורוביץ: גנדי אמר: תהיה אתה השינוי שאתה רוצה לחולל בעולם.

ניצן הורוביץ: ואילן היה בחייו, בפעילות שלו, השינוי הזה.

ניצן הורוביץ: אם צריך להגדיר את המורשת שלו על רגל אחת – הוא בעצמו הרי היה אומר שהוא עושה הכול על רגל אחת, כי הרגל שנייה הייתה משותקת; הוא גם היה ככה מלגלג על עצמו, וגם זה דבר בריא – אז אני אצטט אותו: "התפיסה הבסיסית ביותר בסוציאליזם אומרת שאתה מכבד את האדם כמרכז ההוויה כולה ואתה נותן לו כבוד.

ניצן הורוביץ: זה מה שזה אומר".

ניצן הורוביץ: האדם במרכז, כבוד האדם.

ניצן הורוביץ: הסוציאליזם של אילן לא היה תיאורטי, הוא לא היה דקדקן של דיאלקטיקה ולא ציטט תיאוריות.

ניצן הורוביץ: הוא הגדיר את הסוציאליזם שלו כסוציאליזם אורתופדי, שהיה קודם כול נגישותי, משהו שאתה יכול לחלוטין להרגיש אותו, לגעת בו, לנסוע עליו בכיסא גלגלים.

ניצן הורוביץ: הוא אמר לי פעם שפעם הוא קרא לעצמו סוציאליסט, עכשיו הוא קורא לעצמו נגישיסט, נגישיסט – הנגשת הסביבה לבני האדם ולא התאמת בני האדם לסביבה.

ניצן הורוביץ: האידיאולוגיה שלו, המאוד-מעשית, פרקטית, הייתה מלחמה למען החלשים ביותר בחברה, וזה אצלו בא גם ממקום אישי.

ניצן הורוביץ: הוא חלה בפוליו בגיל צעיר וסבל כל החיים מהמחלה, והוא אמר ככה: אני אדם חלש מספיק כדי להרגיש יותר טוב את זולתי ואני משתדל להיות חזק כדי לשנות את המציאות – זה המוטיב של החיים שלי.

ניצן הורוביץ: אבל אני חייב להגיד שבמאבקים של אילן לא היה גרם אחד של מסכנות.

ניצן הורוביץ: הם היו ביטוי לתפיסת עולם יסודית, שרואה באנשים עם מוגבלות חלק אינטגרלי מהחברה, שווי זכויות במובן הכי רחב.

ניצן הורוביץ: וכך היה במאבק שלו להעלאת קצבאות הנכים, בפעילות שלו לקידום תקנות הנגישות או לטיפול במוסדות סגורים שהתנאים בהם לא ראויים לחיי אדם.

ניצן הורוביץ: בכנסת הלשכה של אילן הייתה פתוחה לכל מי שנפל או ליתר דיוק הופל, בין נציגי השלטון השונים.

ניצן הורוביץ: מישהו שיקשיב, ואילן היה איש כזה.

ניצן הורוביץ: לצד הטיפול הפרטני באין-ספור אנשים, באלפי אנשים שהיו פונים, הוא לא ויתר על הראייה העקרונית – על גובה הקצבאות, על התקנות, על השירותים שהופרטו ונמסרו לחברות כוח אדם.

ניצן הורוביץ: וזה היה השילוב שלו.

ניצן הורוביץ: וגם בעניין הזה הייתה לו הסתכלות והיה לו משפט כזה: "אני יוצא מנקודת הנחה שאין דבר כזה אנשים מוגבלים ולא מוגבלים.

ניצן הורוביץ: כל בני האדם הם מוגבלים או נשאי מוגבלות או מוגבלים לפרקים או שיש בסביבתם מוגבלים או כשיזדקנו יהפכו למוגבלים, ולכן אני אומר" – כך הוא אמר – "שלא צריך חסד ורחמים, נדבות, אני רוצה ערבות הדדית".

ניצן הורוביץ: בעיניו, הוא חזר על זה המון פעמים, עוני זו חלוקה לא נכונה של העושר.

ניצן הורוביץ: והחברה הישראלית, הוא תמיד אמר, נמצאת במצב כלכלי יחסית איתן ויכולה לחלק קצת אחרת את העוגה, ולתת לאנשים בשלב התחתון, שנמצאים בחרדה קיומית – ואני מצטט אותו: "שלא יהיה להם יותר מדי קר בחורף, שיהיה להם כסף לאוכל ולתרופות".

ניצן הורוביץ: "חבר כנסת צריך לקבל החלטות כאילו זקן, עני וחולה ולא כאילו הוא צעיר, עשיר ובריא", כך הוא אמר.

ניצן הורוביץ: יחד עם האידיאולוגיה הלוהטת שלו הוא היה איש פרגמטי.

ניצן הורוביץ: אני חושב שזה היה חלק מהסוציאליזם האורתופדי שלו, הנגישותי שלו.

ניצן הורוביץ: ועוד הרבה לפני שחשבנו על הממשלה ובכלל שהייתה ממשלה, אילן אמר: "אני מאוד בעד להיות בממשלה, אני רוצה שנשנה, אני לא רוצה להיות מבקר המדינה".

ניצן הורוביץ: והיה חשוב לו מאוד שדברים יקרו מהרמה הלאומית ועד רמת הפרט.

ניצן הורוביץ: והינה עוד משפט – היו לו משפטי זהב כאלה: "אנחנו צריכים להיות תמיד מספיק חלשים כדי להרגיש את זולתנו ומספיק חזקים כדי לשנות את המציאות".

ניצן הורוביץ: אז אני רוצה להגיד כאן לאילן, סוציאליסט יקר שלנו, אח אהוב, הלכת מאיתן צעיר, בן 65 זה איש צעיר היום, אבל הספקת לעשות כל כך הרבה טוב לכל כך הרבה אנשים.

ניצן הורוביץ: צדיק אמיתי.

ניצן הורוביץ: אני אוהב אותך מאוד.

ניצן הורוביץ: יהי זכרו ברוך.

מיקי לוי: תודה רבה.

מיקי לוי: חבר הכנסת בנימין נתניהו, ראש האופוזיציה, בבקשה.

מיקי לוי: שקט בתאים של הסיעות, בבקשה, שקט.

בנימין נתניהו: אדוני היושב-ראש וחברי הכנסת, אני הולך להפתיע אתכם, אני מסכים עם הרבה מאוד מן הדברים שאמר - - -

קריאה: - - -

בנימין נתניהו: לא, אני תכף אגיד לך במה לא.

בנימין נתניהו: מסכים עם הרבה מאוד מן הדברים שאמר עמיתי ניצן הורוביץ, ואני לא מתכוון לדבר על אידיאולוגיה, כי הרי ההבדל בין הסוציאליזם לתורת השוק החופשי, שאני מאמין בה, זה מה קודם למה: הקולקטיב יטפל בפרט או שהפרט יטפל בסופו של דבר בקולקטיב, בוודאי בחלשים, בנכים, בזקנים וכו'.

בנימין נתניהו: והתפיסה הזאת הרי מעניינת אבל היא לא מענייננו, משום שהדבר המרכזי שניצן העלה, והוא צודק בזה לגמרי, זה האנושיות של אילן.

בנימין נתניהו: האנושיות שלו חצתה מחנות, ואני, אגב, אומר לכם, אנושיות גם חוצה אידאולוגיות.

בנימין נתניהו: יש אנושיות בכל צד, כל אחד חושב שהוא עוזר לחברה ולחלשים בדרכו שלו.

בנימין נתניהו: אבל אצל אילן האנושיות בלטה באופן ייחודי.

בנימין נתניהו: אני לא הכרתי אותו.

בנימין נתניהו: אני הכרתי אותו פה, מהוויכוחים שהיו לנו.

בנימין נתניהו: אני הייתי עומד פה על הבמה והוא היה מעיר לי הערות ב-40 חתימות ובנסיבות אחרות.

בנימין נתניהו: ויום אחד אני יורד מהדוכן והוא אומר לי: אדוני ראש הממשלה, בוא נשב ונדבר.

בנימין נתניהו: בוא נדבר.

בנימין נתניהו: ואני אמרתי לו, תפדל.

בנימין נתניהו: והוא בא לפגישה, כמובן עם צנצנת ריבה, והוא אמר: זה בשביל שרה – תיק 9000, דרך אגב, כן?

בנימין נתניהו: הוא בא ואומר לי את הדבר הזה, ואני שומע אותו.

בנימין נתניהו: הדברים שהוא דיבר על הצרכים של אוכלוסיית הנכים, לא רק על הכסף – על הנגישות, ואני חושב שהיה מעבר לזה, על הכבוד – הדברים האלה, אני אומר את זה ללא כחל ושרק ובלי הפרזה, הדברים האלה נכנסו לי ישר ללב.

בנימין נתניהו: ראית אדם שכל-כולו בעניין, לא בעצמו, בהחלט דואג לאחרים ומשפיע עליך באינטגריטי שלו, ביושר שלו, באנושיות שלו.

בנימין נתניהו: ומכאן התפתחה בינינו מערכת יחסים שיכולנו מעת לעת שוב לשוחח ולשמוע, ותמיד הייתי מקשיב לו, כי תמיד הייתה מהות ותמיד היה תוכן ותמיד גם היה היגיון, היגיון אנושי בדברים שהוא אמר.

בנימין נתניהו: ולכן אני חושב שאני יכול לומר כאן בשם כל חבריי בליכוד, באופוזיציה, כל מי שהכיר אותו, אני חושב שאתם תשמעו כאן אותם דברים, משום שניכרים דברי אמת, ואילן ניכר בדברי האמת שבו, באנושיות שבו.

בנימין נתניהו: ואני מאחל לנו, אדוני היושב-ראש, שיהיו לנו עוד הרבה חברי כנסת כמוהו.

בנימין נתניהו: יהי זכרו ברוך.

מיקי לוי: אמן.

מיקי לוי: תודה רבה.

מיקי לוי: אפשרתי לכל אחד מכל סיעה כמעט להגיד משהו, אז אם תתנקזו לשלוש דקות אני מאוד אודה לכם.

מיקי לוי: בגלל דמותו של אילן עשינו רשימה ארוכה ארוכה.

מיקי לוי: סגן השר יאיר גולן, בבקשה.

מיקי לוי: תצליח להתכנס לשלוש דקות?

יאיר גולן: כן, כך נערכתי.

מיקי לוי: תודה רבה.

יאיר גולן: אדוני היושב-ראש, כנסת נכבדה, חבר הכנסת נתניהו, אני רוצה להודות לך על דבריך לזכרו של אילן גילאון.

יאיר גולן: אני חושב שזה היה ראוי ומכובד.

יאיר גולן: משפחת גילאון איננה נמצאת איתנו, בכל אופן אפנה אליה, אפנה אל כל מוקיריו ומכריו של אילן, וכמובן, ברשותך אדוני היושב-ראש, אשא דברים קצרים.

יאיר גולן: את אילן לא הכרתי שנים ארוכות.

יאיר גולן: יש במרצ רבים וטובים שהכירו אותו טוב ממני, שידעו לצטטו ולחקותו, שסיירו איתו ברחבי הארץ, שבילו בחברתו, שנהנו מתבונתו ומאישיותו באופן בלתי אמצעי ולאורך שנים.

יאיר גולן: אנשים שהכירו היטב את יכולתו הייחודית לחבר בין אנשים ולגדר נושאים מורכבים במספר משפטי מחץ זכורים לנצח.

יאיר גולן: ודווקא מהמקום הזה של היכרות קצרת מועד ברצוני לשתף אתכם בחוויה הגילאונית האישית שלי.

יאיר גולן: את אילן פגשתי לראשונה אחרי שני אירועים של שבץ מוחי, אדם שעבר שיקום ארוך, נותר מוגבל בגופו אך חופשי ברוחו, חופשי באורחותיו, ועל שני אלה ארצה לדבר, על רוחו ואורחותיו.

יאיר גולן: ונתחיל דווקא באורחותיו.

יאיר גולן: אילן היה אוהב אדם.

יאיר גולן: איש של אנשים, מחבק, מנשק, נכון לסייע לכל אחד ובכל עת, במיוחד לחלשים ולמוחלשים.

יאיר גולן: מעתיר מטובו, פותח ביתו, פותח דלתות ברשויות ובמשרדי הממשלה, מעניק שי צנוע פרי מעשה ידיו לכל אדם – כן, כן, אותן צנצנות הריבה המפורסמות – אוהב אדם אמיתי שכל מי שהכירו רצה לאהוב ואהב לאהוב.

יאיר גולן: אילן היה איש של רוח גדולה, רוח חופשית נאורה, אנושית, מאמינה באדם ונדיבה לאדם.

יאיר גולן: תפיסת עולמו המגובשת דרשה עניין פשוט וכל כך הגיוני: מדינה בריאה היא מדינה המרוממת את האזרח, והוא בתורו מעניק לה בתודה ובהוקרה חזרה.

יאיר גולן: במדינה של אילן אין אדם שנשאר מאחור, ואין זה משנה איך נולד, למי נולד ועד כמה שפר עליו גורלו.

יאיר גולן: במדינה של אילן האדם זוכה ליחס שוויוני וטוב מהרשויות, ויחס זה מהווה בסיס לסולידריות החברתית ולערבות ההדדית.

יאיר גולן: במדינה של אילן האדם זוכה לחינוך הטוב ביותר, לשירותי הבריאות הטובים ביותר, לשירותי הרווחה הטובים ביותר האפשריים, וכן הלאה וכן הלאה.

יאיר גולן: כי במדינה של אילן הרשויות עובדות אצל האזרח, ולא להפך.

יאיר גולן: אילן היה פטריוט ציוני אדיר, ואיש שראה בתקומת ישראל את התגשמות מרבית מאווייו.

יאיר גולן: אילן סבר, ובצדק, שקיומה של ישראל ויכולתה להחזיק בצעיריה ולהביאם למסירות ואף להקרבה תלויה בצדקת הדרך.

יאיר גולן: אילן סבר, ואני כמוהו, שאין צדקת דרך בלי היפרדות מהפלסטינים, בלי הפרדת דת ממדינה ובלי חלוקה הוגנת של העושר.

יאיר גולן: שלוש החלוקות האלה עמדו בבסיס משנתו האידיאולוגית.

יאיר גולן: מבחינתי באופן האישי ביותר הן מנחה רעיוני לפעולתו של השמאל הציוני מכאן והלאה.

יאיר גולן: יהי זכרו של האיש המיוחד והנפלא הזה ותהא דרכו הייחודית האנושית והאמיצה חקוקים על ליבנו לדור דור.

מיקי לוי: תודה רבה.

מיקי לוי: חבר הכנסת טיבי, בבקשה, ואחריו – חבר הכנסת אשר.

אחמד טיבי: מכובדי היושב-ראש, רבותיי חברי הכנסת, הכרתי משך תקופה ארוכה את אילן ז"ל, וכאשר אומרים משרת ציבור אומרים אילן גילאון, בכל רמ"ח אבריו.

אחמד טיבי: האיש היה מגיע לכאן בבוקר, בלשכתו, שם נפגשתי איתו מספר פעמים, היה עונה לפניות ציבור, טלפונים, יוצא כאילו הוא האדם הבריא ביותר גם כשהוא חולה, לפגישה עם שרים, לוועדות, חוזר ללשכה, מתראיין.

אחמד טיבי: יום רגיל בחייו של אילן גילאון.

אחמד טיבי: באמצע הוא גם מתבדח והוא גם מתגאה ביצירת המופת שלו, הריבה.

אחמד טיבי: ריבת גילאון, ריבת אילן, שהיה מעניק אותה במתנה כמעט לכל מי שהוא פגש או מוקיר.

אחמד טיבי: אילן, בעל השקפת העולם החברתית האמיתית, סוציאליסט אמיתי, היה כל-כולו טרוד בשיפור חייהם של אנשים עם מוגבלויות.

אחמד טיבי: אני ישבתי שם כאשר הוא בכה כאן אחרי שהצעת החוק שלו להשוואת קצבאות הנכים לשכר מינימום עברה בטרומית.

אחמד טיבי: האיש בכה.

אחמד טיבי: האיש התרגש כאילו זכה במיליון דולר.

אחמד טיבי: והוא כנראה חיכה לרגע הזה מאוד, כי זכרתי שבקדנציה הקודמת ניסה ולא הצליח.

אחמד טיבי: ואז כל הכנסת באה לעברו כדי לחבק אותו.

אחמד טיבי: אתה היית שם, אדוני היושב-ראש.

אחמד טיבי: שמחה אמיתית.

אחמד טיבי: ניסו קודם לשכנע אותו לא להעלות את הצעת החוק.

אחמד טיבי: אמרו לו: אנחנו נעשה את זה.

אחמד טיבי: נכון שזה עלה בטרומית, זה חשוב כי אני למדתי מההצעה הזאת בחוק שכר מינימום.

אחמד טיבי: והיא לא קודמה.

אחמד טיבי: אבל העברת החוק הזה בטרומית של אילן גילאון הייתה פריצת דרך, היא פרצה את הדרך להעלאת שכר בעלי המוגבלויות, הנכים, על ידי הממשלה.

אחמד טיבי: והיו לו מניות יסוד בהעלאה הזאת, בהפגנות לאחר מכן וכדומה.

אחמד טיבי: לצד השקפת העולם הסוציאליסטית הייתה לו השקפת עולם שוויונית בין יהודים לערבים ושלום ישראלי-פלסטיני, שתי מדינות אחת לצד השנייה, שלום אמת.

אחמד טיבי: הוא האמין גם בזה וגם בזה, ולכן הוא היה איש שמאל אמיתי.

אחמד טיבי: גם חברתי וגם מדיני.

אחמד טיבי: אילן, יהי זכרך ברוך.

מיקי לוי: תודה רבה.

מיקי לוי: חבר הכנסת אשר, אני מתנצל.

מיקי לוי: בבקשה, השר מאיר כהן.

מאיר כהן: אדוני היושב-ראש, חברות וחברי כנסת נכבדים, אני רוצה להגיד בקיצור כמה מילים על האיש המופלא הזה, שכולנו מרבים להיזכר ולדבר בשבחו.

מאיר כהן: אילן היה בעיניי האיש עם המוגבלויות הכי נגיש שאני הכרתי.

מאיר כהן: אנשים עם מוגבלויות – אבל כל כך נגיש.

מאיר כהן: כל הזמן הסתכלתי, ועמדו אנשים ליד דלתו, ניצן.

מאיר כהן: עמדו אנשים מכל הארץ ליד דלתו, והיינו צוחקים על זה.

מאיר כהן: היה לו הומור שנון, והוא היה אומר לי: אתה רואה?

מאיר כהן: אני המוגבל הנגיש.

מאיר כהן: צחקנו על זה, ובאמת חשוב להזכיר את זה היום.

מאיר כהן: הדבר השני שחשוב להגיד על אילן, אילן ראה מעבר למוגבלות הפוליטית שכולנו לוקים בה.

מאיר כהן: אני שמח שזה מחלחל לחלק מאיתנו, שיש רגעים שבהם יש חוקים חברתיים, ואילן אמר:

מאיר כהן: בחוק החברתי הזה אין לי שום מוגבלות פוליטית.

מאיר כהן: אלה שני הלקחים שאנחנו צריכים לזכור מאילן.

מאיר כהן: השאר – בוודאי אפשר למצוא בכל מקום לקרוא על אילן.

מאיר כהן: אבל אלה שני דברים שאנחנו כפרלמנטרים צריכים לקחת.

מאיר כהן: אחד, הנגישות הבלתי מתפשרת לכולם – הטלפון פתוח, הלב פתוח, החדר פתוח.

מאיר כהן: לא משנה אם אתה מדימונה או מתל אביב או מקריית שמונה או מבאר שבע.

מאיר כהן: תמיד עמדו אנשים ליד דלתו.

מאיר כהן: דבר שני, הנחישות הזאת, שחוק חברתי הוא חוק חברתי.

מאיר כהן: תמיד הוא היה אומר לי: מאיר, יש מוגבלות בפוליטיקה, יש לי מספיק מוגבלות משלי; אני לא מוכן שהמוגבלות השנייה תעטוף אותי ואני לא אצביע, כי זה חוק חברתי מצוין.

מאיר כהן: הלוואי והוא היה איתנו.

מאיר כהן: הלוואי והוא היה איתי כשהעברנו כולנו את החוק לאנשים עם מוגבלויות.

מאיר כהן: אני חושב שהוא היה עומד ושוב בוכה כמו באותו יום, כשניגשנו אליו כמין חתן עצוב, ניגשנו לנשק אותו ולחבק אותו, והוא בכה.

מאיר כהן: וחבל שלא יכולנו להשלים את זה.

מאיר כהן: ועוד היד נטויה.

מאיר כהן: כשנכדי נולד עברתי את תהליך החניכה של אילן.

מאיר כהן: הוא בא להגיד: מזל טוב, מה שם הילד?

מאיר כהן: אמרתי לו: קוראים לו עידו, ייבדל לחיים ארוכים.

מאיר כהן: ואז אילן אחרי שבועיים מגיע עם שמיכה לתינוק שרקום עליה השם עידו ועם צפחת הריבה.

מאיר כהן: וכשאילן נפטר, בני גלעד כתב בחבורה שלו שפעם אחת בחייו הוא ראה אותו, אבל הוא היה מאוד משמעותי, כי השמיכה הראשונה, שהייתה שמיכת צמר כזאת, שכיסתה את גלעד, היה כתוב עליה "עידו", והיא הייתה מתנתו של אילן.

מאיר כהן: עולה חדש, מרתק – אני רוצה רק לחדש לכם: אורלי, הוא ידע לשיר את שירי המעברה במרוקאית.

מאיר כהן: רק מי שגדל במעברות בירוחם, בדימונה או באשדוד ים – ככה הוא קרא לאשדוד – הכיר את השירים.

מאיר כהן: אני הופתעתי.

מאיר כהן: שירים ששמעתי ב-1962–1963.

מאיר כהן: את זוכרת?

מאיר כהן: הוא היה יושב פה מאחורה ושר לנו את השירים האלה.

מאיר כהן: כולנו התמוגגנו מנחת איך האיש המיוחד הזה, עם החזות והשם הכל-כך אירופיים, שר לנו במרוקאית, ואנחנו מצטרפים אליו כמקהלה מצחיקה מאוד.

מאיר כהן: זה בדיוק השילוב המיוחד, של זה שעלה מרומניה, אלה שעלו ממרוקו, שיושבים עם כל כך הרבה מכנים משותפים, ושרים שירי מעברה.

מאיר כהן: יהיה זכרך ברוך, אילן היקר.

מאיר כהן: אתה תמיד תמיד תמיד תחסר בכנסת הזאת.

מאיר כהן: תודה רבה, אדוני היושב-ראש.

מיקי לוי: תודה רבה.

מיקי לוי: חבר הכנסת אשר, בבקשה, אדוני, שלוש דקות.

מכובדי היושב-ראש, חבריי חברי הכנסת, את הלב החברתי הגדול של אילן, זיכרונו לברכה, הכרתי מייד עם הגיעי לכנסת כחבר כנסת חדש בשנת 2013.

את אילן ואת ליבו הגדול אי-אפשר היה לפספס.

במסדרונות הכנסת ידעו כולם כי מי שרוצה לקדם הצעת חוק חברתית, במיוחד אם זה חוק שבא להיטיב את מעמדם של אנשים עם מוגבלויות או סתם אוכלוסיות חלשות, אילן הוא הכתובת הראשונה.

כבוד גדול היה לקבל את חתימתו על הצעות חוק כאלה.

הוא, מצידו, עשה זאת בחדווה רבה, תוך כדי שהוא נרתם לקדם את הצעות החוק הללו בוועדות ובמליאה, כאילו הוא יזם אותן.

מחלוקות אידיאולוגיות רבות בנושאי דת ומדינה היו לי ולחבריי עם אילן, זיכרונו לברכה.

הייתה לו השקפת עולם שהוא האמין בה ונאבק בשבילה בכל הכוח.

אבל לצד זאת, אדוני היושב-ראש, הוא מעולם לא שנא ולא זלזל במי שחשב אחרת ממנו.

וכשעל הפרק עמד סיוע לחלשים, לבני אדם באשר הם, הפיל הלב הגדול של אילן את כל המחיצות, המחנות והדעות.

מימין ומשמאל, דתיים וחילונים, יהודים וערבים.

בכולם הוא ראה שותפים לקידום המטרות החברתיות.

אלו היו בשבילו מעל הפוליטיקה, בני אדם לפני הכול.

לא פעם כשהוא דיבר בלהט על זכויות החלשים ניתן היה לראות לחלוחית של התרגשות מבצבצת בין ריסי עיניו, ואף כאן על הדוכן יותר מכך.

בכנסת הקודמת, כשהוא כבר לא היה חבר כנסת, העברתי בקריאה ראשונה חוק שעמלתי עליו איתו ביחד.

הוא בא לשנות עיוות שהשתרש בלקסיקון הישראלי, ולקבוע שאין לקרוא לאדם שמתמודד עם אתגר "מוגבל" או "מגביל" או בתואר המעוות נכה, כי אם אדם עם מוגבלות.

אילן כבר לא כיהן כחבר כנסת, וכשזה אושר הוא התקשר אליי ושמח עימי, והודה על קידום ההצעה כאילו הייתה זאת הצעת חוק פרטית שלו.

מיקי לוי: אפשר קצת שקט, בבקשה.

אדוני היושב-ראש, מכובדיי השרים, בימים טרופים אלו, כשהמערכת הפוליטית איבדה רבים מבעלי חוט השדרה האידיאולוגיים שלה, וכשהארכיון מכה בכל יום בנבחרי ציבור שהפנו עורף לדרך שבשמה נבחרו, וכשזירת הכנסת הפכה לסופרמרקט של תחלופת דעות ומחנות, אני נזכר בערגה בדמותו של אילן, זיכרונו לברכה.

באדם שפיו וליבו שווים; באדם שאף פעם לא פגע באוכלוסיות אחרות כדי לקדם נושאים שחשובים לו.

איש ישר והגון, רגיש וחכם.

חבר אמיתי, גם אם לא לדרך, אבל נשאר תמיד חבר.

יהי זכרו ברוך.

מיקי לוי: תודה רבה, אמן.

מיקי לוי: בבקשה, חברת הכנסת מואטי.

מיקי לוי: לאחר מכן – חבר הכנסת אדלשטיין.

אמילי חיה מואטי: אדוני היושב-ראש, כנסת נכבדה, אילן אהוב שלנו, כשהתיישבתי לכתוב את הדברים לזכרך - - -

מיקי לוי: אני מבקש פעם נוספת מתא הליכוד, בבקשה.

מיקי לוי: תודה.

מיקי לוי: גם מתא סיעת יש עתיד, בבקשה שקט.

אמילי חיה מואטי: אילן אהוב שלנו, כשהתיישבתי לכתוב את הדברים לזכרך, נזכרתי בפעם הראשונה שממש נפגשנו בפגישה מסודרת.

אמילי חיה מואטי: זה היה לפני 11 שנים, באתי עם אדל שלי לכנסת, היא הייתה - - -

מיקי לוי: חברת הכנסת בראשי, תודה.

אמילי חיה מואטי: תודה רבה.

אמילי חיה מואטי: אני אתחיל שוב?

מיקי לוי: בבקשה.

אמילי חיה מואטי: כשהתיישבתי לכתוב את הדברים לזכרך, נזכרתי בפעם הראשונה שממש נפגשנו בפגישה מסודרת.

אמילי חיה מואטי: זה היה לפני 11 שנים, באתי עם אדל שלי לכנסת, היא הייתה כמעט בת חמש.

אמילי חיה מואטי: ישבנו אצלך, היא אמרה שאתה נראה כמו איש מהאגדות, איש מארץ האגדות זה היה, למען האמת.

אמילי חיה מואטי: תובנה של ילדה בת חמש שלימים הבנתי כמה אמת יש בה.

אמילי חיה מואטי: אתה אולי לא מארץ האגדות, אבל אתה אגדה בארץ המציאות.

אמילי חיה מואטי: החכם שבאגדיים והאגדי שבחכמים.

אמילי חיה מואטי: אילן, תמיד התרגשתי כשענית לי לטלפון, כמו לשאוף אוויר פסגות.

אמילי חיה מואטי: כל שיחה איתך מילאה אותי שמחה שאין דרך להסביר אותה, שמחה שיש בה דעת ותקווה.

אמילי חיה מואטי: גם כשכבר התקשית לדבר הדברים שלך היו חכמים.

אמילי חיה מואטי: חוכמה עדינה כזו, שמשאירה מקום לאלו שבאו ללמוד ממך.

אמילי חיה מואטי: אף פעם לא מכביר במילים, לא "בא ואומר", או "קם ועושה", צמד המילים שהפכו להיות חובה בסל הוורבלי של כל פוליטיקאי.

אמילי חיה מואטי: היית פשוט אומר או עושה.

אמילי חיה מואטי: האמת, אני קצת כועסת על עצמי שביטלתי פעמיים פגישה בחודש אפריל עם אילן, לא יודעת מה תפס לי את הלו"ז, מה היה כל כך דחוף, אבל איך העזתי להפסיד שעה אחת בחברתו?

אמילי חיה מואטי: אני צריכה להגיד בחברתם, כי חברתם זה חברתו וחברת יהודית, החדה והחכמה והנהדרת, שלהבדיל מאילן גם ידעה לכעוס ולהגיד את הכול בפנים בלי פחד.

אמילי חיה מואטי: אי-אפשר היה לראות את שניכם יחד בלי לחשוב כמה נועדתם זה לזו.

אמילי חיה מואטי: אילן, בהמת משא אידיאולוגית, שיפוצניק של המציאות, כמעט פנאט ביכולת שלו לגלות סולידריות.

אמילי חיה מואטי: האמין בסוציאליזם אורתופדי, האמין בנגישות, אהב אדם ואהב אנושות.

אמילי חיה מואטי: מאמין גדול בשלום ובנו בני האדם.

אמילי חיה מואטי: כי תמיד אמרת שהחיים חשובים יותר מכל תפיסת חיים.

אמילי חיה מואטי: כלומר אנחנו, הקטנים, חשובים יותר מכל אידיאולוגיה.

אמילי חיה מואטי: זכינו בך, אילן, כל כך זכינו.

אמילי חיה מואטי: הלוואי שנצליח כולנו יחד להמשיך ולהוביל במשהו קטן את המורשת שלך, מורשת שיש בה עמוד שדרה ויש בה לב.

אמילי חיה מואטי: מאחלת לנו להיות ראויים למורשת הזאת.

אמילי חיה מואטי: תהיה חזק למעלה, אם תראה שם את מוסטקי, שכל כך אהבת, תמסור לו חיבוק גם מאיתנו.

אמילי חיה מואטי: אני מקווה, אגב, בשבילו, שיש עולם הבא ושבעולם הזה הוא פגש אותך ומשהו ממך ידבק גם בו.

אמילי חיה מואטי: יהודית יקרה, מהבית הזה אני מבקשת למסור לך את השתתפותנו הכנה וגם לכם, הילדים ובני זוגם: עומרי ולירז ועמוס, ענבל ואייל, אלינור ושלומי, מתן וחברתי מאיה, הנכדים רומי, דין, תום, מאי, טל, נויה, יהלי, יונתן, יובל ואופיר.

אמילי חיה מואטי: קסם של איש, אגדה עוד בחייו.

אמילי חיה מואטי: אהבנו אותך, חבר, זכינו בך, תודה.

מיקי לוי: תודה רבה.

מיקי לוי: חבר הכנסת אדלשטיין, בבקשה.

יולי יואל אדלשטיין: תודה, אדוני היושב-ראש.

יולי יואל אדלשטיין: חבריי חברי הכנסת, רבותיי השרים, אדוני היושב-ראש, אני מניח שאתה לא הופתעת – ראיתי אותך בהלוויה של אילן, אז לא הופתעת מהלחץ עליך ועל הלשכה מריבוי האנשים שמבקשים לדבר, אז אני מודה לך על הזכות לומר כמה מילים כאן לזכרו של אילן.

יולי יואל אדלשטיין: עוזר פרלמנטרי שלו לפני הרבה שנים, שלימים הכרתי היטב, היה מספר שכשהוא התחיל לעבוד עם אילן, אילן אמר לו, תשמע, אנחנו ניסע לראות איזה אחד הומלס, מחוסר בית ליד מעלה אדומים – תאמין לי שלא יודע אם היה מדובר בבדואי או ביהודי, אני מניח שגם לאילן זה לא היה אכפת – אנחנו צריכים לנסוע לבקר אותו.

יולי יואל אדלשטיין: אומר אותו עוזר, הגענו, אני עצרתי את האוטו ואילן, עד כמה שהוא היה יכול אז – לפני הרבה שנים היה יכול יותר – הוא רץ לאותו אחד והתחיל לחבק אותו ולנשק אותו בכל הכוח של אילן גילאון.

יולי יואל אדלשטיין: העוזר מסתכל ואומר, אני לא מצלם, אולי אני פספסתי, אולי איזה כתב או איזה ערוץ שחבר הכנסת הזה הזמין – הם מצלמים.

יולי יואל אדלשטיין: הוא הסתכל מסביב והבין שאף אחד לא מצלם.

יולי יואל אדלשטיין: ואז הוא אמר, מהרגע הזה הבנתי שאצל אילן גילאון זה אמיתי לגמרי.

יולי יואל אדלשטיין: הרצון הזה לבוא להומלס, שישן שם על איזו שמיכה קרועה או באיזה מאהל או מה שזה לא יהיה ולחבק אותו ולנשק אותו ולהחזיק אותו, זה לא מכיוון שיש איזה ערוץ שמצלם.

יולי יואל אדלשטיין: אני חושב שזה סיפור שמשקף את אילן גילאון כפי שכולנו הכרנו ואהבנו.

יולי יואל אדלשטיין: את הסיפור על גישור על פערים פוליטיים אני מאוד התלבטתי אם לספר או לא, אני אספר אותו עם צנזורה כי אי-אפשר מדוכן הכנסת לספר אותו באופן אמיתי.

יולי יואל אדלשטיין: לפני שנבחרתי בפעם הראשונה ליושב-ראש הכנסת, צריך להבטיח את התמיכה של הסיעות אז התחלתי להתקשר לראשי הסיעות.

יולי יואל אדלשטיין: יושב-ראש סיעת מרצ היה לא אחר מאשר חבר הכנסת אילן גילאון, התקשרתי אליו ואמרתי, תראה אילן, אני רוצה להיבחר ליושב-ראש הכנסת, אני רוצה שזה לא יהיה קואליציה–אופוזיציה, אני צריך את התמיכה שלכם.

יולי יואל אדלשטיין: אילן גילאון לא חיכה ולא חשב, הוא אמר, בטח שנתמוך בך, אם כבר נגזר עלינו שיושב-ראש יבוא מ"מילה מצונזרת", אז לפחות שיהיה "מילה מצונזרת" אחד נחמד.

יולי יואל אדלשטיין: זה היה אילן גילאון מאוד מאוד טיפוסי, על כל המשתמע מכך.

יולי יואל אדלשטיין: את המשפטים שלו אמר כבר ניצן הורוביץ, היו לו משפטי זהב.

יולי יואל אדלשטיין: אמר ניצן, אנחנו כולנו זוכרים: כולנו על הרצף.

יולי יואל אדלשטיין: והציטוט, אומנם של קורצ'אק אבל ממנו זה נשמע ממש לא קלישאה: הילדים הם בדיוק כמונו מבוגרים רק קצת יותר קטנים.

יולי יואל אדלשטיין: המשפטים האלה, הוא היה חוזר עליהם מעל דוכן הכנסת, ובאותו רגע שאילן היה אומר אותם, כולנו גם האמנו.

אורלי לוי אבקסיס: הוא כל הזמן היה אומר שצריך לחוקק חוק שאנשים יהיו בני אדם.

יולי יואל אדלשטיין: זה נכון.

יולי יואל אדלשטיין: עוד אחד מהציטוטים הרבים.

יולי יואל אדלשטיין: אני רוצה לומר לסיכום, אדוני היושב-ראש, עוד פעם תודה שאפשרת – אני מנסה לקצר, יש עוד הרבה דברים לומר.

יולי יואל אדלשטיין: אבל אני אגיד שגם אני, כמו כל הדוברים, לא יכול שלא להזכיר את הריבה.

יולי יואל אדלשטיין: אבל אני לא אספר לכם רק שהוא נתן גם לי ריבה, אלא אני חושב שיש בזה גם משהו סמלי.

יולי יואל אדלשטיין: הרי אילן כפי שהכרנו יכול היה אולי גם לעשות נקניקים בבית ולהביא לכולם, אבל דווקא ריבה, סמל המתיקות, זה משהו שהוא בחר להביא ולתת לאנשים.

יולי יואל אדלשטיין: יחסרו לנו הרבה דברים כאן בכנסת מכיוון שהוא לא איתנו, אבל את המתיקות הזאת אני מקווה שנצליח לשמר, תודה רבה.

מיקי לוי: תודה רבה.

מיקי לוי: אחרון הדוברים, חבר הכנסת אזולאי, בבקשה.

ינון אזולאי: אדוני היושב-ראש, כבוד השרים, חבריי חברי הכנסת, המשפחה שלא נמצאת איתנו כאן אבל נמצאת בתוכנו, יהודית רעייתו, כמובן, וילדיו.

ינון אזולאי: האמת, כולם דיברו בשבחו של אילן, זה שהוא היה דואג לחלשים ומאור הפנים שלו.

ינון אזולאי: אני מכיר את אילן לא הרבה שנים, אני מכיר אותו אולי רק מ-2018, מהסיפור הידוע שכל פעם כשאני מספר את הסיפור על אילן אני מתרגש מחדש.

ינון אזולאי: אילן, קודם כול, המיוחד שבו – מאור הפנים שלו.

ינון אזולאי: אגב, יעקב אבינו, כשבירך את בניו אמר: "חכלילי עֵינַיִם מיין וּלְבֶן שִׁנַּיִם מחלב" והגמרא אומרת על כך, "אמר רבי יוחנן: טוב המלבין שיניים לחברו יותר ממשקהו חלב".

ינון אזולאי: לפעמים אדם שמחייך לחברו, מראה לו את שיניו הלבנות, זה שווה יותר מאשר להשקות אותו חלב, כי לפעמים אדם צריך את החיוך, את מאור הפנים הזה, ורק ככה הוא יכול להרגיש טוב יותר ולהתקדם.

ינון אזולאי: אילן תמיד היה אומר: כל אדם – כל מחוקק פה בכנסת צריך להרגיש שהוא אדם עם מוגבלות, שהוא אדם חלש, שהוא אדם עני.

ינון אזולאי: זה היה אילן.

ינון אזולאי: ואני מכיר לו טובה, משפחתי ואני, על כך שבאותו זמן שאבי היה חולה במחלה הקשה והתעקשו להביא אותו לפה מבית החולים – אז היה יושב-ראש האופוזיציה יואל חסון, הוא התעקש להביא אותו – אילן שמע את זה ולא ויתר.

ינון אזולאי: זה היה חוק המרכולים, חוק על השבת, שמצד אחד זה היה בנפשנו, ומצד שני יכול להיות שזה היה בנפשו.

ינון אזולאי: הוא היה נגד כולם, ואמר, אני מקוזז עם דוד אזולאי.

ינון אזולאי: הוא התקשר אליי ואמר לי, ינון, שאבא לא יבוא.

ינון אזולאי: אמרתי לו, אילן, אתה יודע שזה יכול לגרום לך נזק.

ינון אזולאי: הוא אומר לי, מה זה מעניין אותך?

ינון אזולאי: והוא אמר לי, בכל פעם שאתה צריך, אני הכתובת.

ינון אזולאי: זה היה אילן.

ינון אזולאי: הלכתי לבקר את אבא בבית החולים, זה היה בהדסה, עברתי דרך המיון, לא יודע אפילו למה – אני רואה שם את אילן.

ינון אזולאי: אף אחד לא ידע שהוא מאושפז באותו זמן.

ינון אזולאי: נכנסתי אליו, עם כל הקושי שלו הוא חייך.

ינון אזולאי: אמרתי לו, מה, אילן?

ינון אזולאי: הוא אמר לי, לא, רק בדיקת מערכות, לראות איך זה.

ינון אזולאי: הוא אומר לי, מה אתה עושה פה?

ינון אזולאי: אמרתי, אבא מאושפז במחלקה האונקולוגית.

ינון אזולאי: הוא אמר לי, אני רוצה לבוא אליו.

ינון אזולאי: אמרתי לו, אתה צריך שיבקרו אותך.

ינון אזולאי: הוא אמר לי, אם אתה לא לוקח אותי, אני בא לבד.

ינון אזולאי: לקחתי אותו, הוא הגיע לאבא, התחבקו.

ינון אזולאי: ואז אבא אומר לי, אתה רואה מה זה חבר?

ינון אזולאי: אתה רואה מה זה אדם שיודע מה זה חלש?

ינון אזולאי: הוא אומר, אני הייתי חסר אונים באותו זמן, ואילן לא ויתר.

ינון אזולאי: אבל זה היה אילן, ואילן הסתכל על זה ואמר, מה אתה בכלל מודה?

ינון אזולאי: היה מובן שאצלו זה בטבע.

ינון אזולאי: ואני מסתכל על הבית הזה שאנחנו נמצאים בו, ואני רואה כל מה שהולך, ואני אומר, כמה חסר פה אילן, כמה חסרה פה האווירה והנוכחות של אילן גילאון.

ינון אזולאי: ולכן אני אומר:

ינון אזולאי: אם כל אחד מאיתנו יחפש פעם אחת להיות אילן גילאון – זה לעילוי נשמתו.

ינון אזולאי: בחודש שלו לקחתי על עצמי ואמרתי קדיש, ובשנה הזאת אני לומד כל בוקר לעילוי נשמתו ואני אומר לפחות פעם ביום קדיש.

ינון אזולאי: זו האמונה שלי וזה מהכרת הטוב, הטיפה שאני יכול לתת לו, ואני בטוח שגם השבת תגמול עימו טוב.

ינון אזולאי: ולמשפחה אני אומר: מן השמיים תנוחמו, ונשמתו של אילן תהיה צרורה בצרור החיים.

ינון אזולאי: תודה.

מיקי לוי: תודה רבה לחבר הכנסת אזולאי.

בממשלה בשל: << נושא >> 1.

בממשלה בשל: ממשלה שמחלישה חלשים ומעלה מחירים; << נושא >>

מיקי לוי: אם כך, אנחנו ממשיכים בהמשך סדר-היום, הצעת אי-אמון בממשלה של מפלגת הליכוד, ממשלה שמחלישה חלשים.

מיקי לוי: הוגשה בקשה על ידי הליכוד להצבעה שמית.

מיקי לוי: מזכיר הכנסת, בבקשה.

דן מרזוק: (קורא בשמות חברי הכנסת) משה אבוטבול – בעד סמי אבו שחאדה – אינו נוכח אלי אבידר – נגד יולי יואל אדלשטיין – בעד אמיר אוחנה – בעד ניר אורבך – אינו נוכח ינון אזולאי – בעד ישראל אייכלר – בעד דוד אמסלם – בעד אופיר אקוניס – בעד משה ארבל – בעד יעקב אשר – בעד זאב בנימין בגין – נגד אוריאל בוסו – בעד ענבר בזק – נגד חיים ביטון – בעד מיכאל מרדכי ביטון – נגד דוד ביטן – אינו נוכח ולדימיר בליאק – נגד מירב בן ארי – נגד רם בן ברק – נגד איתמר בן גביר – בעד יואב בן צור – בעד נפתלי בנט – נגד אלינה ברדץ' יאלוב – נגד קרן ברק – בעד ניר ברקת – בעד יאיר גולן – נגד מאי גולן – בעד איתן גינזבורג – נגד יואב גלנט – בעד גילה גמליאל – בעד מאזן גנאים – נגד בנימין גנץ – נגד משה גפני – בעד סימון דוידסון – נגד אבי דיכטר – בעד גלית דיסטל אטבריאן – בעד צבי האוזר – נגד צחי הנגבי – בעד שרן מרים השכל – נגד מיכל וולדיגר – בעד רות וסרמן לנדה – נגד מכלוף מיקי זוהר – בעד אימאן ח'טיב יאסין – נגד ווליד טאהא – נגד בועז טופורובסקי – נגד משה טור פז – נגד אחמד טיבי – אינו נוכח יוסף טייב – בעד אלון טל – נגד יעקב טסלר – בעד דסטה גדי יברקן – בעד מאיר יצחק הלוי – נגד אלי כהן – בעד מאיר כהן – נגד מתן כהנא – אינו נוכח עופר כסיף – אינו נוכח אופיר כץ – בעד חיים כץ – בעד ישראל כץ – בעד רון כץ – נגד יוראי להב הרצנו – נגד מיקי לוי – נגד אורלי לוי אבקסיס – בעד יריב לוין – בעד נעמה לזימי – נגד גבי לסקי – נגד יאיר לפיד – נגד לימור מגן תלם – נגד אמילי חיה מואטי – נגד פטין מולא – בעד טטיאנה מזרסקי – נגד מרב מיכאלי – נגד יוליה מלינובסקי – נגד מיכאל מלכיאלי – בעד אבי מעוז – בעד אורי מקלב – בעד אבתיס

דן מרזוק: אם מראענה – נגד יעקב מרגי – אינו נוכח מופיד מרעי – נגד בנימין נתניהו – בעד יואב סגלוביץ' – נגד יבגני סובה – נגד אופיר סופר – בעד אורית מלכה סטרוק – בעד עידית סילמן – אינה נוכחת עלי סלאלחה – נגד בצלאל סמוטריץ' – בעד אוסאמה סעדי – אינו נוכח מנסור עבאס – נגד איימן עודה – אינו נוכח חוה אתי עטייה – בעד יצחק פינדרוס – בעד שירלי פינטו קדוש – נגד מאיר פרוש – בעד יסמין פרידמן – נגד אביר קארה – נגד אלכס קושניר – נגד יואב קיש – בעד גלעד קריב – נגד שלמה קרעי – בעד מירי מרים רגב – בעד מיכל רוזין – נגד שמחה רוטמן – בעד יעל רון בן משה – נגד מוסי רז – נגד אפרת רייטן מרום – נגד ג'ידא רינאווי זועבי – נגד יפעת שאשא ביטון – אינה נוכחת אלון שוסטר – נגד יובל שטייניץ – בעד קטי קטרין שטרית – בעד אלעזר שטרן – נגד יוסף שיין – נגד עמיחי שיקלי – בעד מיכל שיר סגמן – נגד רם שפע – נגד נירה שפק – נגד עאידה תומא סלימאן – אינה נוכחת

מיקי לוי: נא לקרוא פעם נוספת בשמות חברי הכנסת.

דן מרזוק: (קורא בשמות חברי הכנסת) סמי אבו שחאדה – אינו נוכח ניר אורבך – אינו נוכח דוד ביטן – בעד אחמד טיבי – אינו נוכח מתן כהנא – אינו נוכח עופר כסיף – אינו נוכח יעקב מרגי – אינו נוכח עידית סילמן – אינה נוכחת אוסאמה סעדי – אינו נוכח איימן עודה – אינו נוכח יפעת שאשא ביטון – אינה נוכחת עאידה תומא סלימאן – אינה נוכחת

מיקי לוי: האם יש מי מחברי הכנסת שנמצא במליאה ומעוניין להצביע או לא קראו בשמו?

מיקי לוי: אין אחד כזה.

מיקי לוי: הסתיימה ההצבעה, בבקשה לספור.

מיקי לוי: להלן התוצאות: בעד – 52, נגד – 57.

מיקי לוי: לפיכך הצעת האי- אמון של סיעת הליכוד לא עברה.

מיקי לוי: חברי הכנסת, נא לשבת.

מיקי לוי: אנחנו עוברים להצבעה הבאה להבעת אי-אמון בממשלה – הצבעה אלקטרונית – של סיעת ש"ס ויהדות התורה.

מיקי לוי: נא לשבת, הצבעה.

מיקי לוי: בעד הצעת סיעות ש"ס ויהדות התורה להביע אי-אמון בממשלה – 52

מיקי לוי: נמנעים – אין

מיקי לוי: 52 בעד, נגד – 57.

מיקי לוי: לפיכך הצעת האי-אמון השנייה של סיעת ש"ס לא עברה.

מיקי לוי: הודעה למזכיר הכנסת.

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת – לוח תיקונים להסתייגויות ולבקשות רשות דיבור להצעת חוק פנייה לגופים ציבוריים באמצעי קשר דיגיטליים (תיקון מס' 2 והוראת שעה), התשפ"ב–2022.

דן מרזוק: לקריאה ראשונה, מטעם הכנסת:

דן מרזוק: הצעת חוק המוסד העליון ללשון העברית (תיקון מס' 5) (כתיב ותעתיק של שמות מקומות ציבוריים), התשפ"ב–2022, מטעם ועדת החינוך, התרבות והספורט; הצעת חוק שירותי רווחה (זכויות נשים ששהו במקלט לנשים מוכות) (תיקון מס' 4) (החלפת מונח וסיוע במיצוי זכויות), התשפ"ב–2022, מטעם ועדת העבודה והרווחה; הצעת חוק הרשות השנייה לטלוויזיה ורדיו (תיקון מס' 47) (הארכת תקופות הזיכיון לשידורי רדיו אזורי), התשפ"ב–2022, מטעם ועדת הכלכלה; הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018 (תיקון מס' 8) (הקצאת סכום לרשויות המקומיות הסמוכות לנמל התעופה בן-גוריון), התשפ"ב–2022, מטעם ועדת הכספים; הצעת חוק הוועדה לטיפול במשפחות אזרחים נעדרים, התשפ"ב–2022, מטעם ועדת ביטחון הפנים.

מיקי לוי: חברי הכנסת, בבקשה, מי שמדבר שיצא לפרסה לשתות כוס קפה כדי שיהיה שקט במליאה.

מיקי לוי: תודה רבה.

דן מרזוק: עוד הונחו מסקנות ועדת הכספים בעקבות דיון מהיר בהצעתם של חברי הכנסת ינון אזולאי, מיכל שיר סגמן ויצחק פינדרוס בנושא:

דן מרזוק: הבנקים מחייבים בעמלת דמי כרטיס גם את הלקוחות שקיבלו פטור מעמלות; מסקנות ועדת הכלכלה בעקבות דיון מהיר בהצעתם של חברי הכנסת יריב לוין ואורי מקלב בנושא: מעבר לשימוש ברכבים חשמליים.

דן מרזוק: תודה.

מיקי לוי: תודה רבה.

מיקי לוי: << הצח >> הצעת חוק ההוצאה לפועל (תיקון מס' 71) (ריבית ודמי פיגורים), התשפ"ב–2022 << הצח >> [רשומות (הצעות חוק, חוב' מ/1542).

מיקי לוי: ]

מיקי לוי: אנחנו ממשיכים בסדר-היום.

מיקי לוי: הצעת חוק פסיקת ריבית והצמדה (תיקון מס' 9), קריאה ראשונה.

מיקי לוי: מציג השר במשרד האוצר חמד עמאר.

מיקי לוי: להצעת החוק הזו הוצמדה הצעת חוק ההוצאה לפועל (תיקון מס' 71) (ריבית ודמי פיגורים), בקריאה ראשונה, והוצמדה הצעת החוק של חברי הכנסת אוסאמה סעדי ואחמד טיבי, דיון משולב.

מיקי לוי: השר חמד עמאר, בבקשה.

מיקי לוי: השר חמד עמאר?

מיקי לוי: סדרנים, תעזרו לי, בבקשה, תראו אם השר חמד עמאר בפרסה.

קארין אלהרר: אדוני היושב-ראש, כנסת נכבדה, אני משיבה בשם שר המשפטים, השר גדעון סער.

קארין אלהרר: כלכלה מודרנית, לא יכולה כמובן להתקיים בלי ריביות, אבל ריבית ודמי פיגורים צריכים להיות הוגנים ומידתיים.

קארין אלהרר: הצעת החוק המונחת בפניכם – אדוני, אני לא שומעת את עצמי.

מיקי לוי: אני מבקש, חברי הכנסת, חברת הכנסת שטרית, ביטן, השרה אינה מסוגלת להתגבר עליכם.

קטי קטרין שטרית: סליחה, צודק.

מיקי לוי: תודה.

קארין אלהרר: הצעת החוק המונחת בפניכם היא הצעה חשובה, בשורה חברתית של ממש.

קארין אלהרר: הולכים להפוך את הריביות שמוטלות על חייבים בהוצל"פ לריביות מידתיות ופרופורציונליות.

קארין אלהרר: ההצעה הזאת, יחד עם הצעת החוק לתיקון חוק פסיקת ריבית והצמדה, תהפוך את הליך הגבייה בהוצאה לפועל להוגן ולאפקטיבי יותר.

קארין אלהרר: בזכות הצעת החוק יחול שינוי היסטורי בתכלית ובמבנה של ריבית הפיגורים בהוצאה לפועל – במקום ריבית פיגורים מייאשת ודורסנית, היא תהפוך לריבית מתמרצת, ריבית שמעודדת תשלום חובות במקום להיות חסם לתשלומם.

קארין אלהרר: חייבים רבים בהוצאה לפועל אינם יכולים לשלם את חובם בתשלום אחד, ולכן הם משלמים אותו בתשלומים.

קארין אלהרר: הבעיה הקיימת היום שגם כשהחייבים משלמים לפי התשלומים שנקבעו כסדרם, הם עדיין משלמים ריבית פיגורים גבוהה מאוד על החוב שלהם.

קארין אלהרר: חבר הכנסת חיים כץ, אני מאוד אשמח לשמוע את הדברים שלך.

חיים כץ: אז אני אדבר איתך אחר כך.

קארין אלהרר: אוקיי, אז אחר כך.

קארין אלהרר: הם עדיין משלמים ריבית פיגורים גבוהה על החוב שלהם.

קארין אלהרר: התוצאה היא שלמרות שאנשים מקפידים לשלם את התשלומים שנקבעו להם, החוב שלהם ממשיך לתפוח ולתפוח, ובשלב מסוים הם מתייאשים מתשלום החוב ומפסיקים לשלם, כך שכל הצדדים יוצאים נפסדים.

קארין אלהרר: מעתה ריבית הפיגורים בישראל תתחיל להתנהג באופן אחר לגמרי ושיעורה יהיה מופחת, ואני רוצה לפרט: א.

קארין אלהרר: יופרד רכיב הפיגורים מהריבית, והפיגורים ייצברו לחוב רק כשהחייב אינו משלם את חובו.

קארין אלהרר: במילים אחרות, חבר הכנסת סעדי, שאני יודעת שהנושא הזה מעניין אותך במיוחד, אם חייב ימשיך לשלם בהקפדה את חובו לפי התשלומים שנקבעו לו, הוא לא יידרש לשלם פיגורים על החוב, אלא רק ריבית בסיס.

קארין אלהרר: המשמעות – הפחתה של 60% בתוספת הריבית והפיגורים המתווספת לחוב שלהם.

קארין אלהרר: מאוד משמעותי לכל הדעות; ב.

קארין אלהרר: דמי הפיגורים – שאינם ריבית, ולכן ייקראו מעתה דמי פיגורים – יפסיקו להיצבר כריבית דריבית; ג.

קארין אלהרר: דמי הפיגורים לא ייצברו עוד על בסיס יומי.

קארין אלהרר: יהיו תחנות שבהן יוטלו דמי פיגורים, והחייבים יוכלו להיערך לקראת התחנה כדי להימנע מלהגיע אליה.

קארין אלהרר: כך מניעים ומתמרצים תשלום, במקום להעניש את החייבים.

קארין אלהרר: הצעת החוק הזו היא בשורה חברתית של ממש.

קארין אלהרר: דיני הריביות בהוצאה לפועל, לרבות חוק פסיקת ריבית והצמדה, לא עודכנו זה שנים ארוכות ורבות.

קארין אלהרר: הגיעה העת לתקן.

קארין אלהרר: הגיעה העת לקדם מודל מידתי, חברתי והוגן, מודל שיתרום לחייבים ולנושים גם יחד.

קארין אלהרר: גבייה אפקטיבית והוגנת שכוללת תמריצים מידתיים לתשלום פועלת לטובת כולם.

קארין אלהרר: לאור האמור מתבקשת הכנסת הנכבדה לאשר את הצעת החוק האמורה.

קארין אלהרר: אני רוצה להוסיף בנימה אישית, זו הצעה שבאמת צר לי שלא כל כנסת ישראל מצביעה עליה, כי באמת יש בה בשורה של ממש.

קארין אלהרר: אני חושבת, בטח כמי שעסקה בנושא שנים רבות, שיש להודות לשר שהביא את הנושא הזה לפתחה של הכנסת.

קארין אלהרר: אנא הצביעו בעד, תודה רבה.

איתן גינזבורג: תודה רבה לשרה קארין אלהרר.

איתן גינזבורג: [הצעת חוק פ/2568/24; נספחות.

איתן גינזבורג: ]

איתן גינזבורג: להצעה זו הוצמדה הצעת חוק ההוצאה לפועל (תיקון – ריבית ודמי פיגורים), שמספרה 2568 של חבר הכנסת אוסאמה סעדי וחבר הכנסת אחמד טיבי.

איתן גינזבורג: אני מזמין את חבר הכנסת אוסאמה סעדי להציג את הצעת החוק, שאליה גם הוצמדה הצעת חוק ההוצאה לפועל (תיקון מס' 71) (ריבית ודמי פיגורים), שמספרה מ/1542.

איתן גינזבורג: בבקשה, אדוני, שלוש דקות לרשותך.

אוסאמה סעדי: חשבתי שעשר.

אוסאמה סעדי: עם ריבית הפיגורים, כמה זה?

איתן גינזבורג: זה תלוי כמה הפרעות יהיו.

אוסאמה סעדי: עם ריבית דריבית או לא?

איתן גינזבורג: אנחנו נחשוב על זה.

אוסאמה סעדי: כבוד היושב-ראש, כבוד השרה, חבריי חברי הכנסת, גברתי השרה, זו באמת בשורה משמחת, בשורה למאות אלפי חייבים בהוצאה לפועל, ואיך שאמרת, ריבית הפיגורים לפעמים משיגה תוצאה הפוכה לגמרי, ובמקום לתמרץ – וזו הייתה הכוונה של ריבית הפיגורים, לתמרץ את החייבים למהר ולשלם את החוב – ברגע שריבית הפיגורים מתחילה להצטבר, החייב מתייאש ולא משלם, במיוחד שכאשר אנחנו מדברים על חייב בהוצאה לפועל שמשלם ועומד בתשלום החוב בתשלומים, גם כשהוא עומד בתשלומים ותשלום החוב בשיעורים, בתשלומים, עדיין מצטרפת לפי החוק הקיים ריבית הפיגורים; כך שמלא חייבים שמשלמים את החוב בתשלומים – עם ריבית הפיגורים הם אפילו לא מצליחים להגיע לקרן, ואז כל הזמן משלמים ומתייאשים ואומרים: די, אני מפסיק לשלם.

אוסאמה סעדי: ולכן באמת, כמו שאמרה גם כבוד השרה בשם שר המשפטים, שהוא מציע החוק הזה – ואנחנו בסדרה של הצעות חוק, אנחנו עובדים עם משרד המשפטים על כמה חוקים שבאמת יעזרו ויסייעו לחייבים לשלם את החוב שלהם.

אוסאמה סעדי: וכאן אני מדגיש שהכוונה היא שבאמת לסייע לחייבים שרוצים לשלם את החוב שלהם לשלם ולסלק את החוב.

אוסאמה סעדי: לא באנו לסייע לחייבים שמשתמטים ושהם לא רוצים לשלם את החוב שלהם, כי על החייבים האלה ימשיכו לחול דמי פיגורים, כשמם מהיום והלאה.

אוסאמה סעדי: לכן זו עוד הצעת חוק שאנחנו מגישים, אני וחברי חבר הכנסת אחמד טיבי, בשם הרשימה המשותפת – חוקים חברתיים.

אוסאמה סעדי: אני מזכיר שרק לפני כמה חודשים העברנו בשנייה ושלישית את החוק לביטול הגבלת רישיון בהוצאה לפועל.

אוסאמה סעדי: וגם לפני כמה שנים היינו שותפים, אדוני היושב-ראש, בחוק חדלות פירעון ושיקום כלכלי.

אוסאמה סעדי: גם הצעת החוק הזאת היא חשובה מאוד, ואני קורא לכל החייבים: כאשר נחוקק את זה בקריאה שנייה ושלישית שבאמת ינצלו את החוק הזה על מנת שבאמת יפתחו דף חדש בחייהם.

אוסאמה סעדי: (אומר דברים בשפה הערבית)

איתן גינזבורג: תודה רבה לחבר הכנסת אוסאמה סעדי.

איתן גינזבורג: חבריי חברי הכנסת, אנחנו עוברים לדיון אישי משולב על הצעות החוק.

איתן גינזבורג: אני מודיע כי רשימת הדוברים סגורה, ואני מזמין את חבר הכנסת יולי יואל אדלשטיין להיות ראשון הדוברים.

איתן גינזבורג: בבקשה, אדוני.

איתן גינזבורג: שלוש דקות לאדוני.

יולי יואל אדלשטיין: תודה, אדוני היושב-ראש, אקח פחות מזה.

יולי יואל אדלשטיין: אדוני היושב-ראש, אתה יודע שאני – קודם כול אני בוודאי מברך על החוק, הצעת חוק טובה, שאפו למציעים, טוב מאוד שצירפו את זה גם להצעה ממשלתית.

יולי יואל אדלשטיין: אתה יודע, אדוני היושב-ראש, אני לא נוהג לעלות לדוכן ולדבר על נושאים שלא קשורים להצעת החוק, אבל פשוט אני לא יכול להחזיק את זה יותר בבטן.

יולי יואל אדלשטיין: בשבוע שעבר התפרסמה ידיעה שראש הממשלה מעכב הריסת בית של מחבל שכבר אושרה כי חוששים מביקור ביידן.

יולי יואל אדלשטיין: היום מתפרסם ששר הביטחון מעכב הריסה של בית אחר של מחבל כי לא נעים לעשות את זה לביידן לפני ביקורו.

יולי יואל אדלשטיין: אני אגיד לך, היו באמת זמנים שדיברו על כך שאולי זה כן מרתיע או לא מרתיע, והיו דיונים אם זה מועיל או לא מועיל.

יולי יואל אדלשטיין: הימים ההם כבר מאחורינו.

יולי יואל אדלשטיין: אין שום ספק שהריסת בתים של מחבלים מרתיעה.

יולי יואל אדלשטיין: והנוהג הזה, להסתתר מאחורי גבו של נשיא אמריקאי בכל מיני תחומים – אני לא רציתי לעשות את זה, אבל נשיא ארצות הברית אמר לי – בכל מיני תחומים, זה נוהג פסול.

יולי יואל אדלשטיין: אם צריך להרוס את הבתים ובית המשפט אישר את ההריסה, אז צריך להרוס את הבתים.

יולי יואל אדלשטיין: אם זה אינטרס ישראלי, צריך לעשות את זה.

יולי יואל אדלשטיין: אם זה לא אינטרס ישראלי, ואתם לא מסכימים וחושבים אחרת, אז תגידו את זה לעם.

יולי יואל אדלשטיין: אל תסתתרו מאחורי גבו של ביידן.

יולי יואל אדלשטיין: ביידן בוא יבוא, ויהיה לו פה ביקור, ביקור חשוב.

יולי יואל אדלשטיין: מה זה קשור להריסת בתים של מחבלים?

יולי יואל אדלשטיין: מה זה קשור להרתעה?

יולי יואל אדלשטיין: מה, אנחנו רוצים שאת הביקור של ביידן יקדמו פיגועי טרור?

יולי יואל אדלשטיין: וזה בדיוק מה שיקרה אם אנחנו לא נרתיע.

יולי יואל אדלשטיין: תודה.

איתן גינזבורג: תודה לחבר הכנסת אדלשטיין.

איתן גינזבורג: חבר הכנסת אלי כהן – אינו נוכח; חבר הכנסת איימן עודה – אינו נוכח; חבר הכנסת אמיר אוחנה – אינו נוכח; חבר הכנסת יואב בן צור – אינו נוכח; חבר הכנסת יצחק פינדרוס – אינו נוכח; חבר הכנסת אבי מעוז – אינו נוכח; חבר הכנסת חיים ביטון – אינו נוכח.

איתן גינזבורג: חבר הכנסת יואב גלנט, בבקשה, אדוני.

איתן גינזבורג: בבקשה, אדוני, שלוש דקות.

יואב גלנט: אדוני היושב-ראש, חבריי חברי הכנסת, בשבועיים האחרונים, מאז 4 ביוני, נהרגו 12 אזרחים ערבים כתוצאה ממעשי רצח בתוך המגזר הערבי.

יואב גלנט: אתם שומעים את המספר?

יואב גלנט: 12 בשבועיים.

יואב גלנט: כלומר, קצב של 24 או 25 בחודש.

יואב גלנט: המשמעויות השנתיות ברורות.

יואב גלנט: ואני שואל את עצמי כיצד הגענו למצב?

יואב גלנט: כאשר לפני שבועות אחדים אני הצעתי הצעה פשוטה, שאומרת עונשי מינימום על עבירות נשק – שלוש שנים על החזקת נשק לא חוקית, כמינימום, השופט לא יכול להוריד מזה; חמש שנים על ירי בנשק; שבע שנים על מי שסוחר בנשק – מי התנגד להצעה הזאת, חוץ מהקואליציה?

יואב גלנט: כל חברי הכנסת הערבים, גם ברע"מ וגם במשותפת, כל העשרה.

יואב גלנט: ואני שואל את עצמי, מדוע חברי הכנסת הערבים מתנגדים לחקיקה שיכולה להיטיב עם הציבור שלהם, למנוע פשיעה, למנוע אלימות, למנוע מעשי רצח?

יואב גלנט: מדוע הם עושים את זה?

יואב גלנט: והתחבטתי עם השאלה הזאת, ואני רוצה לומר לכם שכשאני חושב על זה, הגעתי למסקנה, ואני אומר לאוכלוסייה הערבית: עושים בכם שימוש ציני.

יואב גלנט: היום אני מבין את הסיבה.

יואב גלנט: חברי הכנסת הערבים מעדיפים לשלם בנפגעים בנפש וגם ברכוש במגזר הערבי, וכנראה רוצים שהנשק הזה ייצבר ליום פקודה, לאיזה מאבק שהם רוצים לחולל.

יואב גלנט: הרי ראינו את המגמה.

יואב גלנט: המגמה היא שחברי כנסת ערבים מכים שוטרים; שחבר כנסת ערבי קורא לשוטרים מוסלמים שמשרתים בכוחות הביטחון, במשטרת ישראל, במקרה הזה, ואומר להם: תניחו את הנשק.

יואב גלנט: זה הרי למעשה קריאה להפקרות ולבגידה במשטרה ובמדינה, להניח את הנשק.

יואב גלנט: חבר כנסת בכנסת ישראל.

יואב גלנט: ואני שואל את עצמי עד לאן המצב הזה יגיע.

יואב גלנט: ואני פונה כאן לחברי הכנסת הערבים ושואל אותם: למה אני לא שומע אתכם פעם אחת מדברים על חינוך לערכים דמוקרטיים, על הטפה לחיים בדו-קיום ובאחווה?

יואב גלנט: למה אתם לא עוסקים בחינוך לחיי יצירה, לחיים של שגשוג, של מדע?

יואב גלנט: למה כל הדרך מכוונת למה לעשות על מנת לפגוע בכנסת ישראל ובמגזר היהודי?

יואב גלנט: למה יש רק הטפה לשנאה, לאיבה, לרוע?

יואב גלנט: למה אתם ממשיכים ומחנכים את הילדים שלכם כאילו ליהודים אין כאן זכויות?

יואב גלנט: אני שואל את עצמי לאיזה עתיד אתם מובילים, ואני בעיקר אומר לכם שמה שמדאיג פה – אתם לא לוקחים בחשבון את התגובה של היהודים.

יואב גלנט: לכן, כדאי מאוד לחנך את הציבור לא להניח את הנשק של השוטרים הערבים - -

איתן גינזבורג: תודה.

יואב גלנט: - - לא להרביץ לחיילים, לא להרביץ לשוטרים, אלא להתחיל לחשוב אחרת.

יואב גלנט: כי אחרת, המחירים יהיו כבדים.

יואב גלנט: תודה רבה.

איתן גינזבורג: תודה רבה לחבר הכנסת יואב גלנט.

עאידה תומא סלימאן: - - -

איתן גינזבורג: חבר הכנסת סובה – אינו נוכח; חברת הכנסת שטרית – אינה נוכחת; חבר הכנסת אוריאל בוסו – אינו נוכח; חברת הכנסת בן ארי – אינה נוכחת; חבר הכנסת רוטמן – אינו נוכח; חברת הכנסת ברק – אינה נוכחת.

איתן גינזבורג: חבר הכנסת אקוניס, בבקשה, ואחריו – חבר הכנסת אבו שחאדה.

איתן גינזבורג: בבקשה, אדוני, שלוש דקות לרשותך.

אופיר אקוניס: אדוני היושב-ראש, חברות וחברי הכנסת, איך, אדוני היושב-ראש, הצליחה ממשלה אחת להרוס מדינה בשנה אחת של כהונה, בשנה אחת.

אופיר אקוניס: ממשלה וקואליציה שהרסו בשנה אחת מה שנבנה בהרבה מאוד שנים.

אופיר אקוניס: הדבר הראשון – השפלה ורמיסה של הכבוד הלאומי הישראלי.

אופיר אקוניס: דרדרתם את ישראל למצב שבו הכבוד הלאומי הוא בשפל המדרגה.

אופיר אקוניס: טשטשתם את הזהות היהודית בשורה של חוקים או בניסיונות לחוקים, טשטוש הזהות היהודית בהשראה פרוגרסיבית, שמאלנית קיצונית.

אופיר אקוניס: אבל היום אני רוצה, אדוני היושב-ראש, לדבר במעט הזמן שיש לי על החרבת הכלכלה הישראלית – כלכלה מפוארת, חזקה, שעמדה שנים ארוכות במשברים בין-לאומיים והייתה לאחת הכלכלות המפוארות בעולם – בעליית מיסים, חברות וחברי הכנסת, עליית מיסים שלא הייתה כדוגמתה שלושה או ארבעה עשורים.

אופיר אקוניס: אני הזהרתי מכאן לכאן את השר אלקין, שבמושב הקיץ סיפר שלא תהיה אינפלציה, סיפר שלא יהיה מדד.

אופיר אקוניס: שיעור ראשון בכלכלה: אתה מעלה מיסים – אתה מעלה את יוקר המחיה.

אופיר אקוניס: פשוט רמיסה והריסה של כל אזרחי ישראל.

אופיר אקוניס: בדיור, בתחבורה, בסל הקניות – מיסוי מטורף, שמאיץ את האינפלציה ומעלה את המדד בכל חודש.

אופיר אקוניס: עליית המדד משקפת את עליית המחירים, את העלייה בסל הקניות של כל אחד, ויהיה אדם אחד – כיוון שאני עושה קניות בעצמי, ברוך השם, עושה, מסייע לאשתי, אני רואה איך הסל, אדוני - - -

איתן גינזבורג: למה אתה מסייע לאשתך?

איתן גינזבורג: אולי אתה - - -

אופיר אקוניס: היא מסייעת לי כשהיא שולחת אותי.

אופיר אקוניס: אוקיי, קיבלתי, כל אחד מסייע בדרכו.

איתן גינזבורג: כן, כל אחד שותף למאמץ המשפחתי.

אופיר אקוניס: מאה אחוז.

אופיר אקוניס: אני רוצה להודות לה שהמשימה הזאת הוטלה עליי.

איתן גינזבורג: מאה אחוז.

אופיר אקוניס: אני לא רוצה להודות לממשלה על שסל הקניות הולך ועולה מקנייה לקנייה.

אופיר אקוניס: מדהים, בכל כניסה לסופר סל הקניות עולה.

אופיר אקוניס: עכשיו יגיד לי, בהגינותו, אפילו היושב-ראש, שכשהוא עושה את הקניות הוא לא מבחין בזה.

אופיר אקוניס: אני יודע שאתה מבחין, כי זה מה שקורה, פשוט, זאת המציאות.

אופיר אקוניס: ואחרי זה מעז נפתלי בנט, השקרן הכי גדול בתולדות הפוליטיקה הישראלית, לדבר על מכונת רעל, על מכונות רעל משומנות, כשהוא עומד בראשה – על ידי השופרות שלו, שמהדהדים את ההסתות נגד ציבורים שלמים ללא הבחנה, כדי לרצות את מעט התומכים שעוד נותרו לממשלה הזאת.

אופיר אקוניס: ועכשיו נאחזים בקרנות המזבח.

אופיר אקוניס: יודעים שאין רוב פרלמנטרי, יודעים שאין רוב שתומך, יודעים שאין תומכים אבל נאחזים, אדוני היושב-ראש, כמו אדם שטובע בים במים גועשים ובכוחותיו האחרונים מנסה להינצל.

אופיר אקוניס: למען הכבוד הלאומי, למען הזהות היהודית, למען הכלכלה הישראלית – לכו.

איתן גינזבורג: תודה רבה לחבר הכנסת אקוניס.

איתן גינזבורג: אני מזמין את חבר הכנסת סמי אבו שחאדה, בבקשה.

איתן גינזבורג: אחריו – חברי הכנסת גפני, טיבי ותומא סלימאן.

איתן גינזבורג: בבקשה, אדוני, שלוש דקות לרשותך.

סמי אבו שחאדה: כבוד היושב-ראש, חברות וחברי הכנסת, בשבועות האחרונים אנחנו חשופים לקמפיין מסוכן של המשטרה, שמדברת בו על ההצלחה המדהימה של משטרת ישראל במאבק בפשיעה המאורגנת בחברה הערבית.

סמי אבו שחאדה: אנחנו שומעים את המספרים, כמה כלי נשק תפסו פה וכמה כלי נשק תפסו שם, ומה עשינו פה ומה שם.

סמי אבו שחאדה: ככל הנראה, כבוד היושב-ראש, האנשים המעורבים בפשיעה המאורגנת כעסו על הקמפיין הזה.

סמי אבו שחאדה: אמרו שהם רוצים לסגור את הפערים.

סמי אבו שחאדה: לא יכול להיות, לעזוב את המשטרה לדבר על ההצלחה אם המשטרה כל כך כושלת.

סמי אבו שחאדה: הם אמרו שהם יסגרו את הפערים.

סמי אבו שחאדה: ובשבוע אחד היה שבוע מאוד קשה, כבוד היושב-ראש, מאוד קשה, גם במספר הנרצחים.

סמי אבו שחאדה: אבל אני רוצה לדבר בכלל על השימוש הציני של משטרת ישראל במספרים כדי לצאת בקמפיין בזה שהיא רוצה להגיד שהפשיעה המאורגנת בחברה הערבית מצטמצמת למקרה רצח בשנה והיא לא רואה את כל מה שקורה בחברה.

סמי אבו שחאדה: לאחרונה הייתי בשלושה מקומות – ביפו, בלוד, בנצרת.

סמי אבו שחאדה: פגשתי שבעה בעלי עסקים שאומרים בצורה מפורשת שהם עכשיו מפחדים להשקיע בעיר כי יש להם שותפים שהמשטרה לא עושה להם כלום.

סמי אבו שחאדה: הם באים משום מקום, ולא רוצים פרוטקשן – רוצים להיכנס איתם שותפים בעסקים.

סמי אבו שחאדה: בצפון, באחד הכפרים הקטנים, ג'יש, שלא ידוע שיש שם פשיעה, בשבוע אחד ארבעה מעשי שוד מזוין, על הבתים של האנשים, באותן שעות.

סמי אבו שחאדה: כפר קטן.

סמי אבו שחאדה: המשטרה לא תפסה את הפושעים.

סמי אבו שחאדה: בכל דבר שיש בו פשיעה המצב הולך ומחמיר, והדבר הכי חמור בעיניי זה שאנחנו שומעים גם מהשב"כ, וגם מהמשטרה ומזרועות שונות של כוחות הביטחון ששחקן חשוב בפשיעה המאורגנת בחברה הערבית זה המשת"פים של מדינת ישראל, שהם מוגנים על ידי השב"כ וזרועות הביטחון.

סמי אבו שחאדה: המשטרה אומרת והשב"כ אומר שהמשת"פים שלהם הם שחקן חשוב במלחמה בפשיעה המאורגנת בחברה הערבית, אבל אלה הם גם מעל החוק.

סמי אבו שחאדה: גם משת"פים – שהם לא רוצים להעביר אותם לגור אצל היהודים, דרך אגב, למרות שהם, כביכול, עזרו ליהודים, פגעו בעמם.

איתן גינזבורג: נא לסיים.

סמי אבו שחאדה: והמשת"פים האלה מקבלים – במקום להיות כמו כולם תחת החוק, הם מעל החוק והם מוגנים על ידי המשטרה.

סמי אבו שחאדה: אז אני מסיים בזה, אדוני היושב-ראש, אם המשטרה רוצה באמת להתחיל לעשות משהו במקום לפרסם מספרים שקריים, שתתחיל לנקות את הכפרים והערים שלנו מהמשת"פים שלה, תודה.

איתן גינזבורג: תודה רבה לחבר הכנסת סמי אבו שחאדה.

איתן גינזבורג: חבר הכנסת משה גפני – אינו נוכח; חבר הכנסת אחמד טיבי, בבקשה.

איתן גינזבורג: אחמד טיבי, בבקשה, שלוש דקות.

אחמד טיבי: כבוד היושב-ראש, גם אני רוצה למסור הודעה מסודרת, הרשימה המשותפת, כצפוי ובאופן עקבי, בעד פיזור הכנסת הזאת והקואליציה המקרטעת.

אחמד טיבי: כן, עאידה.

עאידה תומא סלימאן: אפילו אם היא - - -

אחמד טיבי: כן, לפני, עוד לפני אנחנו תמכנו, ששת חבר הכנסת של הרשימה המשותפת.

אחמד טיבי: זאת הודאה בכישלון, ההודעה הזאת היא הודאה בכישלון.

אחמד טיבי: עכשיו, שואל את עצמו אזרח מהכפרים הלא-מוכרים בנגב, או תושב מכפר קרע שסובל מקנסות קמיניץ, שמשתוללים לאחרונה; או מהנגב – מההריסות; או ממג'ד אל-כרום – מעליית מחירים ובעיות, גם של קמיניץ; או מן אל-קודס – בגלל פלישות למסגד אל-אקצא; או תושבי חווארה, שחיילי הכיבוש מכים אותם בגלל שהניפו דגל בחווארה (אומר בערבית).

אחמד טיבי: ואז התשובה היא שהקואליציה הזאת הייתה בתחרות מתמדת עם נתניהו, עם הצל הזה שנקרא נתניהו – מי יותר נתניהו מנתניהו, מי יותר ימני מנתניהו, מי יותר ביבי מביבי – בנט.

אחמד טיבי: הם אפילו הוציאו דיאגרמות, כן?

אחמד טיבי: וגם התקשורת הישראלית, כדי לגונן על הממשלה, הוציאה דיאגרמות, פוסטר – טבלאות השוואה מי יותר ימני.

אחמד טיבי: מי אישר את מצעד הדגלים ההזוי, מי לא אישר, מי חזק יותר על ערבים, מי פחות.

אחמד טיבי: זאת הסיבה שמשך כל הקדנציה הזאת הייתה סיעה אחת, על כל חבריה, שהצביעה על פי צו מצפונה ומעולם לא הייתה הצבעה אחת נגד הציבור שלנו, נגד העם שלנו, נגד העקרונות שלנו, ואני גאה על כך.

אחמד טיבי: (אומר דברים בשפה הערבית.

אחמד טיבי: ) תודה רבה.

איתן גינזבורג: תודה רבה לחבר הכנסת טיבי.

איתן גינזבורג: חברת הכנסת עאידה תומא סלימאן, בבקשה.

עאידה תומא סלימאן: כבוד היושב-ראש, חברי וחברות הכנסת, האמת, תכננתי לעלות לדוכן ולענות לחבר הכנסת גלנט, שעמד פה.

עאידה תומא סלימאן: מצד אחד הוא הטיף מוסר לנו, כנציגי האוכלוסייה הערבית, מה אנחנו צריכים לעשות, ומצד שני איים עלינו, כהרגלו בתקופה האחרונה.

עאידה תומא סלימאן: הוא משתמש הרבה באיומים נגדנו כחברי כנסת ערבים אבל גם כן נגד הציבור שלנו, עד כדי כך שהוא בגלוי וברמיזות מדבר על נכבה שנייה.

עאידה תומא סלימאן: אז קודם כול, סוף-סוף גלנט מכיר בזה שהתקיימה נכבה, ומכיר שפשעים רבים התחוללו נגדנו.

עאידה תומא סלימאן: והוא מאיים לחזור על זה.

עאידה תומא סלימאן: זה כבר לא הזוי, כי מאדם כמוהו אני מצפה לדברים כאלה, ואני יודעת שהוא כבר השתתף בחלק לא קטן מפשעים נגד העם הפלסטיני.

עאידה תומא סלימאן: אבל את האמת, ההודעה הדרמטית שיצאה עכשיו על הכרזה על כישלון הניסוי הזה של ממשלה היברידית, של ממשלה שאוספת בתוכה אוסף של דעות ושל אידיאולוגיות וגם כן של מפלגות שאף אחד לא מכיר מה האידיאולוגיה העיקרית שלהן.

עאידה תומא סלימאן: כנראה הדבק הזה מתפורר, "רק לא ביבי".

עאידה תומא סלימאן: אני רוצה להגיד דבר אחד.

עאידה תומא סלימאן: זה נכון שהממשלה – הפחד שלי הוא שמתחילים לדבר על זה שזה נכשל, השותפות היהודית-ערבית נכשלה.

עאידה תומא סלימאן: אז הינה, אני מזכירה לכם, כדוגמה, הרבה שותפויות – אני אתן דוגמה מעולם שאני מכירה טוב מאוד, עולם של אלימות נגד נשים: בן זוג שחובט באשתו בוקר וערב ורוצה ממנה ציות מלא לכל מה שהוא מבקש ממנה, דורך עליה ומבקש שהיא תפגין כלפי חוץ הנאה מהדריכה הזו, ומדי פעם מביא לה איזה צמיד כדי שהיא תרגיש טוב במערכת הקשר הזאת – זה מה שקורה בממשלה הזאת.

עאידה תומא סלימאן: הימין, פעם אחרי פעם, מוכיח שהוא בדורסנות מביא את האג'נדה שלו בממשלה הזו, ומי שהוגדרו או כמפלגה ערבית או כמפלגת שמאל הצטרכו להרים יד ולהצביע עם תוכניות ימניות, תוכניות התנחלותיות, תוכניות מיליטריסטיות, כי הובטח להם איזה צמיד או עגיל כמתנה בסוף.

עאידה תומא סלימאן: ואתם יודעים מה?

עאידה תומא סלימאן: אפילו את הצמיד והעגיל לא קיבלו.

עאידה תומא סלימאן: אז אני חושבת שמי שרוצה לדבר על שותפות יהודית-ערבית שנכשלה, שיירגע.

עאידה תומא סלימאן: לא הייתה פה שותפות.

עאידה תומא סלימאן: היה שלטון של סוס ורוכבו.

איתן גינזבורג: תודה.

עאידה תומא סלימאן: ואף פעם לא תהיה שותפות בין הסוס לרוכבו.

עאידה תומא סלימאן: מה שצריך זה שותפות אמיצה על אג'נדה ברורה, ולא על לקנות את הרצון של השותפים בתוך המסגרת ולדרוך עליהם.

איתן גינזבורג: תודה רבה לחברת הכנסת תומא סלימאן; חבר הכנסת פרוש – אינו נוכח; חבר הכנסת אבוטבול – אינו נוכח; חבר הכנסת סעדי – אינו נוכח; חבר הכנסת טסלר – אינו נוכח; חבר הכנסת קושניר – אינו נוכח; חבר הכנסת מולא – אינו נוכח; חבר הכנסת סופר – אינו נוכח; חברת הכנסת סטרוק – אינה נוכחת; חבר הכנסת שטייניץ – אינו נוכח; חבר הכנסת יעקב אשר – אינו נוכח; חבר הכנסת אבידר – אינו נוכח; חברת הכנסת רגב – אינה נוכחת; חבר הכנסת ישראל כץ – אינו נוכח; חבר הכנסת קרעי – אינו נוכח; חבר הכנסת ארבל – אינו נוכח; חבר הכנסת אזולאי – אינו נוכח; חבר הכנסת קיש – אינו נוכח; חברת הכנסת לוי אבקסיס – אינה נוכחת.

איתן גינזבורג: חבר הכנסת דודי אמסלם, בבקשה.

איתן גינזבורג: חבר הכנסת אמסלם.

איתן גינזבורג: חבר הכנסת אמסלם.

איתן גינזבורג: דודי אמסלם.

איתן גינזבורג: מוותר?

איתן גינזבורג: אתה מוותר על זכות דיבור?

איתן גינזבורג: טוב.

איתן גינזבורג: חברת הכנסת דיסטל אטבריאן – אינה נוכחת; חברת הכנסת רינאווי – אינה נוכחת; חבר הכנסת בליאק – אינו נוכח; חברת הכנסת מלינובסקי – אינה נוכחת; חבר הכנסת מלכיאלי – אינו נוכח.

איתן גינזבורג: חבר הכנסת רז, בבקשה.

איתן גינזבורג: בבקשה, אדוני, שלוש דקות לרשותך.

מוסי רז: אדוני היושב-ראש, גברתי השרה, חברות וחברי הכנסת, אנחנו שומעים שהכנסת עומדת אולי להתפזר, ובכל זאת: ביום חמישי נודע לנו, שתיאטרון באר שבע ביטל הצגה – "אינסטינקט בסיסי", אגב, הצגה מאוד-מאוד מומלצת, צפיתי בה לפני שנה – בגלל שהיא מבוססת על עדויות של שוברים שתיקה.

מוסי רז: כן, זה לא עדויות, זה "מבוססת על עדויות".

מוסי רז: בגלל זה לא היא לא יכולה להיות הצגה.

מוסי רז: אני הייתי רוצה לשאול, איפה שר התרבות, שאני כל כך מכבד, אם יש לו מה להגיד בנושא, אבל כיוון שאי-אפשר לקרוא את זה בתיאטרון באר שבע, אז אני אקרא קטע קטן כאן, כפי ששלחה לי אחת השחקניות, יעל טל.

מוסי רז: "חלמתי חלום: שם יחידה – נח"ל.

מוסי רז: מיקום – חברון.

מוסי רז: בתור מש"קית ישנתי אצל אחת הפלוגות שישבה במתקנים בחברון.

מוסי רז: בגלל שלא היה מקום לבנות, הייתי ישנה בחדר עם הבנים.

מוסי רז: אני זוכרת שבלילה אחד, ב-04:00, מגיע אחד המפקדים במחלקה, הוא היה סמל, אני חושבת, ומתיישב לי ככה על המיטה, מעיר אותי.

מוסי רז: אני קופצת ככה, הוא מתיישב, כולו עם האפוד הקרמי, עם קסדה, עם נשק, ירד הרגע מהשמירה, ואני אומרת לו: קרה משהו?

מוסי רז: והוא יושב ככה, עם מבט קצת מזוגג בעיניים ואומר לי: חלמתי חלום.

מוסי רז: אני אומרת לו: איזה חלום חלמת?

מוסי רז: חלמתי שיהודים מביאים לי מכות וערבים מביאים לי מכות ואני עומד באמצע ואין לי מה לעשות.

מוסי רז: ואז שאלתי אותו: זה לא היה חלום, אה?

מוסי רז: ירדת עכשיו משמירה וקרה משהו.

מוסי רז: ואז הוא אמר: כן.

מוסי רז: הייתי צריכה ממש – החייל היה המום.

מוסי רז: הם בדיוק פינו מתנחלים שנכנסו לחנויות של פלסטינים בחברון.

מוסי רז: הפלסטינים באו להגן על החנות שלהם, המתנחלים ניסו להיכנס אליה בכוח.

מוסי רז: החיילים היו שם בתווך, חטפו מכות גם מהם וגם מהם.

מוסי רז: החייל פשוט היה מזועזע.

מוסי רז: אני הייתי צריכה ממש לעזור לו להוריד את הקסדה, להוריד את האפוד, ללכת לישון, לשכוח מזה.

מוסי רז: הוא חזר המום מהסיטואציה הזאת.

מוסי רז: זה אחד הדברים שנחקקו לי ככה טוב".

מוסי רז: עדות כל כך קשה שקשה להעלות אותה בתיאטרון בבאר שבע.

מוסי רז: אז לא ניתן להסתיר את הכיבוש, והינה אני מקריא את העדות הזאת כאן בכנסת.

מוסי רז: די לכיבוש.

מוסי רז: תודה, אדוני.

איתן גינזבורג: תודה רבה, חבר הכנסת רז.

איתן גינזבורג: חבר הכנסת דוד ביטן – אינו נוכח.

איתן גינזבורג: חבר הכנסת מקלב, בבקשה, אחרון הדוברים, ואחריו תסכם השרה קארין אלהרר, אלא אם כן את מוותרת ונעבור להצבעה.

איתן גינזבורג: לא, לא, השרה אלהרר, עוד שלוש דקות, אחרי חבר הכנסת מקלב.

אורי מקלב: תודה רבה, אדוני היושב-ראש.

אורי מקלב: גברתי השרה, חבריי חברי הכנסת, טוב, במשמרת שלך, חבר הכנסת איתן גינזבורג - - -

איתן גינזבורג: נפל דבר.

איתן גינזבורג: יש התפתחויות.

אורי מקלב: נפלו דברים, ונזכור את התמונה הזאת שאתה יושב, ולא בגללך נפלה.

איתן גינזבורג: חלילה.

איתן גינזבורג: אגב, אגב, אגב, בוא נאמר כמו שצריך לציבור, לא נטעה את הציבור: באירוע של התפזרות כנסת הממשלה לא נפלה – הכנסת התפזרה.

אורי מקלב: נכון.

איתן גינזבורג: אם אנחנו יוצאים לבחירות לכנסת, דווקא הממשלה היא זו שנשארת על תילה.

אורי מקלב: נכון.

אורי מקלב: אבל לממשלה אין כנסת שהיא יכולה - - -

איתן גינזבורג: אין רוב בכנסת, אבל היא עדיין נשארת.

איתן גינזבורג: זה האבסורד בתוך האירוע הזה.

אורי מקלב: אבל היא לא יכולה לפעול דרך הכנסת - -

איתן גינזבורג: היא לא יכולה להעביר חוקים.

אורי מקלב: - - בפעולות שהיא צריכה לעשות.

איתן גינזבורג: היא לא יכולה להעביר חוקים.

איתן גינזבורג: כן, ונוסיף לך את השניות - - -

אורי מקלב: אני הצעתי אצלנו באופוזיציה לפעול להקים ממשלה חלופית, אפילו אם לא תהיה ארוכה, כדי לצאת למערכת בחירות כשאתה בכל אופן בשלטון.

אורי מקלב: אני יכול לתאר לעצמי מה אנחנו עכשיו נסבול או מה יהיה בתקופה הזאת, תקופה של בחירות, מה שנקרא כלכלת בחירות, כספים וההבטחות לבוחרים.

אורי מקלב: הרי לא יהיו אותם יועצים משפטיים – אני הייתי בממשלה כשהממשלה התפזרה, איך היו לנו אזיקים על הידיים והרגליים בלי יכולת לפעול.

אורי מקלב: ולפי מה שמתנהלים היום בשגרה, קל וחומר בתקופת בחירות, שבכל אופן הפקידות וגם היועצים המשפטיים וכל שומרי הסף ייעלמו וייתנו לכם לנהל כלכלת בחירות.

אורי מקלב: אבל אני חושב שבסופו של דבר הגיע עכשיו הזמן להגיד את האמת, לעשות חשבון נפש – לא חשבון נפש, אלא בעצם סיכום של הדברים, סיכום של תקופה לא ארוכה, תקופה של שנה, ומה כל אחד צריך לעשות, מה הביא את הדברים האלה.

אורי מקלב: אז אני רק, ברשותך, אדוני היושב-ראש – חצי דקה לפרשת השבוע.

אורי מקלב: פרשת השבוע שמדברת על המרגלים, פרשת שלח, היא לא פרשה שהתורה מספרת לנו איזה סיפור מתח, סיפור ריגול שהיה בעם ישראל.

אורי מקלב: זה סיפור מכונן, זה פשוט משהו שהוא דבר שמביא אותנו למוסר השכל:

אורי מקלב: איך דרך יכולה להיות טובה ואיך דרך יכולה להיות לא טובה.

אורי מקלב: אנשים הולכים ביחד לאותה מטרה – כאילו לאותה מטרה – וחלקם רואים את הדברים אחרת, חושבים אחרת, מסתכלים אחרת, המטרה שלהם אחרת; ואותם אנשים אחרים, שאולי הלכו ביחד, היו בעצה אחת אולי, הם ראו דברים אחרים לגמרי, והמסקנות שלהם אחרות.

אורי מקלב: אבל כן ראינו, וזה מה שאנחנו לומדים בדבר הזה, "וילכו ויבאו" – כמו שביאתן הייתה בעצה רעה, אף הליכתן הייתה בעצה רעה.

אורי מקלב: מה שנקרא: הוכיח סופו על תחילתו.

אורי מקלב: מהרגע הראשון בעצם המטרה שלהם הייתה מטרה לא טובה, מטרה לכינון ממשלה שהוקמה שלא כדין, תוך הפרת הבטחות לבוחר, במחויבות שצריך להיות – ואנחנו יכולים להגיד "ברוך שפטרני" לא בגלל האנשים אלא בגלל הסך-הכול, שלקחתם את הדברים שהיו עד היום אבני יסוד, דברים ברורים של ערכים, ובשביל שהממשלה תשרוד ושהממשלה תמשיך להיות לא בחלתם בשום דרך, גם בפגיעה באזרחים, תוך כספים רבים שהבטיחו ומישהו היה צריך לשלם על זה; גם בפגיעה, מבחינתנו, ביסודות האומה.

אורי מקלב: היו כאן כמה – במיוחד אני רוצה לציין שלושה שרים - - -

איתן גינזבורג: אתה צריך לסיים.

אורי מקלב: שלושה שרים – בהתחלה עוד היה לך הסבר על מה המשמעות של ממשלת מעבר.

איתן גינזבורג: כן, הוספתי לך דקה.

אורי מקלב: בסדר.

אורי מקלב: גם התקופה הזאת לא הייתה סתם תקופה.

סמי אבו שחאדה: כבוד היושב-ראש, הבנתי שמפזרים, אז תן לו - - -

איתן גינזבורג: אדוני, אני עדיין, ברשותך - -

אורי מקלב: לשלם על התקופה הזאת.

אורי מקלב: הרי בתקופה הזאת חבטו בכם, כדי שבאמת נשפר את המצב.

איתן גינזבורג: - - שומר על התקנון.

אורי מקלב: אבל אני כן רוצה להגיד: במצב הזה, שהשר לשירותי דת פגע בצורה שיטתית באבני היסוד שלנו – בנושא של הגרות ובנושא של הכשרות, בנושא של תחבורה ציבורית בשבת – יש מי שמשלם על הדברים האלה.

אורי מקלב: וכששר התקשורת מתערב בתוך אורח החיים של אנשים, ואני לא מדבר על שר האוצר – ואני אוסיף שהעיקר היה - -

איתן גינזבורג: תודה.

אורי מקלב: - - זה לא רק הדברים הכלכליים שמאוד השפיעו, אלא הדברים שנעשו מול הציבור החרדי, ולא מחיתם.

אורי מקלב: אני יודע שאצלנו באתם ואמרתם: זה לא נכון.

אורי מקלב: אבל לפגוע במעונות, לפגוע בלומדי תורה, זלזול בלומדי תורה - -

איתן גינזבורג: תודה, אדוני.

אורי מקלב: - - זלזול בבתי דין, זלזול בכלל בציבור גדול מאוד, ולא רק זלזול אלא לפגוע בהם, זו פגיעה שבסופו של דבר פועלת כבומרנג.

אורי מקלב: תודה רבה.

איתן גינזבורג: תודה רבה לחבר הכנסת מקלב.

איתן גינזבורג: רבותיי, תמה רשימת הדוברים.

איתן גינזבורג: אני מזמין את השרה אלהרר – השרה אלהרר, תרצי לסכם או שנעבור להצבעה?

קארין אלהרר: אפשר לעבור להצבעה.

איתן גינזבורג: לעבור להצבעה.

איתן גינזבורג: אם כך, חברי הכנסת, אנחנו עוברים להצבעה.

איתן גינזבורג: הנושא הראשון שאנחנו נצביע עליו הוא הצעת חוק פסיקת ריבית והצמדה (תיקון מס' 9), בקריאה הראשונה.

איתן גינזבורג: מי בעד? מי נגד?

איתן גינזבורג: נא להצביע.

איתן גינזבורג: בעד ההצעה להעביר את הצעת החוק לוועדה – 10

איתן גינזבורג: נמנעים – אין

איתן גינזבורג: בעד – עשרה, אין מתנגדים, אין נמנעים.

איתן גינזבורג: אני קובע כי הצעת החוק התקבלה בקריאה הראשונה, ותעבור להמשך דיון בוועדת החוקה, חוק ומשפט.

איתן גינזבורג: אנחנו עוברים לנושא הבא: הצבעה על הצעת חוק ההוצאה לפועל (תיקון מס' 71) (ריבית ודמי פיגורים), בקריאה הראשונה.

איתן גינזבורג: חברי הכנסת, מי בעד?

איתן גינזבורג: מי נגד?

איתן גינזבורג: נא להצביע.

איתן גינזבורג: בעד ההצעה להעביר את הצעת החוק לוועדה – 10

איתן גינזבורג: נמנעים – אין

איתן גינזבורג: בעד – עשרה, אין מתנגדים, אין נמנעים.

איתן גינזבורג: אני קובע כי הצעת החוק התקבלה בקריאה הראשונה ותעבור להמשך דיון בוועדת החוקה, חוק ומשפט.

איתן גינזבורג: נעבור להצבעה על הצעת החוק האחרונה בסט הזה, הצעת חוק ההוצאה לפועל (תיקון – ריבית ודמי פיגורים), של חברי הכנסת אוסאמה סעדי ואחמד טיבי.

איתן גינזבורג: חברי הכנסת, מי בעד?

איתן גינזבורג: מי נגד?

איתן גינזבורג: נא להצביע.

איתן גינזבורג: בעד ההצעה להעביר את הצעת החוק לוועדה – 11

איתן גינזבורג: נמנעים – אין

איתן גינזבורג: בעד – 11, אין מתנגדים, אין נמנעים.

איתן גינזבורג: אני קובע כי גם הצעת חוק זו התקבלה בקריאה המוקדמת, ותעבור להמשך דיון בוועדת החוקה, חוק ומשפט.

איתן גינזבורג: [רשומות (הצעות חוק, חוב' מ/1552).

איתן גינזבורג: ]

איתן גינזבורג: אנחנו עוברים לנושא הבא על סדר-היום: הצעת חוק הסדרת העיסוק במקצועות הבריאות (תיקון מס' 8) (הסדרת העיסוק במקצועות הבריאות עוזר רופא ודימותנות רפואית), שאותה יציג שר הבריאות, שהגיע אלינו.

איתן גינזבורג: בבקשה, אדוני.

איתן גינזבורג: עשר דקות לרשותך.

ניצן הורוביץ: תודה, אדוני היושב-ראש.

ניצן הורוביץ: חברי הכנסת, כשנכנסתי למשרד הבריאות גיליתי מחסור עצום בכל התחומים – מחסור ברופאים, מחסור בתקציבים, מחסור במשאבים.

ניצן הורוביץ: בהצעת החוק שמובאת היום אנחנו עושים צעד קטן בדרך למהפכה גדולה – האמת שזה לא צעד קטן – בתחום מקצועות הבריאות הנמצאים במצוקה משמעותית במערכת.

ניצן הורוביץ: אנחנו מכניסים למערך של מקצועות הבריאות מקצוע חדש – עוזר רופא, וגם מסדירים את העיסוק במערך הדימות הרפואי.

ניצן הורוביץ: עוזרי רופא ייכנסו למרקם מקצועות הבריאות, יסייעו לרופאים ויפעלו בהשגחתם בכל האספקטים של הרפואה – קבלת היסטוריה רפואית, ביצוע בדיקה גופנית, אבחון וטיפול במחלות ובפציעות, הזמנה ופיענוח של בדיקות מעבדה, ביצוע פעולות רפואיות, סיוע בניתוחים, חינוך לבריאות וביצוע ביקורים במחלקות האשפוז.

ניצן הורוביץ: הצטרפותם של עוזרי הרופא למערך מקצועות הבריאות יסייע גם להתמודדות עם השחיקה בקרב הרופאים והרופאות.

ניצן הורוביץ: מקצוע עוזר הרופא מקובל ומוכר במדינות מפותחות רבות, ובהן ארצות הברית, קנדה, אנגליה ואוסטרליה.

ניצן הורוביץ: המצב הקיים היום מסדיר את גבולות הגזרה של עוזרי רופא באמצעות תקנות הרופאים.

ניצן הורוביץ: קיימות שם הגבלות שמצמצמות את תחומי הפעילות של עוזרי רופא לתחומים ספציפיים, כמו רפואה דחופה.

ניצן הורוביץ: התיקון שלפני

ניצן הורוביץ: כם יאפשר לעוזרי רופא לתת מענה מקצועי ואיכותי במנעד רחב בכל שירותי ותחומי הרפואה בישראל.

ניצן הורוביץ: התשתית לחוק הנוכחי מגיעה על רקע ועדה בראשות מנכ"ל משרד הבריאות, שהוקמה עוד בשנת 2012, לפני עשר שנים, ודנה בצורך לשלב עוזרי רופא במערך הרפואה בישראל.

ניצן הורוביץ: התיקון קובע גם הוראות בעניין התנאים לקבלת תעודה במקצוע בריאות, חובות החלות על בעל תעודה כאמור, מרשם בעלי המקצועות השונים, הכשרה מעשית, בחינות, הוראות בנושא משמעת ועוד.

ניצן הורוביץ: בנוסף, במסגרת הצעת החוק הזו אנחנו מסדירים את מקצוע הדימות הרפואי.

ניצן הורוביץ: מערך הרנטגנאות והדימות הרפואי עוסקים בטכנולוגיה מתקדמת להדגמת חלקים פנימיים בגוף באמצעות תמונות, לטובת מעקב אחר חולים וסיוע בטיפול בפעילות פולשנית.

ניצן הורוביץ: PET-CT, CT, MRI– אלה הם מכשירי הדימות, אלה ואחרים.

ניצן הורוביץ: בשנים האחרונות אנחנו עדים לעלייה משמעותית במספר הבדיקות האלה, ולצורך הבדיקה והפיענוח נחוצים אנשי מקצוע.

ניצן הורוביץ: חרף התפקיד המרכזי של מערך הדימות כמעט בכל רובדי מערכת הבריאות, טרם הושלמה במשרד הבריאות הסדרת מקצוע הדימותן הרפואי.

ניצן הורוביץ: בשנת 2008 – זאת היסטוריה – נכנס לתוקף באופן חלקי חוק הסדרת העיסוק במקצועות בריאות, שלא כלל את מקצוע הדימותן.

ניצן הורוביץ: הסדרת המקצוע עשויה להשפיע גם על מצוקת כוח האדם.

ניצן הורוביץ: אנחנו עדים בשנים האחרונות לכך שתקני הרדיולוגים לא תואמים את ההתפתחות הטכנולוגית, וכך לצד העלייה בביקוש בשירותי דימות קיים מחסור חמור ברנטגנאים.

ניצן הורוביץ: תוצאות ישירות של מצוקת כוח האדם בתחום עלולות לגרום לעיכוב במתן השירות, לעומס עבודה ולירידה באיכות הבדיקות ופיענוחן.

ניצן הורוביץ: הצעת החוק תסדיר את מעמדם של העוסקים בתחום הרנטגנאות והדימות באמצעות חקיקה ראשית שתעניק הכרה לעוסקים בתחום, ובד בבד תתווה אמות מידה מקובלות להעסקתם במערכת הבריאות.

ניצן הורוביץ: קיימת חשיבות מכרעת לכך שהדימותן הרפואי, הנדרש לבצע פרוצדורות רפואיות מורכבות, יהיה בעל הכשרה רצינית, רקע עיוני ורפואי רחב, הכשרה קלינית מוכחת ויכולות טכניות מצוינות.

ניצן הורוביץ: לאור החשיבות בהסדרת המקצועות הללו, כדי לאפשר מצד אחד הגנה על בריאות הציבור והסדרה של העיסוק, ומהצד השני לפתח ולהרחיב את שירותי הרפואה בישראל באופן שיסייע להתמודד עם המשאבים המוגבלים במערכת הבריאות, מצוקת כוח האדם והעומס המוטל על הרופאים והפחתת השחיקה, אני קורא לחברי הכנסת לתמוך בהצעת החוק החשובה הזו בקריאה הראשונה.

ניצן הורוביץ: תודה רבה.

צבי האוזר: תודה רבה.

צבי האוזר: [הצעת חוק פ/3347/24; נספחות.

צבי האוזר: ]

צבי האוזר: להצעת החוק בקריאה ראשונה מוצמדת הצעת חוק בדיון מוקדם של חברת הכנסת עידית סילמן.

צבי האוזר: בבקשה, שלוש דקות לנמק את הצעת החוק שלך.

צבי האוזר: בבקשה.

עידית סילמן: אדוני היושב-ראש, חבריי חברי הכנסת – סליחה שאני מתנשפת, כי הגעתי ככה בריצה.

צבי האוזר: ברוח סערה.

עידית סילמן: ברוח סערה, אבל עם ישראל חי.

עידית סילמן: אני שמחה מאוד להציג בפניכם את הצעת החוק להסדרת מקצוע עוזרי רופא.

עידית סילמן: מטרת החוק היא להסדיר את עיסוקם של עוזרי הרופא בישראל ולהבטיח רמה מקצועית גבוהה, כפי שנדרש ומקובל היום בכל המדינות שבהן פועלים עוזרי רופא.

עידית סילמן: המקצוע הזה קיים בארצות הברית משנת 1967, וכיום עובדים שם יותר מ-160,000 עוזרי רופא בהתמחויות מגוונות.

עידית סילמן: כמו כן, עוזרי רופא פועלים בכמה מדינות מערביות, והביקוש למקצוע גדל בהתמדה, כאשר לעיתים הביקוש למקצוע גדול מאשר הביקוש ללימודי רפואה.

עידית סילמן: במסגרת תפקידם, עוזרי רופא מאבחנים תחלואה, קובעים ומנהלים תוכניות טיפול, רושמים תרופות, מבצעים פעולות רפואיות מתקדמות; במקומות רבים עוזרי רופא משמשים כמטפל ראשוני בבתי החולים ובקהילה.

עידית סילמן: בזכות הכשרה יסודית, הכוללת אלפי שעות לימוד, עוזרי הרופא מצטיינים בתחומים מגוונים ובמיומנות גבוהה.

עידית סילמן: בכל העולם המערבי הם פועלים בכל תחומי הרפואה, הם משפרים את איכות ומהירות הגישה לטיפול הרפואי, בעיקר בגלל כוח האדם החסר בבריאות וברופאים בכל ההתמחויות – מחסור שכאן במדינת ישראל צפוי להחמיר גם בעתיד הקרוב.

עידית סילמן: המקצוע מוסדר ברחבי העולם באמצעות חקיקה שנוגעת להכשרה, להסמכה ולסמכויות של עוזרי רופא בכל התחומים.

עידית סילמן: אני חייבת לומר שהמקצוע קיים פה משנת 2015.

עידית סילמן: יש כאן 110 עוזרי רופא שפועלים במחלקות לרפואה דחופה במרבית בתי החולים, והם הוכיחו מקצועיות, יעילות ומסירות שראויה לכל שבח.

עידית סילמן: אני חייבת לומר שבקיץ, ממש טרם חזרנו למושב הקיץ, למושב הזה של הכנסת, זכיתי לנסוע עם המשנה למנכ"ל משרד הבריאות ד"ר ספי מנדלוביץ לארצות הברית ולראות שם עוזרי רופא הלכה למעשה בקליניקות הטיפוליות, בבתי החולים.

עידית סילמן: ראינו ביחד את המקצוע, ישבנו עם עוזרי רופא ועם האיגוד של עוזרי הרופא בארצות הברית.

עידית סילמן: יש הרבה חברים ציוניים מארצות הברית שהיו שמחים לעלות לכאן ולהמשיך את המקצוע שלהם של עוזרי רופא גם פה בארץ.

עידית סילמן: בהזדמנות הזו אני רוצה להודות לד"ר ספי מנדלוביץ', שאיך אומרים עליו, מוצא חן ושכל טוב בעיני אלוקים ואדם.

עידית סילמן: וזה אחד הדברים הראשונים, אנשים שהם מלאים בחסד וחמלה בתוך מערכת הבריאות.

עידית סילמן: למערכת הזו אנחנו ביחד עם המשנה למנכ"ל, עם המנכ"ל ועם כל עובדי משרד הבריאות נביא עוד חסד ועוד חמלה בעזרת אנשים שיהוו כוח ויסייעו במשימה הכל-כך חשובה הזו של הצלת חיים.

עידית סילמן: אני גאה לעמוד כיושבת-ראש ועדת הבריאות של הכנסת הזו, שלראשונה בכנסת הזו הייתה ועדת בריאות שאסדרה הרבה מקצועות של מערכת הבריאות, שהביאה חקיקה מצוינת, שהביאה גם את הנושא הזה, והייתי הראשונה ששמה את עוזרי הרופא על השולחן כחקיקה.

עידית סילמן: אני שמחה שהמשרד הצטרף, ובראשו השר ניצן הורוביץ, בחקיקה ממשלתית, כי הם ראו בזה חשיבות, ואני שמחה וגאה על כך שהם הצטרפו למהלך הזה וביחד קידמו אותו.

עידית סילמן: הם הבטיחו שבחזרה מהפגרה תוגש חקיקה ממשלתית של עוזרי רופא על החקיקה הפרטית, שאותה אני הגשתי בוועדת שרים לחקיקה, ויחד נקדם אותה.

עידית סילמן: אז אני רוצה להודות לכולם, לכל השותפים, במיוחד לאיגוד עוזרי הרופא בישראל, שהיו לי כאוזן קשבת וככתף תומכת ומייעצת, ובעיקר ליעקב שטרן שעבד על החקיקה הזו מאוד מאוד קשה, שהוא היועץ הפרלמנטרי שלי; לאביבית דדון, שהולכת איתי בכל צעד ושעל, ולשמעון בן-ישי, וכן, גם לחנן סטרשנוב.

עידית סילמן: אין על היועצים שלי.

עידית סילמן: ותודה בעיקר לבורא עולם.

עידית סילמן: עם ישראל חי, ועם ישראל ינצח.

עידית סילמן: תודה.

צבי האוזר: תודה רבה.

צבי האוזר: [הצעת חוק פ/3540/24; נספחות.

צבי האוזר: ]

צבי האוזר: תציג בבקשה את הצעת החוק הנוספת המוצמדת חברת הכנסת אימאן ח'טיב יאסין.

צבי האוזר: בבקשה, שלוש דקות לרשותך.

אחמד טיבי: היה חבר כנסת אחד שאישר להעלות את החוק הזה.

עידית סילמן: אשריך, מה טוב חלקך, לעולם הזה ולעולם הבא.

אחמד טיבי: - - - טוב וחשוב.

עידית סילמן: צודק.

עידית סילמן: חכה, אני עולה לרנטגנאים, אנחנו נודה לכולם גם.

צבי האוזר: בבקשה, שלוש דקות לרשותך.

אימאן ח'טיב יאסין: כבוד היושב בראש, חברי וחברות הכנסת, אכן הצעה ראויה ונחוצה בעידן המודרני והטכנולוגיה המתקדמת שהעולם הולך אליה במהירות.

אימאן ח'טיב יאסין: מן הראוי להסדיר את מקצועות הדימות והרנטגנאות.

אימאן ח'טיב יאסין: נכון שאלו מקצועות שעוזרים לרופאים, אבל הרופא מסתכל על הצילומים ועל הפיענוחים, ועל סמך זה הוא קובע את צעדיו.

אימאן ח'טיב יאסין: על סמך זה יש תוכנית להצלת חיים, ולכן זה חשוב מאוד, והגיע הזמן שהמקצועות האלו יוסדרו בחוק כמקצוע שיש לו כללים ואתיקה וקבלת דיפלומה ממוסדות מורשים.

אימאן ח'טיב יאסין: וגם בסופו של יום, מי שעומד מאחורי המכשיר הוא אכן בן אדם מומחה וראוי לעשות את העבודה הזאת, כי אנחנו מדברים בסופו של יום על חיי אדם, ולא על משהו אחר.

אימאן ח'טיב יאסין: כל טעות זה לא טעות חשבונאית, זה במפורש חיי אדם, ולכן אני חושבת שההצעה הזאת הייתה מזמן אמורה לעבור, אבל יותר טוב משלא תהיה בכלל, ולכן אני מצפה מכל מי שנמצא כן לתמוך בהצעה הזאת.

אימאן ח'טיב יאסין: תודה.

צבי האוזר: תודה רבה.

צבי האוזר: [הצעת חוק פ/3919/24; נספחות.

צבי האוזר: ]

צבי האוזר: עוד הצעת חוק מוצמדת, גם היא של חברת הכנסת עידית סילמן.

צבי האוזר: את מוזמנת להציג את ההצעה הזאת.

שלמה קרעי: תגידי, לא הצגת עכשיו?

עידית סילמן: הצגתי עוזר רופא, עכשיו - - -

צבי האוזר: רנטגנאים.

עידית סילמן: תודה.

עידית סילמן: אז כן, אדוני היושב-ראש, חבריי חברי הכנסת, ירדנו מהצעת החוק של עוזרי רופא, והינה אנחנו מסדירים עוד מקצוע של עיסוק במקצועות הבריאות – הרנטגנאות והדימות.

עידית סילמן: כן, האמת שאני יכולה לומר מהלב שאני מאוד גאה שהצלחנו להוביל הסדרה של מקצועות בריאות בפעם הראשונה בכנסת הזו, שהצלחנו להסתכל על מערכת הבריאות כמערכת הוליסטית שלמה, שכל אחד בשרשרת צריך להתקדם וצריך להסדיר את המקצוע שלו וצריך לתת לו את הכבוד ואת היקר שמגיע לו.

עידית סילמן: אתם יודעים למה?

עידית סילמן: בעיקר כי האנשים במערכת הזו הם אנשים שכל-כולם חמלה וחסד, שמתעסקים בחיים של בני אדם, שרואים מטופלים ורוצים שהמטופלים האלה יהיו מטופלים בידיים טובות.

עידית סילמן: והמעט שאנחנו יכולים לעשות בשביל עובדי מערכת הבריאות – שבשבועות ובחודשים, ובכלל בכל השנה האחרונה, חדשות לבקרים עולה הנושא של אלימות כלפי צוותים רפואיים במערכת הבריאות – המעט שאנחנו יכולים לעשות זה להסתכל עליהם, לראות איך אנחנו מקדמים אותם, איך אנחנו נותנים להם כוח, איך אנחנו מסדירים את המקצועות שלהם בצורה כזו שהם גאים ושמחים להגיע לעבודה שלהם יום-יום, שעה-שעה, ולדעת שכן, הם יכולים גם להתקדם.

עידית סילמן: החוק הזה מסדיר את מקצוע הרנטגנאות והדימות בחוק.

עידית סילמן: במשך שנים הסדירו מקצועות רבים בדרך מינהלית ולא בחוק, מתוך הנחה שיש צורך לבחון את השכלתם והכשרתם של העוסקים בתחום הזה.

עידית סילמן: אני יכולה לומר שבחלק מהמקצועות ערך המשרד בחינות, שלאחריהן הנפיק איזושהי מין תעודת הכרה במעמד, וכך הוא פעל גם לגבי מקצוע הרנטגנאות והדימות, וכאלה שקיבלו את הכשרתם במסגרת בתי ספר לרנטגן קיבלו מהמשרד תעודת הכרה במעמד.

עידית סילמן: יש הרבה דברים שאנחנו יכולים לעשות, והחלטנו להסדיר מקצועות.

עידית סילמן: החלטנו לקדם את שירותי הרפואה בכלל, ובפריפריה גם בפרט.

עידית סילמן: ועדת הבריאות בראשותי מאז הקמתה דוחפת, מקדמת את עדכון תקנות בריאות העם, אשר יאפשר הוספת מכשירים רפואיים מיוחדים נוספים, במיוחד באזורי הפריפריה בצפון ובדרום.

עידית סילמן: הסדרת המקצוע הזה זה להביא כוח אדם נוסף מקצועי שיוכל להפעיל ולתפעל את המכשירים.

עידית סילמן: אני רוצה לקדם את התורים למטופלים שזקוקים לטיפול מהיר ומיטבי, כי אנחנו רוצים לתת להם את הזמן, אנחנו רוצים שאנשים – ינהגו בהם בסבר פנים יפות, ולדעת שיש גם זמן לכל מטופל כדי שהוא באמת יהיה בידיים טובות.

עידית סילמן: אז אנחנו עוברים מתעודות הכרה במעמד להסדרת המקצוע, ואנחנו נעשה את זה בתוך הוועדות המיועדות לכך.

עידית סילמן: אני רוצה גם כאן להודות לשר הבריאות, לצוות משרדו, למנכ"ל משרד הבריאות פרופ' נחמן אש, למשנה למנכ"ל ד"ר ספי מנדלוביץ' ולכל העוסקים במלאכה ולכל מי שהגיש חקיקה פרטית וממשלתית בנושא, יהי ה' עמכם.

עידית סילמן: ותודה לכל מי שאפשר להעלות את החוק הזה להצבעה היום.

עידית סילמן: תודה גם לצוות האישי שלי: אביבית, יעקב, חנן ושמעון.

צבי האוזר: תודה רבה.

צבי האוזר: אנחנו נעבור לדיון, והוא בעצם יתקיים כדיון משולב על כל הצעות החוק כפי שהוצגו.

צבי האוזר: ראשון הדוברים, חבר הכנסת יולי יואל אדלשטיין – אינו נוכח; חבר הכנסת אלי כהן – אינו נוכח; חבר הכנסת איימן עודה – אינו נוכח; חבר הכנסת אמיר אוחנה – אינו נוכח; חבר הכנסת יואב בן צור – אינו נוכח; חבר הכנסת יצחק פינדרוס – אינו נוכח; חבר הכנסת אבי מעוז – אינו נוכח; חבר הכנסת חיים ביטון – אינו נוכח; חבר הכנסת יואב גלנט – אינו נוכח; חבר הכנסת יבגני סובה – אינו נוכח; חברת הכנסת קטי קטרין שטרית – אינה נוכחת; חבר הכנסת אוריאל בוסו – אינו נוכח; חברת הכנסת מירב בן ארי – אינה נוכחת; חבר הכנסת שמחה רוטמן – אינו נוכח; חברת הכנסת קרן ברק – אינה נוכחת; חבר הכנסת אופיר אקוניס – אינו נוכח; חבר הכנסת סמי אבו שחאדה – אינו נוכח; חבר הכנסת משה גפני – אינו נוכח; חבר הכנסת אחמד טיבי – אינו נוכח; חברת הכנסת עאידה תומא סלימאן – אינה נוכחת; חבר הכנסת מאיר פרוש – אינו נוכח; חבר הכנסת משה אבוטבול – אינו נוכח; חבר הכנסת אוסאמה סעדי – אינו נוכח; חבר הכנסת יעקב טסלר – אינו נוכח; חבר הכנסת אלכס קושניר – אינו נוכח; חבר הכנסת פטין מולא – אינו נוכח; חבר הכנסת אופיר סופר – אינו נוכח; חברת הכנסת אורית מלכה סטרוק – אינה נוכחת; חבר הכנסת יובל שטייניץ – אינו נוכח; חבר הכנסת יעקב אשר – אינו נוכח; חבר הכנסת אלי אבידר – אינו נוכח; חברת הכנסת מירי מרים רגב – אינה נוכחת; חבר הכנסת ישראל כץ – אינו נוכח.

צבי האוזר: חבר הכנסת שלמה קרעי, בבקשה, שלוש דקות לרשותך.

שלמה קרעי: תודה.

שלמה קרעי: אדוני היושב-ראש, אזרחי ישראל, כתוב בפסוק: "אך טוב לישראל אלהים לברי לבב"; אך – כ"א – בסיוון היום, טוב לעם ישראל.

שלמה קרעי: שנה אחת יותר מדי, אבל הגענו לרגע.

שלמה קרעי: אני כבר כמה שבועות אומר, יש פה חבורה של אנשים שלא יודעים להפסיד בכבוד.

שלמה קרעי: רואים שאין להם רוב, לא מסוגלים לעשות שום דבר, אבל עדיין תופסים כל כך חזק בקרנות המזבח, לא מסוגלים להגיד: נכשלנו, השתמשנו באזרחי ישראל כשפני ניסיון והמהלך הזה כשל.

שלמה קרעי: אבל אני לא התפלאתי, כי גם לנצח לא ידעו בכבוד.

שלמה קרעי: הרי גם הניצחון – גם הקמתה של הממשלה הזו הייתה ניצחון לא בכבוד, ניצחון ברפיסות, ניצחון בגנבה והונאה.

שלמה קרעי: ומה אני רואה עכשיו?

שלמה קרעי: אחד מהאדריכלים האלו, אחד מהאדריכלים של הקמת ממשלת ההונאה הזו, כותב ככה: "חוסר אחריות של חברי כנסת מסוימים בקואליציה הביא לתוצאה הבלתי-נמנעת.

שלמה קרעי: המטרה בבחירות הקרובות היא ברורה: מניעת חזרת נתניהו לשלטון ושעבוד המדינה לאינטרסים האישיים שלו".

שלמה קרעי: בלי בושה.

שלמה קרעי: סער, שמכר את כל הערכים שלו, לא השאיר כלום – לא יהדות, לא ארץ ישראל, כפיות טובה שאין כדוגמתה מצד כל החברים שלו במפלגה, עומדים ומטנפים את אלו שהעלו אותם לגדולה בכל השנים האחרונות – ועדיין, על פתחי גיהינום לא חוזר בתשובה.

שלמה קרעי: זה דבר שלא יאומן, בלתי נתפס עד כמה השנאה יכולה לעוור, לעוור בן אדם.

שלמה קרעי: "משיב חכמים אחור ודעתם יסכל".

שלמה קרעי: אדם כזה שמחוק, אין לו – לא עובר אפילו בסקרים, אפילו כשרוצים לפרגן לו לא מצליחים לפרגן לו כי הוא שקרן, כי הוא הפר אמונים, כי הוא עשה את כל מה שלא טוב למדינת ישראל רק בגלל השנאה האישית שלו לנתניהו – עדיין הוא חושב שאזרחי ישראל מאמינים לו שנתניהו בראשות – הבעיה זה האינטרסים האישיים שלו.

שלמה קרעי: תגידו, מה עשיתם, חבורת רופסים, חבורת מושחתים?

שלמה קרעי: דאגתם הרי רק לג'ובים לאורך כל הדרך.

שלמה קרעי: לא דאגתם למדינת ישראל.

שלמה קרעי: כל מה שמעניין אתכם זה להסית את היריב הפוליטי שאתם לא מסוגלים לנצח בקלפי, להביא את חוקי הנאשם.

שלמה קרעי: הרי בלי זה אתם לא מסוגלים לעשות כלום.

שלמה קרעי: אז חברים, נתניהו כאן.

שלמה קרעי: בהבל הפה שלו שהוא מתחמם על הקווים הוא ממס אתכם.

שלמה קרעי: הממשלה הזו הולכת לפח האשפה של ההיסטוריה, ואנחנו נחזור בקרוב בעזרת השם ונתקן.

צבי האוזר: תודה רבה.

צבי האוזר: חבר הכנסת משה ארבל – אינו נוכח; חבר הכנסת ינון אזולאי – אינו נוכח; חבר הכנסת יואב קיש – אינו נוכח; חברת הכנסת אורלי לוי אבקסיס – אינה נוכחת; חבר הכנסת דוד אמסלם – אינו נוכח; חברת הכנסת גלית דיסטל אטבריאן – אינה נוכחת; חברת הכנסת ג'ידא רינאווי זועבי – אינה נוכחת; חבר הכנסת ולדימיר בליאק – אינו נוכח.

צבי האוזר: תור מספר 22

שמחה רוטמן: תודה רבה, אדוני היושב-ראש.

שמחה רוטמן: כנסת נכבדה, חבריי חברי הכנסת, אומר החכם מכל אדם: "בנפֹל אויבך אל תשמח ובכָּשְׁלו אל יָגֵל לִבך".

שלמה קרעי: - - -

שמחה רוטמן: "וּבִכָּשְׁלוֹ".

שמחה רוטמן: אנחנו האשכנזים הוגים קמץ קטן, נראה לי קמץ קטן, נכון?

שמחה רוטמן: "פן יראה ה' ורע בעיניו, והשיב מעליו אפו".

שמחה רוטמן: אבל אותו חכם מכל אדם גם ממשיך ואומר: "אל תתחר במרֵעים, אל תקנא ברשעים כי לא תהיה אחרית לרע נר רשעים ידעך.

שמחה רוטמן: ירא את ה' בני, ומלך עם שונים אל תתערב".

שלמה קרעי: - - - הגמרא שואלת.

שמחה רוטמן: הפסוקים האלה חשובים, והלקחים שאנחנו צריכים ללמוד מהם חשובים לכולנו.

שמחה רוטמן: אינני יודע מה יצא מהמהלך שמתבשל כעת על ידי נפתלי בנט ויאיר לפיד.

שמחה רוטמן: אני רק יודע שמדובר בהפרה נוספת של הבטחה.

שמחה רוטמן: << מנהל >> למי שעוד נשאר כוח לספור אני לא יודע אם אפילו חברי חבר הכנסת קרעי יכול לחשב את הגימטרייה של מספר השקרים של נפתלי בנט.

שמחה רוטמן: כל התנ"ך כולו לא ייכנס בגימטרייה של מספר השקרים.

שלמה קרעי: - - - "מהרסַיִךְ ומחריבַיִךְ".

שמחה רוטמן: אם כל הימים יהיו דיו אז כאן מתווסף עכשיו עוד שקר שהאדם שנשבע שלא ישב עם רע"מ – ישב עם רע"מ, האדם שנשבע שלא ישב עם מרצ – ישב עם מר"צ, האדם שנשבע שלא יקים ממשלת שמאל – הקים ממשלת שמאל, ועכשיו הבטחה נוספת לרשימה: אני לא אהפוך את לפיד לראש ממשלה – והינה הוא הופך את לפיד לראש ממשלה.

שמחה רוטמן: כבר אין דרך לספור, להתגונן ולהתמודד עם הררי השקרים והתרבות הפוליטית הקלוקלת שהאיש הזה הביא לנו למערכת הפוליטית.

שמחה רוטמן: באמת כלו כל הקיצים ונשברו כל השיאים.

שמחה רוטמן: אני אומר וקורא לכל חברי הקואליציה שעוד נשארה בהם מעט יושרה, בוודאי אלה שמכנים את עצמם ציונים, בוודאי אלה שמעוניינים למנוע בחירות חמישיות, שזה, לכאורה, היה התירוץ להקמת הממשלה הקלוקלת הזאת מלכתחילה: אל תיתנו לדילים המלוכלכים שבין נפתלי בנט ליאיר לפיד להכתיב את גורלה של מדינת ישראל ולגרור אותנו לבחירות.

שמחה רוטמן: אפשר להקים ממשלה ימנית לאומית מתפקדת כבר בכנסת הזאת ולמנוע את הסאגה של בחירות חמישיות, אם יש אנשים שחשובה להם מדינת ישראל יותר מהשנאה היוקדת לימין, לנתניהו ולציבור בוחריו.

שמחה רוטמן: אפשר לעשות זאת.

שמחה רוטמן: אני קורא לכל מי שמחשיב את עצמו ציוני ולאומי לעשות בדיוק את הדבר הזה.

שמחה רוטמן: תודה רבה, אדוני היושב-ראש.

איתן גינזבורג: תודה רבה לחבר הכנסת רוטמן.

איתן גינזבורג: חברי הכנסת, תמה רשימת הדוברים.

איתן גינזבורג: כבוד השר, תרצה לסכם או לעבור להצבעה?

עמר בר-לב: הצבעה.

איתן גינזבורג: אם כך, חברי הכנסת, אנחנו עוברים להצבעה.

איתן גינזבורג: ראשית, נצביע על הצעת חוק הסדרת העיסוק במקצועות הבריאות (תיקון מס' 8), שמספרה 1552.

איתן גינזבורג: מי בעד?

איתן גינזבורג: מי נגד?

איתן גינזבורג: הצבעה.

איתן גינזבורג: בעד ההצעה להעביר את הצעת החוק לוועדה – 8

איתן גינזבורג: נמנעים – אין

איתן גינזבורג: בעד – שמונה, אין מתנגדים, אין נמנעים.

איתן גינזבורג: אני קובע כי הצעת החוק התקבלה בקריאה הראשונה ותעבור להמשך דיון בוועדת הבריאות של הכנסת.

איתן גינזבורג: אנחנו עוברים להצבעה על הצעת חוק הסדרת מקצוע עוזר רופא של חברי הכנסת סילמן וטור פז שמספרה 3347.

איתן גינזבורג: חברי הכנסת, נא להצביע.

איתן גינזבורג: מי בעד?

איתן גינזבורג: מי נגד?

איתן גינזבורג: הצבעה.

איתן גינזבורג: בעד ההצעה להעביר את הצעת החוק לוועדה – 4

איתן גינזבורג: נמנעים – אין

איתן גינזבורג: בעד – ארבעה, אין מתנגדים, אין נמנעים.

איתן גינזבורג: אני קובע כי הצעת החוק התקבלה בקריאה המוקדמת, ותעבור להמשך דיון בוועדת הבריאות של הכנסת.

איתן גינזבורג: אנחנו עוברים להצבעה הבאה על הצעת חוק הסדרת העיסוק במקצועות הבריאות (תיקון – הסדרת מקצוע הרנטגנאות והדימות), של חברת הכנסת ח'טיב יאסין וקבוצת חברי הכנסת, שמספרה 3540.

איתן גינזבורג: מי בעד? מי נגד?

איתן גינזבורג: נא להצביע.

איתן גינזבורג: בעד ההצעה להעביר את הצעת החוק לוועדה – 8

איתן גינזבורג: נמנעים – אין

איתן גינזבורג: בעד – שמונה, אין מתנגדים, אין נמנעים.

איתן גינזבורג: אני קובע כי הצעת החוק התקבלה בקריאה המוקדמת, ותעבור להמשך דיון בוועדת הבריאות של הכנסת.

איתן גינזבורג: הצבעה אחרונה בהקשר הזה: הצעת חוק הסדרת העיסוק במקצועות הבריאות, של חברת הכנסת עידית סילמן, שמספרה 3919.

איתן גינזבורג: מי בעד?

איתן גינזבורג: מי נגד?

איתן גינזבורג: נא להצביע.

איתן גינזבורג: בעד ההצעה להעביר את הצעת החוק לוועדה – 2

איתן גינזבורג: נמנעים – אין

איתן גינזבורג: בעד – שניים, אין מתנגדים, אין נמנעים.

איתן גינזבורג: אני קובע כי הצעת החוק התקבלה בקריאה המוקדמת, ותעבור להמשך דיון בוועדת הבריאות של הכנסת.

איתן גינזבורג: [מס' מ/1443; דברי הכנסת, חוב' ב', ישיבה 59; נספחות.

איתן גינזבורג: ]

איתן גינזבורג: חברים, אנחנו עוברים לנושא הבא על סדר-היום: הצעת חוק פנייה לגופים ציבוריים באמצעי קשר דיגיטליים (תיקון מס' 2 והוראת שעה) לקריאה השנייה והשלישית.

איתן גינזבורג: יציג אותה חבר הכנסת גלעד קריב, יושב-ראש ועדת החוקה, חוק ומשפט של הכנסת.

איתן גינזבורג: בבקשה, אדוני.

חוק ומשפט): אדוני היושב-ראש, חברות וחברי הכנסת הנכבדים, קשה שלא להתייחס לאירועי השעה הפוליטיים.

חוק ומשפט): אעשה זאת ואגש ישר לעניינה של הצעת החוק המוצעת.

חוק ומשפט): אבל אני חייב לומר שדומני שהצעת החוק הזאת כפי שהיא מגיעה למליאה היא ביטוי נאמן לרצינות עבודתה של הממשלה הנוכחית ושל הכנסת הנוכחית על מהלכי חקיקה לטובת כלל אזרחי ישראל ועל היכולת שלנו גם במציאות פוליטית מאוד מקוטבת להגיע לדיונים יעילים, אפקטיביים ומשמעותיים בתוך הוועדות כאשר מושג שיתוף פעולה ראוי, לפחות בוועדת החוקה, בין חברי הקואליציה לבין אותם חברים מן האופוזיציה שלא החרימו את עבודת הוועדה, נטלו חלק גם בישיבות ובדיונים וגם בהצבעות; והתוצאה שמוצגת היום למליאה היא פרי עמלם של חברי כנסת וחברות כנסת שהעמידו את טובת הציבור הישראלי לנגד עיניהם.

חוק ומשפט): אני מתכבד להביא בפני הכנסת לקריאה השנייה ולקריאה השלישית את הצעת חוק פנייה לגופים ציבוריים באמצעי קשר דיגיטליים (תיקון מס' 2 והוראת שעה), התשפ"ב–2022.

חוק ומשפט): הצעה זו היא הצעת חוק ממשלתית שפוצלה מחוק ההסדרים.

חוק ומשפט): ועדת החוקה בראשותי דנה בה באופן מעמיק מאוד במהלך החודשים האחרונים, והוציאה מתחת ידה בתיאום עם הממשלה הסדר מתוקן שמטרתו להעניק לכלל האזרחים במדינת ישראל שירות ציבורי טוב יותר ומותאם למציאות הטכנולוגית של היום ושל השנים הקרובות תוך שמירה על האיזונים הנדרשים עם זכויות היסוד של האדם במדינת ישראל ומתן מענה לאוכלוסיות הנזקקות לו.

חוק ומשפט): לטעמי, התוצאה הסופית שאנו מציגים היום בפני הכנסת מעידה עד כמה הצעת החוק הזאת במקור לא התאימה לחוק ההסדרים, ואני מקווה שהדבר יהיה גם סימן לבאות וקריאת כיוון לצורך לדון בשינויים אסטרטגיים ומשמעותיים בהיקף הקיים בהצעה הזאת שלא במסגרת חוקי ההסדרים.

חוק ומשפט): בהצגת עיקרי הצעת החוק חשוב לי לעמוד על העקרונות המרכזיים שהנחו את הוועדה בהכנתה.

חוק ומשפט): הראשון – שירות שניתן מבחירה.

חוק ומשפט): עיקרון מרכזי שעליו עמדה הוועדה הוא שהשירות הדיגיטלי יינתן רק למי שיבחר בו, וזאת מתוך התחשבות בציבור האזרחים הוותיקים כמו גם באוכלוסיות נוספות במדינת ישראל שאין להן נגישות או אוריינות דיגיטלית.

חוק ומשפט): מכוח עיקרון זה קבעה הוועדה כי ההסדר של העברת התקשורת בין רשויות השלטון לבין אזרחי ישראל לאמצעים דיגיטליים יחול בשני שלבים: בשלב הראשון לא תהיה כלל חובה למסור את המען הדיגיטלי, קרי את מספר הטלפון הנייד ואת כתובת הדואר האלקטרוני, למרשם האוכלוסין.

חוק ומשפט): מי שיבחר לעשות זאת ייחשב כמי שמסכים לקבל מסרים באמצעות אותו מען דיגיטלי מגופים ציבוריים שונים, אך הוא יהיה רשאי בכל שלב להודיע על כך שהוא מבקש שלא לקבל יותר מסרים למענו הדיגיטלי, ולמעט מסרים על אירועי חירום שנועדו להגן על הציבור הוא יפסיק לקבל מסרים למענו הדיגיטלי וישוב לקבל את המסרים באמצעות הדואר.

חוק ומשפט): בשלב השני, החל מעוד ארבע שנים, אם שרת הכלכלה תוציא צו וועדת החוקה תאשר אותו, יחול הסדר אחר, שלפיו על כל תושב בישראל תחול החובה למסור את המען הדיגיטלי שלו, במידה שקיים, למרשם האוכלוסין, אך לא תחול עליו החובה לקבל מסרים למענו זה מגופים ציבוריים.

חוק ומשפט): רק אם יבחר באופציה זו באופן אקטיבי ובאופן יזום ניתן יהיה לשלוח לו מסרים אלה.

חוק ומשפט): חשוב להדגיש שבכל מקרה שאדם מוסר את מענו הדיגיטלי למרשם האוכלוסין תחול על פקיד הרישום במרשם החובה ליידע אותו בדבר פרטי ההסדר ולבדוק את המיומנות הדיגיטלית שלו, כך שיהיה ברור שיש לו גישה למען הדיגיטלי שאותו מסר ושהוא אכן יודע כיצד לעשות בו שימוש.

חוק ומשפט): בכל תרחיש ובכל מקרה תעמוד לכל אזרחי ותושבי מדינת ישראל הזכות שלא לקבל את מסרי הרשויות השלטוניות באמצעות המען הדיגיטלי ולהמשיך לקבל אותם בהסדרים הקיימים.

חוק ומשפט): העיקרון השני הוא ההגנה על פרטיות התושבים ועל אבטחת המידע המועבר להם באמצעים הדיגיטליים מרשויות השלטון.

חוק ומשפט): דגש רב הושם במסגרת דיוני הוועדה על שמירה ברמה נאותה על פרטיות האזרחים והתושבים ועל רמה נאותה של אבטחת המידע.

חוק ומשפט): כך קובעת הצעת החוק כי אחד מהתנאים שנדרש גוף ציבורי לעמוד בהם כדי שהוא יהיה רשאי לשלוח מסר באופן אלקטרוני, הוא שהמסרים יישלחו באופן מאובטח ותוך נקיטת אמצעי הגנה סבירים מפני פגיעה או שיבוש של המסר, וכן מפני ניסיונות גישה אל המסר שלא על ידי הנמען לטובת כריית מידע.

חוק ומשפט): בנוסף, במסגרת התוספת הרביעית לחוק, הוועדה יצרה מדרג של סוגי מסרים בהתאם לרגישות המידע המופיע בהם, כך שמסרים בעלי מידע רגיש יותר יימסרו ברמת הגנה גבוהה יותר, לרבות באופן המחייב הזדהות מצד הנמען לפני הצגת המידע בתווך הדיגיטלי.

חוק ומשפט): כמו כן, כדי להימנע מהפצת המען הדיגיטלי של התושבים לגופים ציבוריים רבים, עמדה הוועדה על כך שהפצת המסרים תיעשה לא באמצעות הגופים הציבוריים עצמם אלא באופן מרוכז באמצעות מערכת מאושרת של דיוור דיגיטלי.

חוק ומשפט): כדי שמערכת כזאת תוסמך, היא תידרש לעמוד בתנאים שונים שתקבע שרת הכלכלה, ובין היתר בתנאי סף הנוגעים לאופן אבטחת המידע והגנה על פרטיות המידע, שייקבעו בשיתוף ובסכמה של מערך הסייבר הלאומי במשרד ראש הממשלה ושל הרשות להגנת הפרטיות במשרד המשפטים.

חוק ומשפט): עיקרון שלישי – החלה הדרגתית של ההסדר.

חוק ומשפט): כדי לאפשר לתושבים, לרבות אלו שבחרו באופן יזום להצטרף להסדר, להתרגל לשינוי באופן העברת המסרים, ולמערכות הציבוריות העושות שימוש באמצעים הדיגיטליים ללמוד מטעויות ולשפר את השירות, החליטה הוועדה, בהתאם להצעת הממשלה, כי ההסדר ייכנס לתוקף באופן מדורג, בהתאם לסוגי הגופים הציבוריים: בשלב הראשון המתווה יחול אך ורק על משרדי הממשלה, צבא הגנה לישראל, המשטרה, המוסד לביטוח לאומי, שירות התעסוקה וגופים ציבוריים נוספים שיעשו שימוש במערכת הדיוור הממשלתית המרכזית הפועלת כבר כיום; בשלב השני, רק לאחר שתוסמך מערכת מאושרת נוספת של דיוור דיגיטלי, דהיינו יותקנו התקנות המחייבות בדבר ההגנה על פרטיות התושבים ואבטחת המידע, מעגל רחב יותר של גופים ציבוריים יוכל לשלוח מסרים דיגיטליים לתושבים שבחרו להצטרף לשירות, באמצעות אותה מערכת מאושרת.

חוק ומשפט): מדובר בעיקר בגופים ציבוריים ושלטוניים הנמנים עם השלטון המקומי – עיריות, מועצות מקומיות או אזוריות, מועצות דתיות, תאגידי מים וביוב.

חוק ומשפט): עיקרון רביעי ואחרון – מתן מענה לאוכלוסיות עם מאפיינים מיוחדים.

חוק ומשפט): דגש גדול ומרכזי הושם בעבודת הוועדה על כך שהצעת החוק תיתן מענה ראוי לאוכלוסיות עם מאפיינים ייחודיים, כך שגם הללו יוכלו ליהנות מהשירות הציבורי הדיגיטלי המתקדם, תוך התאמת השירות למאפייניהם הייחודיים ותוך הבטחת המשך מתן המידע במסגרת השירות הציבורי גם באמצעים שאינם דיגיטליים למי שאינו נגיש לשירות הדיגיטלי או בעל אוריינות דיגיטלית מספקת.

חוק ומשפט): בהקשר זה חשוב להתייחס לקהלים הבאים: ראשית, לציבור האזרחים הוותיקים במדינת ישראל.

חוק ומשפט): מתוך הבנה שרמת האוריינות הדיגיטלית של אזרחים ותיקים בישראל עשויה להיות שונה מזו של יתר האוכלוסייה – והוועדה קיבלה על כך מידע – הקפידה הוועדה על כך שמגיל 70 ייערכו בדיקות מיומנות דיגיטלית חוזרות גם לתושבים שבחרו מרצונם להצטרף לשירות.

חוק ומשפט): בנוסף, הוועדה הסמיכה את שרת הכלכלה לקבוע הוראות שיחייבו גוף ציבורי לשלוח מסרים לתושבים שמלאו להם 70 שנים והצטרפו לשירות בשליחה כפולה, דהיינו הן באופן דיגיטלי והן בדואר פיזי.

חוק ומשפט): הציבור השני שאליו אבקש להתייחס הוא אוכלוסיות עם אוריינות דיגיטלית ממוצעת נמוכה.

חוק ומשפט): כפי שהודגש לעיל, כדי לתת מענה לאוכלוסיות בעלות אוריינות דיגיטלית נמוכה תידרש בדיקת מיומנות דיגיטלית לכל תושב שבוחר למסור את מענו הדיגיטלי למרשם האוכלוסין, כך שאם פקיד הרישום סבר לאחר שבדק זאת כי אין לתושב גישה אמיתית ואפקטיבית למען הדיגיטלי שמסר או שהוא אינו כיצד לעשות בו שימוש, המען הדיגיטלי לא יירשם במרשם האוכלוסין, והוא ימשיך לקבל את המסרים בדואר פיזי.

חוק ומשפט): בעניין זה אדגיש כי קיבלנו את התחייבות הממשלה להמשיך במערך נרחב ומשמעותי של הכשרות לאוריינות דיגיטלית לכלל הקהלים במדינת ישראל.

חוק ומשפט): לגבי האזרחים הקטינים, חרף העובדה שככלל רמת האוריינות הדיגיטלית של קטינים היא לרוב גבוהה, הוועדה סברה כי נכון להותיר את מרבית המסרים הנשלחים לקטינים מחוץ להסדר, ולכן הגבילה את האפשרות לשלוח לקטין מסר דיגיטלי אך ורק לשני סוגי מסרים: הודעה לבוחר לקטין שביום הבחירות יהיה בגיר, והודעה למועמד לשירות ביטחון על ידי צה"ל בכל הנוגע למיונו או גיוסו של הקטין לשירות צבאי.

חוק ומשפט): בנוסף, הוועדה עמדה על הצורך בהתאמת שליחת המסרים הדיגיטליים לאנשים עם מוגבלויות.

חוק ומשפט): כך נקבע כי מסר שנשלח לכתובת דואר אלקטרוני צריך להיות מונגש בהתאם להוראות לעניין נגישות שירות אינטרנט שנקבעו בתקנות מכוח חוק שוויון זכויות לאנשים עם מוגבלות.

חוק ומשפט): בנוסף נקבע כי תושב יהיה רשאי להודיע כי אין באפשרותו לקבל לטלפון הנייד שלו מסר קולי, מסר שהוא תמונה או מסר כתוב.

חוק ומשפט): לבסוף אבקש להתייחס לאנשים שמונה להם אפוטרופוס או הופעל לגביהם ייפוי כוח מתמשך.

חוק ומשפט): הוועדה קבעה כי מי שמונה לו אפוטרופוס או מי שהופעל לגביו ייפוי כוח מתמשך – המסר הדיגיטלי יישלח הן לאדם והן לאפוטרופוס של אותו אדם או למיופה הכוח שלו, בהתאם להנחיות של האפוטרופוס הכללי.

חוק ומשפט): עקרונות נוספים שאבקש להתייחס אליהם הם העקרונות הבאים: ראשית, עקרון השירותיות.

חוק ומשפט): עיקרון זה, שעליו עמדה הוועדה, קובע שהשירות שיינתן לתושב באמצעות מערכת הדיוור הדיגיטלי יהיה יעיל ומותאם למציאות בשטח, תוך שמירה על התנהלות סבירה ותקינה כלפי התושב.

חוק ומשפט): בהתאם לעיקרון הזה, כוללת הצעת החוק את ההסדרים הבאים: ראשית, מנגנון למניעת הצפת מסרים.

חוק ומשפט): כדי להימנע ממצב שבו גופים ציבוריים משתמשים בפלטפורמת הדיוור הדיגיטלי שימוש יתר, שמציף את התושבים במסרים באופן שיוצר מטרד, הצעת החוק מונה רשימה סגורה של סוגי מסרים שהגוף הציבורי רשאי לשלוח.

חוק ומשפט): הוועדה עמדה על כך שניסוח סוגי המסרים יצומצם בעיקר למסרים המותאמים באופן אישי לתושב, או למסרים שיש להם חשיבות מוגברת לחייו של התושב, ולא מסרים כלליים של פרסום השירותים הממשלתיים.

חוק ומשפט): שנית, הצעת החוק קובעת מנגנון להדרכת התושב באשר לתקשורת חוזרת מול הגוף הציבורי.

חוק ומשפט): על פי הצעת החוק, נוסף על הדרישה שכל מסר שגוף ציבורי שולח למענו הדיגיטלי של התושב יכלול כתובת דיגיטלית לתקשורת חוזרת, עמדה הוועדה על כך שהגוף הציבורי יידרש לכלול הסבר לתושב באשר לדרכי הפנייה שבהן הוא רשאי או חייב לפעול בתגובה למסר.

חוק ומשפט): בנוסף קובעת הצעת החוק כי על הרשות השלטונית לתת חיווי על קבלת תגובה מצד האזרח או התושב שקיבלו את המסר הדיגיטלי והשיבו לרשות באמצעי הפנייה הדיגיטלי.

חוק ומשפט): לבסוף אציין בקשר לעיקרון זה שהוועדה ראתה חשיבות בכך שביחס למסרי יידוע שונים שהגוף הציבורי נדרש לשלוח לתושב לפי החוק המוצע ייקבע גם העיקרון שהמסר יישלח לו ככל הניתן באופן מותאם אישית, ובכלל זה גם בשפה הערבית.

חוק ומשפט): הצעת החוק קובעת כי במקביל להסדר המרכזי שבהצעה נדרשה גם התייחסות של המחוקק למצב הקיים, שבמסגרתו גופים ציבוריים שולחים כבר היום מסרים באופן דיגיטלי.

חוק ומשפט): במסגרת הצעת החוק נקבע כי גוף ציבורי יהיה רשאי להמשיך ולשלוח מסרים אלקטרוניים אף שלא בהתאם להסדר המרכזי שבחוק ככל שהוא רשאי לעשות כן לפי הדין הקיים כיום, אך לא יחולו לעניין שליחה בערוץ זה ההסדרים בחוק לעניין שקילות וחזקת מסירה.

חוק ומשפט): דרישה זו מצד הוועדה נועדה למנוע מצב שבו גופים ציבוריים שפעלו עד היום באמצעות מסירת מסרים או שליחת מסרים דיגיטליים לאזרחים שמעוניינים בכך לא יידרשו על ידי הממשלה לחדול משימוש בנתיב הזה ולבצע את הדברים אך ורק באמצעות ההסדרים הקבועים בחוק.

חיים כץ: גלעד, אתה מציג את זה כאילו אתה מציג תקציב.

חוק ומשפט): מה לעשות?

חוק ומשפט): זו הצעה שעבדנו עליה 14 דיונים.

חוק ומשפט): עוד מעט מסתיים.

חוק ומשפט): בסדר?

חיים כץ: אוקיי.

חיים כץ: טוב.

חוק ומשפט): חוץ מזה, לאן רצה הדרך?

חוק ומשפט): אנחנו נהנים כאן.

חיים כץ: יש לנו פריימריז.

חוק ומשפט): לחלקנו.

יואב קיש: לנו.

חיים כץ: לנו.

חוק ומשפט): לכם וגם לי.

חיים כץ: מאה אחוז.

חיים כץ: אז אנחנו צריכים לעבוד.

חוק ומשפט): עוד מעט, עוד מעט, חברים.

חיים כץ: יש לנו 130,000.

חיים כץ: לך יש 30.

חוק ומשפט): כן נקבע כי במקרה שאדם מסר מרצונו לגוף הציבורי פרטים ליצירת קשר באופן דיגיטלי, הגוף הציבורי יהיה רשאי לשלוח מסרים באופן שלשמו נמסרו הפרטים, וכן להציע לו לקבל מסרים נוספים לאותם פרטי קשר.

חוק ומשפט): אני מתחייב לא להגיב בסוף.

חוק ומשפט): חבר הכנסת כץ, לא אבקש רשות דיבור גם בסוף ההצגה.

חוק ומשפט): בסדר?

חיים כץ: תברך מעכשיו.

חוק ומשפט): בסדר גמור.

חיים כץ: הינה, אני תומך בך.

חיים כץ: אני לא יודע על מה, אבל לסיום, אני תומך בך.

חוק ומשפט): לקראת הסוף, עוד עמוד אחד.

חוק ומשפט): בנוסף לעקרונות האמורים שהנחו את עבודת הוועדה, חשוב לציין עוד שתי נקודות קצרות, ובכך אסיים.

חוק ומשפט): ראשית, לעניין הוראות שקילה וחזקת מסירה, הצעת החוק קובעת הוראות לעניין שקילות המסר, כך שבהתקיים תנאים מסוימים, גוף ציבורי ששולח מסר למען הדיגיטלי של האדם ייחשב כאילו שלח את המסר בדואר פיזי, וכן הוראות הקובעות באילו תנאים תחול חזקת מסירה לגבי שליחת המסר על ידי הגוף הציבורי.

חוק ומשפט): ההצעה כוללת גם הסדרים מפורטים לגבי תאגידים לסוגיהם השונים.

חוק ומשפט): הצעת החוק במתכונת הנוכחית, לאחר עבודתה המאומצת של הוועדה, תקדם את השירות שגופים ציבוריים בישראל אמורים לתת לתושבי ישראל לעולם הדיגיטלי שאליו צועדים כולנו, תוך שמירה על זכויות היסוד ומתן מענה לאוכלוסיות שאינן נהנות מנגישות ומאוריינות דיגיטלית.

חוק ומשפט): אני מבקש להודות מקרב לב לצוות הוועדה, ליועץ המשפטי, שליווה את עבודת הוועדה בעניין הזה במשך חודשים, לילות כימים, לצוותי שרת הכלכלה ומשרד הכלכלה, לצוות ישראל דיגיטלית, לכל צוותי המשרדים שהיו שותפים למהלך החקיקה, לארגונים החברתיים, שתרמו עד לרגע האחרון לשינוי ההצעה, ולהסתדרות הגמלאים.

חוק ומשפט): אבקש כמובן את תמיכתכם בהצעה.

חוק ומשפט): להצעה הוגשו הסתייגויות.

חוק ומשפט): אני מבקש מהכנסת לדחות אותן ולאשר את הצעת החוק בקריאה השנייה ובקריאה השלישית.

חוק ומשפט): תודה.

צבי האוזר: תודה רבה.

צבי האוזר: אנחנו נעבור לדיון בהסתייגויות.

קריאות: - - -

צבי האוזר: הסתייגויות שהוגשו מטעם קבוצת הציונות הדתית, מטעם קבוצת ש"ס, מטעם קבוצת יהדות התורה, מטעם קבוצת הרשימה המשותפת, ומטעם קבוצת הליכוד.

צבי האוזר: אנחנו נעבור לשמוע את ההסתייגויות לפני סעיף 1.

צבי האוזר: חבר הכנסת שלמה קרעי - - -

יואב קיש: אתה צריך להקריא את כל השמות לפי הסדר, ומי שאינו נוכח אינו נוכח.

צבי האוזר: אנחנו מסתכלים על מי שזה – בבקשה, שלמה קרעי, יש לך חמש דקות.

יואב קיש: אני רוצה חמש דקות לדבר.

יואב קיש: כן?

שלמה קרעי: למה חמש?

צבי האוזר: סליחה, 20 דקות.

צבי האוזר: מתנצל.

צבי האוזר: 20 דקות עומדות לרשותך.

יואב קיש: - - -

שלמה קרעי: לא, אבל אורית לפניו בתור.

שלמה קרעי: הוא לא מופיע ברשימה הראשונה.

שלמה קרעי: נכון?

יואב קיש: אבל רוצים לדבר.

קריאה: אין רשימה.

קריאה: אין רשימת הסתייגויות.

יואב קיש: אנחנו לא מדברים - - -

קריאות: - - -

צבי האוזר: בבקשה.

צבי האוזר: יש רשימה.

שלמה קרעי: אבל קיש לא מופיע ברשימה.

צבי האוזר: לא.

צבי האוזר: הוא מופיע בקבוצה של הליכוד, אבל - - -

שלמה קרעי: אורית סטרוק לפניך בקבוצה.

יואב קיש: נכון.

יואב קיש: בגלל זה אמרתי, צריך להקריא שם-שם, לעבוד לפי הנוהל, ולא להגיד: שלמה, אתה פה, בוא תעלה.

יואב קיש: זה הכול.

יואב קיש: אני הולך לפי התקנון.

קריאות: - - -

צבי האוזר: בבקשה.

שלמה קרעי: אבל יש לנו פריימריז, קיש.

שלמה קרעי: אין זמן לקרוא שמות.

שלמה קרעי: אנחנו מוותרים לך.

קריאות: יש בחירות.

קריאות: לא צריך.

קריאות: פריימריז, חברים.

קריאות: יש פריימריז, קדימה, שלמה.

שלמה קרעי: אדוני היושב-ראש, מי שעקב וישים לב לפרשת השבוע - - -

יואב קיש: רגע, אתם לא הולכים לשמוע את ההצהרה?

קריאות: - - -

חיים כץ: - - - מי עמד פה על הדוכן במשך כל התקופה, ודיבר ונלחם שהממשלה תיפול.

חיים כץ: יאללה, תתחיל.

שלמה קרעי: תודה, חיים.

איתן גינזבורג: אדוני היושב-ראש, אנחנו רוצים פה טלוויזיה לראות את ההצהרה המשותפת.

צבי האוזר: תשמע, פה מקיימים דיונים.

צבי האוזר: הכנסת עובדת גם כשהממשלה מצהירה הצהרות.

צבי האוזר: אנחנו הרשות המחוקקת, לא הרשות המבצעת.

חיים כץ: תקשיב, אתה יודע מה אמרתי לו לפני דקה?

חיים כץ: אתה אומר שהממשלה עבדה – יכול להיות שכן, אבל הכנסת לא עבדה.

חיים כץ: הכאוס בכנסת, מה שהיה - - -

עמר בר-לב: אבדה, באל"ף.

חיים כץ: אבדה, באל"ף, הוא אומר.

חיים כץ: אבדה, באל"ף, מפלגת העבודה, אל"ף, אמת.

חיים כץ: אבדה, באל"ף.

שלמה קרעי: חיים, הם רגילים לזה שנותנים כוח לנבחרי-על כאלה, כמו המשפטנים - -

קריאה: די.

קריאה: די.

שלמה קרעי: - - ולא צריכים את הכנסת.

שלמה קרעי: נבחרי הציבור, אין להם משמעות.

שלמה קרעי: אבל הם נוכחו לדעת שזה לא ככה.

שלמה קרעי: בלי שיש לך מנדט מהציבור אתה לא יכול לשלוט.

שלמה קרעי: הממשלה הזאת קמה ביום ראשון, יום למוחרת שבת פרשת קרח.

שלמה קרעי: השבת הקרובה תהיה שבת פרשת קרח.

שלמה קרעי: שים לב איזו סמליות, אדוני היושב-ראש.

שלמה קרעי: למעשה, מבחינת הסדר של פרשות השבוע, הממשלה הזו לא השלימה את שנתה.

שלמה קרעי: היא התחילה יום למוחרת שבת קורח, והיום אנחנו שומעים את אקורד הסיום שלה ערב פרשת קרח.

שלמה קרעי: ולמה הסמליות הזאת כל כך משמעותית?

שלמה קרעי: מה ראינו בפרשת קרח?

שלמה קרעי: מחלוקת שאינה לשם שמיים.

שלמה קרעי: המשנה אומרת, כל מחלוקת שהיא לשם שמיים, סופה להתקיים.

שלמה קרעי: איזו היא מחלוקת שהיא לשם שמיים?

שלמה קרעי: זו מחלוקת הלל ושמאי.

שלמה קרעי: וכל מחלוקת שאינה לשם שמיים, אין סופה להתקיים.

שלמה קרעי: מה זה מחלוקת שאינה לשם שמיים?

שלמה קרעי: זו מחלוקת קרח ועדתו.

שלמה קרעי: מה זה אין סופה להתקיים?

שלמה קרעי: אם תסתכלו בדיני טרפות, מהי בהמה שהיא טרפה, שאומרים שהיא בעצם כבר לא קיימת?

שלמה קרעי: זאת בהמה שהיא עומדת למות בתוך שנה.

שלמה קרעי: זאת אומרת, הממשלה הזו קמה יום למוחרת פרשת קרח.

שלמה קרעי: בסמליות הזאת של קרח ועדתו, של מחלוקת שאינה לשם שמיים.

שלמה קרעי: כל מהותה של הממשלה הזאת הייתה "רק לא ביבי".

שלמה קרעי: נוציא לעצמנו עין אחת כדי שנוציא לו את שתי העיניים.

שלמה קרעי: מחלוקת שאינה לשם שמיים וסופה היה שהיא לא מתקיימת, היא לא משלימה את שנתה.

שלמה קרעי: ראינו שם כאלו, שהיו 12 מנדטים למעשה, מהימין לשעבר.

שלמה קרעי: שישה מתוכם, שישה משמותם, שיחקו אותה כאילו אין ברירה.

שלמה קרעי: והשישה השניים אמרו: אנחנו נעשה הכול רק שביבי לא יהיה בשלטון, "הנאשם".

שלמה קרעי: לא משנה שהבינו כבר ויודעים כמה כוח יש לפרקליטות לתפור תיקים, ורואים את הכול מתפרק – לא, אנחנו שונאים אותו, לא רוצים לראות אותו, נפיל אותו בכל מחיר.

שלמה קרעי: גם במחיר של מכירת היהדות לליברמן וקריב, גם במחיר מכירת ביטחון ישראל לתנועה האסלאמית, וחיילי צה"ל, שהורוביץ רוצה לשלוח אותם לבית הדין הבין-לאומי בהאג.

שלמה קרעי: אבל, הנה לא ינום ולא יישן שומר ישראל: הממשלה שקמה במחלוקת שאינה לשם שמיים, סופה שאיננה מתקיימת.

שלמה קרעי: חברים, אני רוצה לומר לכם, באמת, אני לא אאריך כי יש לי חברים כאן וכולנו צריכים להתקדם.

שלמה קרעי: חיים, אני לא אאריך, כי אתה צריך להתכונן, וקיש צריך להתכונן, וכולנו, יש לנו מה להתכונן לפריימריז.

שלמה קרעי: יש לך חוק מאוד מאוד חשוב, חיים, שעובר הערב, חוק דגל בנושא המשכנתאות, שעמלת פתיחת תיק תהיה פחות ממקסימום 360 שקלים.

חיים כץ: לא יותר מ-20 פעמים ח"י.

שלמה קרעי: לא יותר מ-20 פעמים ח"י.

שלמה קרעי: ואם ההסתייגות שלהם תעבור, לא יותר מ-10 פעמים ח"י, וחמסה אחת.

חיים כץ: לא, הם לא רוצים שהיא תעבור.

חיים כץ: הם משכו אותה.

שלמה קרעי: אה, הם משכו אותה.

שלמה קרעי: הבנתי.

שלמה קרעי: אז לא יותר מ-20 פעמים ח"י.

שלמה קרעי: זה חוק חשוב מאוד, אנחנו רוצים לראות אותו היום עובר.

שלמה קרעי: זה אקורד סיום איכותי של אופוזיציה שמצליחה לעשות דברים חברתיים, למרות שהממשלה הזו כמעט ולא נתנה לנו שום יכולת.

חיים כץ: עכשיו תגיד תודה למיכאל ביטון ולשני העוזרים שלי, אז אני גם לא אצטרך לעלות בכלל.

שלמה קרעי: לא.

שלמה קרעי: תעלה.

שלמה קרעי: אני אומר רק לך.

שלמה קרעי: מיכאל ביטון, מגיעה לו תודה.

שלמה קרעי: הוא נמצא במקום לא טוב, לצערי.

שלמה קרעי: הוא לא מצליח לעמוד בסוף על שלו.

שלמה קרעי: מרב מיכאלי די עושה עליו סיבוב.

שלמה קרעי: אבל בסדר, הוא עושה את מה שהוא יכול.

שלמה קרעי: בכל מקרה, לסיום, אני רוצה לומר: אני גיליתי, אדוני היושב-ראש, מנפלאות הבריאה.

שלמה קרעי: יש, מאז בריאת העולם – בבריאת העולם הקדוש ברוך הוא יצר את העולם יש מאין, לא היה דבר כזה.

שלמה קרעי: אף אחד מאז לא הצליח לייצר יש מאין.

שלמה קרעי: יש בדור שלנו שניים שמצליחים לעשות את זה: יש את מערכת המשפט – בג"ץ, המשפטנים, שיוצרים לעצמם, מייצרים לעצמם כוח, סמכויות יש מאין; אין להם שום סמכות בחוק לפסול חוקים, לפסול חוקי-יסוד, להחליט מי יהיה ראש ממשלה ומי לא, אבל יש מאין, הם מצליחים לברוא לעצמם כוח, ממש הופכים להיות בוראים במדינה הקטנה שלנו.

שלמה קרעי: זו חבורה אחת, שבעזרת השם, אנחנו נמגר את הכוח הבלתי-מוגבל שלה, נחזיר אותם למקומם הטבעי.

שלמה קרעי: השני שמייצר יש מאין זה יאיר לפיד, ממש נפלאות הבריאה.

שלמה קרעי: הגז יצא מהאדמה, הוא התנגד אליו בכל תוקף, והוא עכשיו עומד ומכריז: אני יצרתי, אני עשיתי, אני בראתי, אתם רק הפרעתם לי.

שלמה קרעי: אז בואו, אני רוצה לצטט לכם משהו שיאיר לפיד אמר, ועכשיו אני פונה לא לבוחרי הליכוד – בוחרי הליכוד חכמים מספיק כדי לא ללכת שבי אחרי בורות, אחרי אדם חלול כזה, שמעז לעשות את זה; הכול מתועד, הכול כתוב, אבל הוא מעז להגיד שנתניהו שרלטן.

שלמה קרעי: תראו מה אמר לפיד בריאיון: אני מפחד מהגז, "הדבר הזה שיוצא משהו מהאדמה, הוא חלק מההרס של העולם - - - יש משהו מנוון בכלכלה שתלויה בזה שלא עשית משהו, שלא עשית שום דבר בשבילו.

שלמה קרעי: אנחנו נצטרך להיות זהירים מאוד עם הגז".

שלמה קרעי: לא ייאמן שאדם יצא ככה בחריפות כנגד הגז, שבכלל, מדבר על כלכלה שבה אתה לא עשית משהו.

שלמה קרעי: מה עשית אתה, מר לפיד?

שלמה קרעי: מה עשית?

שלמה קרעי: יש לך השכלה אקדמאית?

שלמה קרעי: עמלת פעם כדי להגיע לאן שאתה הגעת באופן אמיתי, ולא מפופוליזם, משקרים, מרמאויות, מחבורה, מעדר שהולך אחריך בעיניים עצומות?

שלמה קרעי: האם הנורבגים שבנית לעצמך בממשלת ההונאה הזו, אותם עשרות נורבגים שלא טורחים להגיע כמעט לוועדות, שלא נמצאים כאן עכשיו במליאת הכנסת – איפה הם הנורבגים?

שלמה קרעי: אותם שרים, ממשלה מנופחת, תראו כמה כסאות עור צבי יש כאן.

חיים כץ: קיבלו ג'וב טוב.

שלמה קרעי: קיבלו ג'וב טוב, ואת ג'וב טוב העיפו מכאן.

שלמה קרעי: האם אותה חבורה עשתה משהו בשביל מה שהיא זכתה בו, או הכול שקרים ופופוליזם?

חיים כץ: ישבו פה לילות, אתה לא יכול להגיד שלא.

שלמה קרעי: ישבו לילות בגלל שאנחנו הכרחנו אותם.

חיים כץ: עם השעות שהם עבדו - - -

שלמה קרעי: מי?

שלמה קרעי: אבל אלה ישבו?

חיים כץ: עם השעות שהם עבדו זה יצא להם 30 שקלים לשעה.

שלמה קרעי: בטח.

שלמה קרעי: עם הפנסיות התקציביות שחצי מהם מקבלים - - -

חיים כץ: אין פה פנסיה תקציבית.

שלמה קרעי: מקבלים כפול.

שלמה קרעי: יאיר גולן, מקבל גם פנסיה תקציבית.

חיים כץ: לא.

חיים כץ: אבל הוא לא ג'וב טוב, הוא נבחר.

שלמה קרעי: מה נבחר?

חיים כץ: נבחר במרצ, הוא לא נורבגי.

שלמה קרעי: בסדר.

שלמה קרעי: אבל הוא קיבל ג'וב טוב אחר.

שלמה קרעי: אתה אומר - - -

חיים כץ: הוא נבחר.

חיים כץ: אבל אתה מדבר על הסודאנים.

שלמה קרעי: נכון.

שלמה קרעי: אמת.

שלמה קרעי: אז בואו תשמעו את העובדות, בוחרי לפיד, שתדעו שכל מילה שהוא אומר לכם היא שקר – עלולה להיות שקר, יכול להיות שיוצאת לו מדי פעם טיפת אמת.

שלמה קרעי: אז הוא אמר: אנחנו נלחמנו והוצאנו את הגז ונתניהו שרלטן.

שלמה קרעי: ב-2015 יש עתיד התנגדו למתווה הגז, התנגדו להוצאת הגז.

שלמה קרעי: 2019 – לפיד הבטיח להקפיא את פיתוח לווייתן.

שלמה קרעי: חיימוביץ' באותה שנה בכלל אמרה: בואו נשאיר את הגז בים, באדמה.

שלמה קרעי: ב-2021, עכשיו – שרת האנרגיה הקפיאה את חיפושי הגז, ועכשיו הם מתגאים בהישג לא להם, ואומרים: אנחנו עכשיו מייצאים גז לאירופה דרך מצרים.

שלמה קרעי: אבל, חברים, איך אתם מעיזים לעשות דבר כזה?

שלמה קרעי: הגז מיוצא לאירופה דרך מצרים כבר לפני יותר משנתיים.

שלמה קרעי: אנחנו עשינו את זה.

שלמה קרעי: ממשלת הליכוד עשתה את זה.

שלמה קרעי: תפסיקו להתהדר בנוצות שלא לכם.

שלמה קרעי: ואני רוצה לסיים בציטוט מתוך שיר של אלתרמן, שתבינו מה יש לנו כאן, בממשלה הזו.

שלמה קרעי: "יש דברים מתוקים, כמו דבש כלפי חוץ / ובפנים מתברר שזה דווקא חמוץ / יש דברים משוחים, מבחוץ בית מרקחת / ובפנים זו קדחת, ועוד ממולחת // לפעמים אריזה ציוניסטית / מסתירה מחשבה אגואיסטית / מבחוץ אידיאל ואידיאה / ובפנים, חביבי / מי יודע, מי יודע".

שלמה קרעי: אז זו הממשלה הזו שתם זמנה.

שלמה קרעי: תודה לאל.

שלמה קרעי: הודו לה' כי טוב שפטר אותנו מעונשם של אלו.

שלמה קרעי: הם הולכים הביתה, ואנחנו נקים בקרוב, בעזרת השם, ממשלה לאומית, יהודית, ציונית, ערכית, שתעשה טוב לעם ישראל ולמדינת ישראל.

צבי האוזר: תודה רבה.

צבי האוזר: לסעיפים 1–2, אין הסתייגויות.

צבי האוזר: לסעיף 3 – הסתייגויות של קבוצת הציונות הדתית – אני רואה שאין כאן אף אחד.

צבי האוזר: קבוצת ש"ס - אין אף אחד.

צבי האוזר: קבוצת יהדות התורה – אף אחד.

צבי האוזר: וקבוצת הליכוד.

צבי האוזר: לגבי קבוצת הליכוד – אני אומר סעיף 3, קבוצת הליכוד, חיים כץ, בבקשה – אתה מוותר.

צבי האוזר: חבר הכנסת יואב קיש.

צבי האוזר: בבקשה, יש לך חמש דקות.

צבי האוזר: סליחה, עד שאתה תעלה.

צבי האוזר: בבקשה, את יכולה לעלות.

צבי האוזר: הודעה לסגנית מזכיר הכנסת.

אלינור ימין: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק לתיקון פקודת מס הכנסה (מס' 261), התשפ"ב–2022, שהחזירה ועדת הכספים; הצעת חוק מענק סיוע לעסקים בשל ההשפעה הכלכלית של התפשטות זן אומיקרון של נגיף הקורונה החדש (הוראת שעה), התשפ"ב–2022, שהחזירה ועדת הכספים.

אלינור ימין: מסקנות הוועדה לביטחון הפנים בעקבות דיון בהצעתם של חברי הכנסת אוריאל בוסו, עמיחי שיקלי ויואב קיש בנושא: מעצרים אלימים של אזרחים שומרי חוק.

אלינור ימין: הודעות שרת החינוך על מסקנות הוועדות כדלקמן: מסקנות ועדת החינוך, התרבות והספורט בעקבות דיון מהיר בהצעתם של חברי הכנסת אורית סטרוק, יעקב מרגי וסמי אבו שחאדה בנושא: נשירה סמויה והתמודדות מערכת החינוך; מסקנות הוועדה המיוחדת לזכויות הילד בעקבות הצעה לסדר-היום של חברת הכנסת מאי גולן בנושא: מניעת חרם חברתי בבית הספר.

אלינור ימין: תודה.

צבי האוזר: תודה רבה.

צבי האוזר: (קריאה שנייה וקריאה שלישית)

צבי האוזר: בבקשה, חמש דקות לרשותך.

יואב קיש: תודה.

יואב קיש: כבוד היושב-ראש, כנסת נכבדה, האמת, כבוד היושב-ראש, אני חושב שלא מזמן הייתה הפעם הראשונה שאתה ניהלת את הישיבה ואני נאמתי ואמרתי שאני מאחל לך קדנציה קצרה וממצה, או מוצלחת וקצרה, משהו כזה.

יואב קיש: אז אני מקווה שהייתה לך קדנציה מוצלחת, אני באמת מאחל לך, אבל אני מאוד שמח שהיא גם הייתה קצרה, אני חייב לומר.

יואב קיש: ברגעים אלה הבנתי – האמת, לא ראיתי, ישבנו פה במליאה, עלו בנט ולפיד ואמרו שהממשלה הזו סיימה את דרכה.

יואב קיש: נדמה לי שהיום בבוקר כששאלו את בנט – בוא נגיד, בטח בשבוע שעבר – כששאלו אותו מה הוא אומר על הממשלה, אז היית שומע ציטוט כמו "הממשלה מצוינת, הכי טובה שהייתה פה במדינת ישראל".

יואב קיש: אז חברים, הציבור בישראל יודע את האמת: יש פה ממשלה נוראית, יש פה קואליציה נוראית.

יואב קיש: קואליציה עם סדרי עדיפויות גרועים.

יואב קיש: לאנשים הציוניים בממשלה הזו ובקואליציה הזו לא היה מה לעשות.

יואב קיש: אני אומר את זה גם לך, היושב-ראש.

יואב קיש: אני שמח שהדבר הזה נגמר לטובת עם ישראל.

יואב קיש: באמת באמת לטובת עם ישראל.

יואב קיש: אנחנו ראינו פה סדרי עדיפויות מעוותים, ראינו פה ניסיונות לפגיעה בזהות היהודית של מדינת ישראל, בשינוי הערכים, בהעברת כספים בסדרי גודל שלא ראינו לתנועת האחים המוסלמים בראשות מנסור עבאס, כניעה מוחלטת בכל מה שקשור לביטחון האישי.

יואב קיש: רשימת הכישלונות של הממשלה הזו היא עצומה.

יואב קיש: מולה הייתה אופוזיציה נחושה שפעלה כאגרוף אחד; לא משנה כמה נורבגים הבאתם, לא משנה עד איזה שעות היה צריך להישאר פה – כל האופוזיציה התייצבה.

יואב קיש: המחנה הלאומי הבין את גודל השעה, הבין את המשמעות של מה קורה למדינה ואיך חייבים לשמור עליה, ואנחנו בכוחות מאוחדים – אני מאוד שמח להגיע לרגע הזה שבאמת הולכים לבחירות, ופה המבחן שלנו.

יואב קיש: אני חושב שהעם בישראל יוכיח אותו על השינוי וההבנה כמה רע יכול להיות כשאנשים מתבלבלים ומבולבלים אוחזים בהגה המדינה.

יואב קיש: אז אותם אנשים יעשו את זה במסגרת ממשלת מעבר.

יואב קיש: אני מקווה שלא נגלה שפתאום ממשלת מעבר יכולה לעשות יותר דברים מממשלה מכהנת, מה שתמיד אמרו לנו היועצים המשפטיים: לא, אתם בממשלת מעבר, אי-אפשר לעשות.

יואב קיש: אבל הפעם זו ממשלת מעבר של הצד השני, ואני מאוד מקווה שהם לא יוכלו ולא יאפשרו להם לפעול ביד חופשית אלא כפי שנהגו בממשלות המעבר בעבר.

יואב קיש: אנחנו נגיע מהר לבחירות; אנחנו ננצח בגדול; העם והמחנה הלאומי יצאו להצביע – הם ראו את העונש שעבר עלינו בשנה האחרונה, הבינו כמה, בוא נגיד, איך ובאיזו קלות ניתן לפגוע בציבורים שלמים במדינת ישראל, באיזו קלות לא סופרים את הצד השני, מתנהגים באגרסיביות, בבוטות, ברודנות.

יואב קיש: חברים, זה מאחורינו.

יואב קיש: אנחנו נוציא את האנשים, אנחנו נוביל להצלחה של המחנה הלאומי ונקים פה ממשלה ציונית.

יואב קיש: נחזיר את הגאווה, נחזיר את התקווה לאזרחי ישראל ונקים ממשלה ציונית שתוביל בחזרה לערכים, למדינה יהודית דמוקרטית.

יואב קיש: תודה.

צבי האוזר: תודה רבה.

צבי האוזר: אם כן, אני רואה שאין כאן אנשים, אז אתם בעצם - -

יואב קיש: מושכים את כל ההסתייגויות.

צבי האוזר: - - מושכים את כל ההסתייגויות.

חיים כץ: כן.

צבי האוזר: אז אם כן, אנחנו יכולים לעבור להצבעה.

צבי האוזר: אנחנו נעבור להצבעה על החוק בנוסח הוועדה.

צבי האוזר: הצעת חוק פנייה לגופים ציבוריים באמצעי קשר דיגיטליים (תיקון מס' 2 והוראת שעה), התשפ"ב–2022, כולל לוח התיקונים כפי שהונח בכנסת, לוח תיקונים להסתייגויות ולבקשות רשות הדיבור.

צבי האוזר: אין לנו גם כאן, נכון, את - - -

יואב קיש: אנחנו לא נצביע נגד.

חיים כץ: לא נגד.

חיים כץ: לא נצביע נגד.

צבי האוזר: אוקיי.

צבי האוזר: אז אנחנו נעבור להצבעה בקריאה שנייה כנוסח הוועדה בקריאה השנייה.

צבי האוזר: ההסתייגויות הוסרו.

יואב קיש: אתה מקוזז?

צבי האוזר: לא, אני לא מקוזז.

חיים כץ: יש שניים.

יואב קיש: שתיים-אפס, שתיים-אפס.

צבי האוזר: אוקיי.

צבי האוזר: אז אני אעבור להצבעה – אתה לא יודע עוד מה הצבעתי.

צבי האוזר: הצבעה, אנחנו מצביעים עכשיו בקריאה השנייה כנוסח הוועדה.

צבי האוזר: מי בעד?

צבי האוזר: מי נגד?

צבי האוזר: מצביעים.

צבי האוזר: בעד סעיפים 1–27 – 2

צבי האוזר: נמנעים – אין

צבי האוזר: שניים בעד, אין מתנגדים, אין נמנעים.

צבי האוזר: הצעת החוק התקבלה בקריאה שנייה, ואנחנו נעבור להצבעה על החוק בקריאה השלישית, כולל לוח תיקונים להסתייגויות ולבקשות רשות הדיבור, כפי שהונחו בפניכם.

צבי האוזר: הצבעה.

צבי האוזר: בעד החוק – 3

צבי האוזר: נמנעים – אין

צבי האוזר: בעד – שלושה, נגד – אין, נמנעים – אין.

צבי האוזר: אני קובע שהצעת החוק עברה בקריאה השלישית.

צבי האוזר: התקבלה הצעת החוק, והחוק נכנס – חוק פנייה לגופים ציבוריים באמצעי קשר דיגיטליים (תיקון מס' 2 והוראת שעה), התשפ"ב–2022, נכנס לספר החוקים, כולל לוח תיקונים להסתייגויות ולבקשות רשות הדיבור.

צבי האוזר: [מס' כ/876; דברי הכנסת, חוב' י"ז, ישיבה 103; נספחות.

צבי האוזר: ]

צבי האוזר: טוב.

צבי האוזר: אנחנו נעבור להצעת החוק הבאה, הצעת חוק שמירת הניקיון (תיקון מס' 24), התשפ"ב–2022, בקריאה השנייה והשלישית.

צבי האוזר: יציג אותה חבר הכנסת איתן גינזבורג, בבקשה, בשם יושב-ראש ועדת הפנים והגנת הסביבה.

איתן גינזבורג: תודה רבה.

איתן גינזבורג: אדוני היושב-ראש, חבריי חברי הכנסת, אני בטוח שעכשיו זה זמן צפיית שיא בערוץ הכנסת.

איתן גינזבורג: חברי הכנסת, אני מתכבד להביא בפניכם את הצעת חוק שמירת הניקיון (תיקון מס' 24) לקריאה השנייה והשלישית.

איתן גינזבורג: זו הצעה שנוגעת בדבר אולי הכי מתסכל שתושבי הערים בישראל חווים מדי יום, והוא מצוקת החניה.

איתן גינזבורג: כיום, תושב תל אביב למשל, רמת גן או כל עיר צפופה או עמוסה אחרת, נתקל במסע חיפוש החניה לא פעם ברכבים נטושים שחונים בחניות ברחוב ולא זזים משם במשך חודשים רבים.

איתן גינזבורג: אתם בטח מכירים את הרכבים האלה, שמזוהים לעיתים עם נשורת עצים, עם לכלוך רב, לפעמים עם הודעות מכירות ומכירה שדבוקות על החלון.

איתן גינזבורג: לרוב הרכבים האלה שייכים לסוחרי מכוניות או לאנשים שלא מתחשק להם להשתמש ברכב וחושבים שזה בסדר להפוך את הרחוב לפח ולמגרש גרוטאות.

איתן גינזבורג: בכל מקרה, היתקלות ברכבים אלה היא תמיד עם תחושה מעצבנת כזאת שלרכב נטוש יש איפה לחנות ולאזרח שחזר מהעבודה ב-21:00, ב-22:00, ורוצה לראות את ילדיו – אין לו איפה לחנות.

איתן גינזבורג: חוק שמירת הניקיון קובע היום הסדר שמטרתו מתן אפשרות לרשויות מקומיות להתמודד עם התופעה של השארת רכבים שאין בהם שימוש בפועל במרחב הציבורי.

איתן גינזבורג: הרכבים שמושארים כאמור בשטחי המרחב הציבורי גם גורמים למפגעים ומטרדים וגם מחמירים את מצוקת החניה הקיימת ברשויות המקומיות.

איתן גינזבורג: ההסדר הקיים היום בחוק לא מאפשר התמודדות יעילה עם התופעה וגורם לכך שתהליך פינוי הרכבים מהמרחב הציבורי אורך זמן, זמן רב מדי.

איתן גינזבורג: שתבינו את היקף התופעה: רק בתל אביב בשנת 2020 התקבלו כ-3,600 קריאות שירות למוקד העירוני על רכבים נטושים, וכ-3,500 דרישות הזזה נמסרו לבעלי רכבים.

איתן גינזבורג: תחשבו מה זה, כמה 3,500 מקומות חניה נוספים יכלו להקל על תושבי העיר שלעירייה אין דרך ממשית לעזור לאותם אזרחים.

איתן גינזבורג: לכן מוצע במסגרת הצעת החוק הנוכחית לקבוע כמה הסדרים שיקלו על הרשות המקומית ויקצרו את תהליך פינו הרכבים: ראשית, מוצע לקבוע מבחנים ברורים יותר לזיהוי רכב כרכב נטוש שהרשות המקומית רשאית לגרור.

איתן גינזבורג: למשל, רכב שעומד ברשות הרבים ללא לוחית זיהוי, ללא רישיון רכב בתוקף מעל 30 יום או באופן שניכר ברכב שהוא לא מוזז ממקומו למרחק של ממש או לא נעשה בו שימוש תדיר לנסיעה.

איתן גינזבורג: רכב כזה ייחשב לרכב נטוש שהרשות תוכל להפעיל את סמכויותיה לגביו.

איתן גינזבורג: מוצע גם לקצר את פרק הזמן שבו ניתן יהיה להשאיר רכב ללא שימוש במקום אחד ברשות הרבים עד למתן התראה של גרירה, מ-60 יום ל-30 יום, וכן מוצע לקבוע בחוק כי 30 הימים ייספרו מיום מתן ההודעה הראשונית – האזהרה לבעל הרכב – על כך שהרכב שלו נחזה להיות רכב נטוש, וכי אם לא יוכיח אחרת להנחת דעתה של הרשות המקומית היא תהיה רשאית לגרור אותו מהמקום.

איתן גינזבורג: בנוסף אנחנו מציעים לקצר את פרק הזמן שבו מוטל על הרשות לשמור על הרכב ברשותה לאחר הגרירה, מ-60 יום ל-45 ימים.

איתן גינזבורג: במהלך הדיונים בוועדה הוחלט לכלול בהצעה הסדר חשוב נוסף שלפיו הודעות ההתראה על זיהוי רכב כרכב נטוש ועל גרירתו יימסרו ככל הניתן לבעלי הרכב גם בדרך מקוונת, כלומר בדואר אלקטרוני או במסרון, ובלבד שבידי הרשות המקומית קיימים פרטי ההתקשרות עם בעל הרכב בדרך זו.

איתן גינזבורג: בוועדה סיכמנו גם שהתראות לפינוי ולגרירה יינתנו גם באמצעות מסרונים לנייד במידת האפשר ולא רק באמצעות דואר רשום ומדבקה על הרכב, כפי שהיה נהוג עד עכשיו, דבר שיקל על בעלי רכבים שזוהו בשוגג כנטושים לפנות לעירייה או לבטל את ההתראה.

איתן גינזבורג: אני מקווה, חברי הכנסת, שהצעת החוק תפתור את עומס הרכבים הנטושים ברחובות ותקל על מצוקת החניה הקשה של תושבי הערים בישראל.

איתן גינזבורג: כמובן, להצעת החוק הזו הוגשו כמה הסתייגויות, אך אבקש מחברי הכנסת שהסתייגו למשוך את ההסתייגויות, ובמידה שלא – נבקש מהכנסת לדחות את ההסתייגויות ולתמוך בהצעת החוק בקריאה השנייה ובקריאה השלישית בנוסח שמוצע על ידי הוועדה.

איתן גינזבורג: תודה רבה לכולם.

איתן גינזבורג: תודה.

צבי האוזר: תודה רבה.

יואב קיש: מושכים את כל ההסתייגויות.

צבי האוזר: נמשכו כל ההסתייגויות.

צבי האוזר: הסתייגויות הונחו על ידי קבוצת הליכוד, קבוצת ש"ס, קבוצת יהדות התורה וקבוצת הציונות הדתית.

צבי האוזר: אני רואה שיש לנו נציגים אך ורק מהליכוד.

צבי האוזר: משכתם את כל ההסתייגויות, אז אנחנו נעבור להצבעה.

צבי האוזר: אנחנו נעבור להצבעה בקריאה השנייה כנוסח הוועדה.

צבי האוזר: מי בעד?

צבי האוזר: מי נגד?

צבי האוזר: מצביעים.

צבי האוזר: בעד סעיפים 1–2 – 7

צבי האוזר: נמנעים – אין

צבי האוזר: בעד – שבעה חברי כנסת, נגד – אין, נמנעים – אין.

צבי האוזר: אם כן, אנחנו נעבור להצבעה בקריאה השלישית.

צבי האוזר: הצבעה.

צבי האוזר: בעד החוק – 7

צבי האוזר: נמנעים – אין

צבי האוזר: בעד – שבעה חברי כנסת, אין מתנגדים, אין נמנעים.

צבי האוזר: אני קובע כי הצעת חוק שמירת הניקיון (תיקון מס' 24), התשפ"ב–2022, עברה בקריאה השלישית ונכנסה לספר החוקים.

צבי האוזר: בבקשה, איתן, ברכות גם ממני.

צבי האוזר: מה שנקרא בזמן פציעות.

איתן גינזבורג: תודה רבה, אדוני היושב-ראש.

איתן גינזבורג: חבריי חברי הכנסת, אני מאוד מאוד מודה לכנסת על העברת החוק והתיקון החשוב הזה.

איתן גינזבורג: אני מודה לרשויות המקומיות בישראל שנתנו גב להצעת החוק, ולכל השותפים.

איתן גינזבורג: אני מבקש להודות לצוות ועדת הפנים של הכנסת, למנהלת הוועדה, ליועץ המשפטי וליועצת המשפטית, וכמובן ליושב-ראש הוועדה, שמאוד מאוד סייע ודחף ונתן גיבוי בהעברת החוק החשוב הזה, וכמובן לעוזריי הנאמנים והטובים שחר, ניב ונעה, על דחיפת הצעת החוק והסיוע בהעברתו.

יואב קיש: מה עם חברי האופוזיציה שתמכו?

איתן גינזבורג: תודה רבה לכל חברי הכנסת שתמכו בו ואפשרו את קיומו.

איתן גינזבורג: אני בטוח שראשי הרשויות בישראל יודו לנו היום מאוד, גם על העברת הצו של הגברת האכיפה של אופניים וקורקינטים חשמליים – הצו שעליו, אני מקווה, השר לביטחון פנים, תחתום עליו היום, על הצו של הגברת האכיפה והעברת סמכויות לרשויות המקומיות בטרם נתפזר – וגם על החוק הזה, שגם נותן עוד עזרה לרשויות המקומיות בהתמודדות עם רכבים נטושים במרחב הציבורי.

איתן גינזבורג: תודה רבה לכם, חברים.

צבי האוזר: תודה רבה.

צבי האוזר: [מס' כ/901; דברי הכנסת, חוב' כ"ח, ישיבה 134; נספחות.

צבי האוזר: ]

צבי האוזר: אנחנו נעבור לסעיף הבא בסדר-היום, הצעת חוק הבנקאות (שירות ללקוח) (תיקון מס' 34), התשפ"ב–2022, בקריאה השנייה והקריאה השלישית.

צבי האוזר: יציג את החוק חבר הכנסת מיכאל מרדכי ביטון.

צבי האוזר: לא?

איתן גינזבורג: אני.

צבי האוזר: אתה.

צבי האוזר: בבקשה.

צבי האוזר: יציג את החוק איתן גינזבורג, בשם יושב-ראש ועדת הכלכלה.

איתן גינזבורג: תודה רבה, אדוני היושב-ראש.

איתן גינזבורג: כנסת נכבדה, אני מתכבד להציג בפניכם הצעת חוק, שבמילה מאוד מאוד פשוטה היא הצעת חוק טובה – היא פשוט הצעת חוק טובה: פשוטה, טובה וחשובה – הצעת חוק הבנקאות (שירות ללקוח) (תיקון מס' 34), התשפ"ב–2022, לקריאה השנייה והשלישית.

איתן גינזבורג: הצעת החוק שלפני

איתן גינזבורג: כם היא פרי יוזמתם של חברי הכנסת חיים כץ וחוה אתי עטיה.

איתן גינזבורג: חברי הכנסת, בהצעת החוק מוצעים תיקונים לכמה חוקים פיננסיים, ובראשם חוק הבנקאות (שירות ללקוח).

איתן גינזבורג: בתיקון הזה מוצע להגביל את סכום העמלה בעד טיפול בבקשה להלוואה לדיור, הקרויה גם עמלת פתיחת תיק משכנתה, כך שתאגיד בנקאי מבטח, קופת גמל או חברה המנהלת קופות גמל, בעל רישיון למתן אשראי או בעל רישיון למתן שירותי פיקדון ואשראי שנותנים הלוואות לדיור יהיו רשאים לגבות עמלה כאמור בסכום שלא יעלה על 360 שקלים חדשים.

איתן גינזבורג: סכום זה יוצמד למדד המחירים לצרכן שמפרסמת הלשכה המרכזית לסטטיסטיקה ב-1 בינואר בכל שנה.

איתן גינזבורג: הגבלת העמלה נועדה להתמודד עם מגמה רווחת בקרב הבנקים והתאגידים החוץ-בנקאיים של גביית עמלות פתיחת תיק בסכומים גבוהים במיוחד של אלפי שקלים, והכול כי הם יכולים.

איתן גינזבורג: הכול כי הם יכולים.

חיים כץ: כי הם יכולים.

איתן גינזבורג: כי הם יכולים.

יואב קיש: אהבתי.

איתן גינזבורג: הובא לידיעתנו שכיום עמלה זו - - -

חיים כץ: אתה רוצה שאני אשריין אותך?

יואב קיש: צריך להביא את זה למרכז הליכוד, זה לא ברגל.

איתן גינזבורג: כשזה בא למרכז הליכוד אני סומך על חבר הכנסת חיים כץ.

איתן גינזבורג: הובא לידיעתנו שכיום עמלה זו נתונה למשא ומתן בין המלווה לבין הלקוח, כאשר הלקוח ממילא נמצא בעמדת מיקוח חלשה ביחס למלווה.

איתן גינזבורג: כך יוצא שלקוחות בעלי איתנות פיננסית יהיו זכאים להנחה גבוהה יותר בגובה העמלה לעומת לקוחות מוחלשים – שלעיתים אף בכלל מתקשים לקבל משכנתה – הנחה שלעיתים יכולה להגיע עד לכדי 90%.

חיים כץ: או ביטולה בכלל.

איתן גינזבורג: כן, יש גם מצבים של ביטול?

חיים כץ: יש מצבים - -

איתן גינזבורג: אדרבה ואדרבה.

חיים כץ: - - שאומרים לך: אני לא צריך ממך, אתה מיוחס.

איתן גינזבורג: והכול כי הם יכולים.

חיים כץ: כי הם יכולים.

איתן גינזבורג: הכול כי הם יכולים.

איתן גינזבורג: הצעה זו מציבה את כל הלווים בעמדה אחידה והוגנת ותאפשר השוואת תנאי הלוואה לדיור ביתר קלות.

איתן גינזבורג: במהלך הדיונים בוועדה נשמעו התנגדויות רבות – לא הייתי קורא לזה "רבות"; נשמעו התנגדויות - -

חיים כץ: מנציגי הבנקים.

איתן גינזבורג: - - מצד תאגידי הבנקים ומצד התאגידים החוץ-בנקאיים, אולם חברי הוועדה, וגם אני, סברנו שמדובר בהסדר ראוי, הסדר שמעגן סכום הוגן המשקף ברוב המקרים את היקפי העבודה הכרוכים בטיפולים בבקשה.

איתן גינזבורג: לא הוצגו נתונים אחרים, לא הוצגו נתונים סותרים.

איתן גינזבורג: מה שהוצג לנו בוועדה הניח את דעתנו כי מדובר בהצעת חוק נכונה.

איתן גינזבורג: חשוב לזכור שהכנסתם של המלווים אינה מסתכמת רק בעמלת פתיחת תיק, אלא הלקוח משלם ריביות למשך כל תקופת ההחזר, וממילא יש מקרים לא מעטים שהם מוותרים על עמלת פתיחת התיק, הם מוותרים על 90% ואף למעלה מכך, כפי ששמענו פה.

איתן גינזבורג: עוד מוצע שהפרת ההוראה תאפשר לכל רגולטור פיננסי שמוסמך לכך להטיל עיצומים כספיים על המפירים בסכומים הקבועים בהצעה.

איתן גינזבורג: בנוסף לתיקון שפירטתי מוצע גם תיקון טכני לשוני בנוסח האזהרה המחויבת בעת פרסום ההלוואה, שנוסחה: "אי-עמידה בפירעון ההלוואה עלול לגרום חיוב בריבית פיגורים והליכי הוצאה לפועל".

איתן גינזבורג: בהתאם לעמדת האקדמיה ללשון העברית, ישנה טעות לשונית בנוסח האזהרה, כי המילה "עלול" צריכה להיאמר בלשון נקבה.

איתן גינזבורג: לפיכך אנו מציעים להחליף את המילה "עלול" במילה "עלולה".

איתן גינזבורג: את רואה, גברתי יושבת-ראש ועדת החינוך, גם בחוק הבנקאות אנחנו עוסקים בתיקון השפה העברית.

איתן גינזבורג: אני מבקש לברך את היוזמים, חבר הכנסת חיים כץ וחברת הכנסת חוה אתי עטייה, ואת חברי הוועדה על איחוד כוחות בקידום הצעת חוק חברתית חשובה מאוד, שאושרה פה אחד, אופוזיציה וקואליציה, ותיטיב באופן משמעותי עם נוטלי המשכנתאות.

איתן גינזבורג: חברי וחברות הכנסת, להצעת חוק זו הוגשו כמה הסתייגויות.

איתן גינזבורג: הריני להודיע שאנחנו מסירים את ההסתייגויות מהצעת החוק הזאת.

חיים כץ: אני הייתי מקבל את ההסתייגות שלך.

איתן גינזבורג: על כן, אני מבקש לקבל את הצעת החוק כנוסח הוועדה ולהכניס אותה במהרה בימינו לספר החוקים של מדינת ישראל.

איתן גינזבורג: תודה רבה, אדוני היושב-ראש.

צבי האוזר: תודה רבה.

צבי האוזר: אם כן, הוסרו ההסתייגויות להצעת החוק, ואנחנו נצביע על הצעת החוק בקריאה השנייה, כנוסח הוועדה.

צבי האוזר: הצבעה.

צבי האוזר: בעד סעיפים 1–8 – 5

צבי האוזר: נמנעים – אין

צבי האוזר: בעד – חמישה, נגד – אין, נמנעים – אין.

צבי האוזר: אני קובע כי ההצעה עברה בקריאה השנייה.

צבי האוזר: אנחנו נעבור להצבעה בקריאה השלישית.

צבי האוזר: בעד החוק – 5

צבי האוזר: נמנעים – אין

צבי האוזר: בעד – חמישה, נגד – אין, נמנעים – אין.

צבי האוזר: אני קובע שהצעת החוק הבנקאות (שירות ללקוח) (תיקון מס' 34), התשפ"ב–2022, עברה גם בקריאה השלישית ונכנסה לספר החוקים.

צבי האוזר: בבקשה, חבר הכנסת כץ מתכבד לברך.

צבי האוזר: שלוש דקות של ברכות מלוא הטנא.

חיים כץ: אני אעשה שתי דקות ואתי דקה.

חיים כץ: היא יוזמת, שותפה.

חיים כץ: לאור הסיום הזה.

חיים כץ: אדוני היושב-ראש, חבריי חברי הכנסת, בשלהי הכנסת, כשסוגרים את הכנסת – אין שמח ממני שהיא נסגרת – יצאה לנו הזכות להעביר פה חוק בדקה ה-90.

חיים כץ: יש עוד יום-יומיים זמן להארכות, אבל בדקה ה-90.

חיים כץ: אני רוצה להגיד תודה למיכאל ביטון.

חיים כץ: כשהוא הבין על מה החוק הוא זירז אותו והריץ אותו במליאה.

חיים כץ: אני רוצה להגיד תודה לאיתן גינזבורג על ההסתייגויות, אבל חבל שהוא לא העלה אותן להצבעה.

חיים כץ: הוא רצה 185 שקלים פתיחת תיק, שזה נובע מעשר פעמים ח"י וחמסה אחת.

חיים כץ: אתה יודע איזה מזל זה היה מביא ללוקחי המשכנתאות, החמסה והח"י, השילוב ביחד?

חיים כץ: אני שמח שהחוק הזה מנע מהבנקים את היכולת לקחת מהחלשים.

חיים כץ: צביקה, בשביל שתבין, בשנה האחרונה הבנקים הרוויחו רק מפתיחת תיק 250 מיליון שקל.

חיים כץ: 250 מיליון שקל נלקחו מאנשים שבאו לקחת משכנתה ובכל זאת הם משלמים על הריבית.

חיים כץ: הבנקים, כשהם נותנים משכנתה, הם צריכים להרוויח.

חיים כץ: הם מוכרים כסף, הם מוכרים ריבית.

חיים כץ: נותנים לך ל-30 שנה, אבל היכולת לקחת ולגזול – הם לא לוקחים ממך וממני, כי לנו הם עושים הנחה; הם לוקחים מאלה שאין להם, מהקטנים שבאים לקחת ובקושי בקושי משלמים.

חיים כץ: להם הם לא עושים הנחה.

חיים כץ: כל אלה שנתנו ידם מהקואליציה - - -

איתן גינזבורג: ולמה?

חיים כץ: כי הם יכולים.

חיים כץ: זאת לא חקיקה ראשונה שבה "כי הם יכולים" שהעברתי בכנסות ישראל.

חיים כץ: עוד פעם, תודה לקואליציה ולנציגי הממשלה שתמכו, לחברים שתמכו על שיתוף הפעולה.

חיים כץ: העברנו היום שני חוקים בהסכמה: אחד של איתן, על גריעת מכוניות מהמקום, והשני על שיפור מצבם של האזרחים לוקחי המשכנתאות עד תקרה של 5,000 שקל.

חיים כץ: במקום 5,000 שקל זה 360 שקל גג, שזה שקל לחודש על 30 שנות משכנתה.

חיים כץ: ב-30 שנות משכנתה יש 360 חודשים.

חיים כץ: 300 שקל לחודש, אני חושב שגם זה מיותר, אבל אי-אפשר בלי כלום.

חיים כץ: אז תודה רבה לכל אלה שהעבירו את החוק, ותודה לכנסת ישראל שנתנה לי את האפשרות לעזור לחלק מהאוכלוסיות המוחלשות בישראל.

חיים כץ: אתי, יש לך דקה.

צבי האוזר: תודה רבה.

צבי האוזר: אתי, בבקשה.

צבי האוזר: יש לך שלוש דקות.

צבי האוזר: חיים העניק, ואני משלים עוד שתיים.

צבי האוזר: שלוש דקות, בבקשה.

חוה אתי עטייה: אדוני היושב-ראש, כנסת נכבדה, שהחיינו וקיימנו והגיענו לזמן הזה.

חוה אתי עטייה: בשעה טובה הגענו להשלמת חקיקה של חוק שהוא אכן אך ורק צרכני וחברתי.

חוה אתי עטייה: אני מברכת על החוק הזה, שהוא הישג מרשים של ועדת הכלכלה.

חוה אתי עטייה: אני מודה בהתרגשות ליוזם החוק, לשר העבודה והרווחה לשעבר חבר הכנסת חיים כץ וליו"ר ועדת הכלכלה חבר הכנסת מיכאל ביטון, שתמך בחוק וקידם אותו לאורך כל הדרך עד השלמת החקיקה.

חוה אתי עטייה: לכל מי שנמצא באולם – לאיתן, ליואב.

חוה אתי עטייה: אנחנו מכריזים היום בפה מלא – הלקוחות קודמים לרווחים של הבנקים.

חוה אתי עטייה: זאת בשורה של ממש לכלל האוכלוסייה.

חוה אתי עטייה: זה חיסכון של אלפי שקלים שמושג לטובת כיסם של הרוכשים.

חוה אתי עטייה: אלו עלויות של החיים עצמם.

חוה אתי עטייה: הרווחים של הבנקים נוסקים, והציבור שבוי בידי הבנקים.

חוה אתי עטייה: אין לו אפשרויות אחרות.

חוה אתי עטייה: החוק יוביל לשקיפות, לשוויון של הלקוחות מול הבנק ולביטול האפליה בין לקוח ללקוח.

חוה אתי עטייה: אני שמחה שעמדנו במשימה שמוטלת עלינו כנבחרי ציבור ליזום ולחוקק חוקים ותקנות כדי להקל על האזרחים.

חוה אתי עטייה: אני תקווה שנוכל בעתיד להרחיב את החוק ולכלול תקרת סכום גם לעמלות נוספות, עריכת מסמכים ופתיחת תיקי הלוואות שאינן לדיור, כפי שהוצע בדיוני הוועדה.

חוה אתי עטייה: תודה רבה רבה.

חוה אתי עטייה: [רשומות (הצעות חוק, חוב' כ/911).

חוה אתי עטייה: ]

צבי האוזר: אנחנו נעבור לסעיף הבא, בעצם הסעיף האחרון בסדר-היום: הצעת חוק הרשות השנייה לטלוויזיה ורדיו (תיקון מס' 47) (הארכת תקופות הזיכיון לשידורי רדיו אזורי), התשפ"ב–2022, של חברת הכנסת שרן מרים השכל, בבקשה.

שרן השכל: תודה רבה לך, אדוני היושב בראש.

שרן השכל: אני אעשה את זה קצר, משום שזה הסעיף האחרון על סדר-היום.

שרן השכל: בעצם הצעת החוק מבקשת לבוא ולהיטיב עם תחנות הרדיו, בגלל הפגיעה שהייתה בתקופת הקורונה.

שרן השכל: בתקופת הקורונה הייתה פגיעה בכל העסקים, וכך גם בתחנות הרדיו האזוריות: פחות מפרסמים השתמשו בשירותים שלהן, פחות פרסמו, ולכן גם ההכנסות שלהן ירדו בסכום ניכר.

שרן השכל: לכן נתנו להן כאן תקופה נוספת להארכת הרישיון שלהן, על מנת לסייע להן בתקופה הקשה הזו.

שרן השכל: אני רוצה להודות לחברי כנסת מכל הסיעות וגם לחברתי חברת הכנסת גילה גמליאל על שיתוף הפעולה הפורה בעניין הצעת החוק הזאת.

שרן השכל: אני קוראת לכל מי שנמצא להצביע בעד על מנת להעביר אותה.

שרן השכל: תודה רבה.

צבי האוזר: תודה רבה.

צבי האוזר: גילה גמליאל רוצה להתייחס, בבקשה.

צבי האוזר: שלוש דקות לרשותך.

גילה גמליאל: כבוד היושב-ראש, חברת הכנסת שרן השכל, תראו, אולי זה לא מקרי שדווקא כשמקפלים שוב ויוצאים לבחירות יש אפשרות להראות שיכולה להיות עבודה משותפת, שרואים את טובת הכלל.

גילה גמליאל: אנחנו בהחלט מקדמות את הצעת החוק, שהיא הצעה מאוד מאוד חשובה בהקשר הזה, שבו אנחנו מתבוננים ומסתכלים על הצרכים של הציבור הרחב לקבל ולצרוך תקשורת, תקשורת שמזינה את כלל היישובים בתחומים שנוגעים להם ברדיו האזורי.

גילה גמליאל: ניתנה לנו הזכות לשתף פעולה, גם לי וגם לחברת הכנסת שרן, על מנת לקדם זאת בשותפות יחד עם הרבה מאוד חברי כנסת מהבית הזה.

גילה גמליאל: אני רוצה לומר שאולי נשארו עוד דברים לעתיד לבוא, שיהיה ניתן להסכים עליהם בהמשך, לפני פיזור הכנסת.

גילה גמליאל: אבל למרות האידיליה שיש כאן עכשיו, אני ממש רוצה לומר שבשעה טובה אנחנו שומעים היום שהסאגה של ההתנהלות שהייתה פה בכנסת, שתיזכר לדיראון עולם – מחזה האימים הזה שהיה פה במשך שנה שלמה נגמר, וכולי תקווה שלא נראה אותו כאן יותר ושנראה פה ממשלה יציבה, שגם כן נמצאת ויודעת לנהל את הדברים בצורה נכונה ושתהיה פה כנסת שתכבד את מעמדה.

גילה גמליאל: אז כולי תקווה שבבחירות הקרובות נצליח לחזור ובגדול, וכמו שאומרים, צביקה, לפעמים מנסים לייצר מוטציות – זה לא עובד.

גילה גמליאל: תודה רבה.

צבי האוזר: תודה רבה.

צבי האוזר: אם כן, אנחנו נעבור להצבעה בקריאה ראשונה, של הצעת חוק הרשות השנייה לטלוויזיה ורדיו (תיקון מס' 47) (הארכת תקופות הזיכיון לשידורי רדיו אזורי), התשפ"ב–2022.

צבי האוזר: בבקשה, מי בעד?

צבי האוזר: מי נגד?

צבי האוזר: הצבעה.

צבי האוזר: בעד ההצעה להעביר את הצעת החוק לוועדה – 3

צבי האוזר: נמנעים – אין

צבי האוזר: בעד – שלושה, חברת הכנסת ברק הגיעה ללא נשימה.

צבי האוזר: בעד – שלושה, נגד – אין, נמנעים – אין, אני קובע כי הצעת חוק הרשות השנייה לטלוויזיה ורדיו (תיקון מס' 47) (הארכת תקופות הזיכיון לשידורי רדיו אזורי), התשפ"ב–2022, עברה בקריאה הראשונה, והצעת החוק תחזור לדיון בוועדה הכלכלה.

צבי האוזר: אם כן, תם סדר-היום.

צבי האוזר: הישיבה הבאה תתקיים מחר, יום שלישי, כ"ב בסיוון התשפ"ב, 21 ביוני 2022, בשעה 16:00.

צבי האוזר: אני מכריז על כך שישיבה זו נעולה.